നന്മരങ്ങൾ - Kairos\nKAIROS DIGITAL : JUNE-2022\nസണ്‍ഡേ സ്‌കൂള് എന്റെ ജീവിതത്തി...\nBy\tALEXY JACOB, DUBENDORF, SWITZERLAND\t•2years ago\t• FAMILIA, MY STORY, MARCH 2020\nഓരോ കുട്ടികളും വ്യത്യസ്തരാണ്. പരിഗണനകളും അഭിനന്ദനങ്ങളും വേണ്ടതുപോലെ നല്കുകയെന്നത്മാതാപിതാക്കളുടെയും മുതിര്‍ന്നവരുടെയുംഉത്തരവാദിത്വമാണ്. കുട്ടികളത് അര്‍ഹിക്കുന്നുണ്ട്.\nവേദോപദേശ ക്ലാസ്സില് പഠിപ്പിക്കാനിറങ്ങിയ ഭാര്യ ആദ്യ ദിവസം തന്നെ അഞ്ചാം ക്ലാസ്സിലെ കുസൃതി വീരന്മാരുടെ മുമ്പില് മുട്ടുമടക്കി. വീരന്മാരില് പ്രധാനി, ഭാര്യ പഠിപ്പിക്കുമ്പോള് ക്ലാസ്സിനു ചുറ്റും ഓടിക്കൊണ്ടിരിക്കും. ഇതൊക്കെ കാരണം വിഷമിച്ചിരുന്ന ഭാര്യയുടെ നേര്‍ക്ക് ”വര്‍ഷങ്ങളായി കോളേജില് പഠിപ്പിക്കുന്ന നിനക്കിതൊക്കെ സിമ്പിളല്ലേ, നിനക്കിതൊക്കെ നിസ്സാരം, നിന്നെക്കൊണ്ട് പറ്റും, നിന്നെക്കൊണ്ടേ പറ്റൂ…” തുടങ്ങിയ സ്ഥിരം മോട്ടിവേഷന് അമ്പുകള് തൊടുത്തെങ്കിലും ഒന്നും ഏറ്റില്ല. അവസാനം നീ ആ പിള്ളേര്‍ക്കു വേണ്ടി ദൈവത്തോടു പ്രാര്‍ഥിക്ക് എന്ന് പറഞ്ഞ് ഞാന് ആ സീന് വിട്ടു. എന്തായാലും അത് ഏറ്റു. ഭാര്യ ക്ലാസ്സിലെ കുട്ടികള്‍ക്കു വേണ്ടി പ്രാര്‍ഥിക്കാന് തുടങ്ങി.\nആഴ്ചകള്‍ക്കു ശേഷം പ്രധാന വികൃതി പയ്യന്റെ അമ്മ വന്ന് ഭാര്യയോട് അവന്റെ കാര്യങ്ങള് പറഞ്ഞു. അത് കേട്ടപ്പോള് ഭാര്യയ്ക്ക് അവനോട് അലിവ് തോന്നി. പിന്നീട് അവന് ഇടദിവസങ്ങളിലോ ശനിയാഴ്ചകളിലോ പള്ളിയില്‍വച്ച് കാണുമ്പോള് ഭാര്യയോട് വന്ന് സംസാരിക്കുന്നതോ അല്ലെങ്കില് ഒരു ചിരി പാസ്സാക്കി പോകുന്നതോ ഞാന് കാണാറുണ്ട്. ഭാര്യയ്ക്ക് വേദോപദേശം പഠിപ്പിക്കുന്നത് ഇഷ്ടപ്പെട്ടു തുടങ്ങി എന്ന് എനിക്കു മനസ്സിലായി. കുറച്ചു നാള് കഴിഞ്ഞ് ക്ലാസ്സില്‍വച്ച് നമ്മുടെ പ്രധാനി ഭാര്യയോടു പറഞ്ഞു: ”ഞാന് ക്ലാസ്സില് ഓടുന്ന കാരണം ടീച്ചറിനു പഠിപ്പിക്കാന് ബുദ്ധിമുട്ടാണല്ലേ. ഒരു കാര്യം ചെയ്യൂ… ടീച്ചര് എന്നെ ഈ കസേരയില് കെട്ടിയിട്ടോളൂ.” നടന്ന കാര്യങ്ങള് ഭാര്യ എന്നോട് വന്നു പറഞ്ഞപ്പോള് പണ്ട് ഒരു കുട്ടിക്ക് വേണ്ടി അവന്റെ ടീച്ചര് പ്രാര്‍ഥനയും വേണ്ട പ്രോത്സാഹനവും നല്കിയതുവഴി ഉണ്ടായ മാറ്റങ്ങള് ആണ് ഓര്‍മയില് വന്നത്.\nസംഭവം നടന്നത് പഴയ ബ്ലാക്ക് & വൈറ്റ് കാലഘട്ടത്തിലാണ്. അന്ന് അവനും അമ്മയും കൂടിയാണ് കന്യാസ്ത്രീകളുടെ മഠത്തില് പോയത്. ആ മഠത്തോട് ചേര്‍ന്ന് ഒരു നഴ്‌സറി സ്‌കൂള് ഉണ്ടായിരുന്നു. ചെറുക്കനു നഴ്‌സറി ക്ലാസ്സ്മുറി നന്നേ ഇഷ്ടപ്പെട്ടു. അവന് അവിടെ ഇരിപ്പായി. പ്രായം കുറവായിരുന്നെങ്കിലും ‘കൊച്ച്’ അവിടെ ഇരുന്നോട്ടെ എന്നു സിസ്റ്റര്‍മാര് തീരുമാനിച്ചു. അവിടെ പഠിപ്പിക്കുന്ന ഒരു സിസ്റ്ററിനു അവന്റെ അമ്മയുമായി പല സാദൃശ്യങ്ങളും ഉണ്ടെന്ന് അവനു തോന്നി. അവര് പെട്ടെന്നു കൂട്ടുകാരായി.\nക്ലാസ്സില് കരയാതെ ഇരിക്കുമെങ്കിലും പയ്യന് ഒട്ടും ആക്ടീവല്ല എന്ന് സിസ്റ്ററിനു മനസ്സിലായി. പോരാത്തതിന് ഇടയ്ക്കിടെ അസുഖങ്ങളും. സിസ്റ്റര് അവനെക്കൊണ്ട് ബോധപൂര്‍വം കാര്യങ്ങള് ഓരോന്നായി ചെയ്യിക്കാന് തുടങ്ങി. അവന്റെ വിശേഷങ്ങള് ചോദിച്ചറിയുക, കളികളില് ഏര്‍പ്പെടുത്തുക, ചെറിയ മത്സരങ്ങളില് പങ്കെടുപ്പിക്കുക… എന്തിനു പറയുന്നു അവസാനം അവനെ സ്റ്റേജില് കയറ്റി ഒരു പരിപാടിവരെ അവതരിപ്പിച്ചു. സംഭവം പാളിപ്പോയെങ്കിലും മഠത്തിലെ മദറിനെക്കൊണ്ട് അവന് ഒരു സമ്മാനവും കൊടുപ്പിച്ചു. അതായിരുന്നു അവന്റെ ജീവിതത്തില് ലഭിച്ച ആദ്യ സമ്മാനം.\nപിന്നീട് അവന് സ്‌കൂളില് ചേര്‍ന്നുപഠിക്കാന് തുടങ്ങി. ഇടയ്ക്ക് കാണുമ്പോള് ‘എടാ ചെറുക്കാ’ എന്നു വിളിച്ച് സിസ്റ്റര്‍ചേര്‍ത്തു പിടിക്കും. ഒരിക്കല് സിസ്റ്റര്‍കാന്‍സര് പിടിപെട്ട് ആശുപത്രിയിലായിരുന്നപ്പോള് അവനും അമ്മയും കൂടി കാണാന് പോയി. അന്ന് അവന് ദൈവത്തോട് സിസ്റ്ററമ്മയുടെ രോഗം മാറാന് ആത്മാര്‍ഥമായി പ്രാര്‍ഥിച്ചു. അസുഖം മാറി സിസ്റ്റര് വീണ്ടും പഴയതുപോലെ കാര്യങ്ങള് ചെയ്യാന് തുടങ്ങി. കാലം കടന്നു പോയി. പയ്യന് പഠിച്ച്പഠിച്ച് കോളേജിലെത്തി. അവന്റെ മാതാപിതാക്കളെ ഇടയ്ക്ക് കാണുമ്പോള് സിസ്റ്ററിന്റെ ഒരു സ്ഥിരം ചോദ്യം ഉണ്ട്. ”എന്റെ മോന് എന്തുണ്ട് വിശേഷം?” അവനെ കാണുമ്പോളൊക്കെ സിസ്റ്റര് പറയും. ”മോനെ നിന്നെ ഞാന് ഇടയ്‌ക്കൊക്കെ ഓര്‍ക്കാറുണ്ട്. അപ്പോളൊക്കെ പ്രാര്‍ഥിക്കാറുമുണ്ട്” അവന് ചില പ്രാര്‍ഥനാവശ്യങ്ങള് സിസ്റ്ററിനെ ഏല്പിക്കും. അവര് മറക്കാതെ പ്രാര്‍ഥിക്കുമെന്ന് അവന് ഉറപ്പുണ്ടായിരുന്നു.\nതാന് ജീവിതത്തില് ഒരു ‘തോല്‍വി’ ആണെന്നു തോന്നിയ നിമിഷങ്ങളിലും സിസ്റ്ററിനെ പോലെയുള്ള നന്മരങ്ങള്‍നല്കിയ തണലാണ് അവന് ജീവിതത്തില് കരുത്ത് നല്കിയത്. ഒരുനാള് സിസ്റ്റര് മരിച്ച വാര്‍ത്തയാണ് അവനെ തേടിയെത്തിയത്. മഠത്തില് ചെന്ന് സിസ്റ്ററിന്റെ കാല് തൊട്ടുമുത്തി അവന് അവിടെ നിന്നുംഇറങ്ങി. മനസ്സില് ജീവനോടെ സിസ്റ്റര് ഉള്ളപ്പോള് സെമിത്തേരിയിലെ കുഴിയിലേക്ക് സിസ്റ്ററിന്റെ പെട്ടി താഴുന്നത് കാണാന് താത്പര്യമില്ലായിരുന്നു. ഞാന് ഇന്നും വിശ്വസിക്കുന്നു, ആ സിസ്റ്റര് സ്വര്‍ഗത്തിലിരുന്ന് അവനുവേണ്ടിപ്രാര്‍ഥിക്കുന്നുണ്ടെന്ന്.” കാരണം ആ പയ്യന് ഞാനാണ്.\nഓരോ കുട്ടിയും വ്യത്യസ്തരാണ്. അതുകൊണ്ടുതന്നെ ഓരോരുത്തരും അര്‍ഹിക്കുന്ന പരിഗണനകളും പലതാണ്. പുറംചട്ടകണ്ട് മാത്രം ഒരു പുസ്തകം വിലയിരുത്തും പോലെ ചിലപ്പോള് നമ്മള് കുട്ടികളെ വിലയിരുത്താറുണ്ട്. അത്തരം വിലയിരുത്തലുകളുടെ താപമേറ്റ് പലരും വാടിപ്പോകാറുണ്ട്. അങ്ങനെ വാടിനിന്നവരില് ചിലര്‍ക്ക് തണലേകുവാന് ചില നന്മരങ്ങള് ഉണ്ടായതുകൊണ്ടു മാത്രമാണ് അവര് ജീവിതത്തില് വളര്‍ന്ന് പച്ചപിടിച്ചത്. നമുക്കും പരിശ്രമിക്കാം, ദൈവത്തോട് ചേര്‍ന്ന് മറ്റുള്ളവര്‍ക്ക് നന്മരമാകുവാന്.\nALEXY JACOB, DUBENDORF, SWITZERLAND\nFAMILIAFAMILY CAFEMAY 2021\nകുട്ടികളുടെ ജനനം സഭാപ്രബോധനം...\nകുട്ടികളുടെ ജനനം സഭാപ്രബോധനം\nമുറിവേറ്റ സൗഖ്യദായകരുടെ കൂട്ടായ്മയാണ് ജീസസ് യൂത്ത്\nഎന്തിന് ഞാൻ വിവാഹം കഴിക്കണം\nവിവാഹം കഴിക്കുന്നതിനു മുമ്പ്\nയാത്രയിൽ കണ്ട കാഴ്ചകൾ\nവിവാഹത്തിനുമുമ്പ് ശാരീരിക ബന്ധമോ ?\nഇസ്മായേൽ ; ബുല്ലിയാല്‍ഡുസ്\n21 ഗ്രാംസ് (പ്രാണന്റെ തൂക്കം)


ആലത്തൂരിൽ വാശിയേറിയ പോരാട്ടം | Malayalam News\nആലത്തൂരിൽ വാശിയേറിയ പോരാട്ടം\n2019-04-15 19:00:00 സി.ആർ. ദിനേശ്\nപാലക്കാട്- ആലത്തൂർ ലോക്‌സഭാ മണ്ഡലത്തിന്റെ ചരിത്രത്തിലെ ഏറ്റവും വാശിയേറിയ പോരാട്ടമാണ് ഇപ്പോൾ നടക്കുന്നത്. തെരഞ്ഞെടുപ്പ് പ്രചാരണം അവസാന ഘട്ടത്തിലേക്ക് കടക്കുമ്പോഴും ഇഞ്ചോടിഞ്ചാണ് മൽസരം. സാമൂഹ്യമാധ്യമങ്ങളിൽ ഓളം തീർത്ത് മുന്നേറുന്ന രമ്യ ഹരിദാസ് ഇക്കുറി ചെങ്കോട്ടയിൽ വിള്ളൽ വീഴ്ത്തുമെന്ന് കോൺഗ്രസിന്റേയും യു.ഡി.എഫിന്റേയും നേതാക്കൾ കണക്കുകൂട്ടുന്നു.\nചില അഭിപ്രായ സർവ്വേകൾ ആലത്തൂരിൽ 'പെങ്ങളൂട്ടിയുടെ വിജയം പ്രവചിക്കുന്നത് അവരുടെ ആത്മവിശ്വാസം ഉയർത്തിയിട്ടുണ്ട്. എന്നാൽ സി.പി.എമ്മിന്റെ ശക്തമായ സംഘടനാ സംവിധാനത്തേയും ഇരുത്തം വന്ന ജനപ്രതിനിധി എന്ന പി.കെ. ബിജുവിന്റെ പ്രതിച്ഛായയേയും മറികടക്കാൻ എതിരാളികൾക്ക് കഴിയില്ലെന്നാണ് സി.പി.എം ഉറച്ചു വിശ്വസിക്കുന്നത്.\nകൂടുതൽ അഭിപ്രായ സർവ്വേകൾ ആലത്തൂർ ഇടതുപക്ഷത്ത് തുടരുമെന്ന് തന്നെയാണ് പ്രവചിക്കുന്നത്. മണ്ഡലത്തിലെ മൽസരഫലം നിർണ്ണയിക്കുന്നതിൽ എൻ.ഡി.എ സ്ഥാനാർത്ഥിയുടെ പ്രകടനം നിർണ്ണായകമാവും.\nകെ.പി.എം.എസ് സംസ്ഥാന ഉപദേശകസമിതി അംഗം കൂടിയായ ബി.ഡി.ജെ.എസ് നേതാവ് ടി.വി.ബാബു പ്രചാരണരംഗത്ത് സജീവമാണ്. എങ്കിലും അവസാനസമയത്ത് സംഘ്പരിവാർ വോട്ടുകളിൽ അടിയൊഴുക്ക് ഉണ്ടാവാനുള്ള സാധ്യത തള്ളിക്കളയാനാവില്ല. വൈകാരികമായ വിഷയങ്ങൾക്ക് സ്പർശിക്കാനാവാത്ത രാഷ്ട്രീയമണ്ഡലം ആണ് ആലത്തൂർ എന്ന ആത്മവിശ്വാസമാണ് ഇടതുമുന്നണിയെ നയിക്കുന്നത്. നേരത്തേ സ്ഥാനാർത്ഥി നിർണ്ണയം നടത്തി പ്രചാരണം തുടങ്ങിയ ബിജു മണ്ഡലത്തിൽ രണ്ടുവട്ടം പര്യടനം പൂർത്തിയാക്കിയ ശേഷമാണ് എതിരാളികൾ കളത്തിലിറങ്ങിയത്. എന്നാൽ പ്രചാരണരംഗത്ത് തുടക്കത്തിൽ ലഭിച്ച മേൽക്കൈ ഇപ്പോഴും ബിജുവിന് ഉണ്ടെന്ന് പറയാനാവില്ല.\nസിനിമാ ഭാഷയിൽ പറഞ്ഞാൽ മാസ് എൻട്രി നടത്തി ആലത്തൂരിൽ വന്നിറങ്ങിയ രമ്യ ഹരിദാസിന്റെ തെരഞ്ഞെടുപ്പ് പര്യടനങ്ങൾ മണ്ഡലത്തിന്റെ പല മേഖലകളിലും ഓളം തീർത്തിട്ടുണ്ട്. എൽ.ഡി.എഫ് കൺവീനർ എ.വിജയരാഘവന്റേയും സി.പി.എം സഹയാത്രികയായി അറിയപ്പെടുന്ന ദീപ നിശാന്തിന്റേയും വിവാദ പ്രസ്താവനകൾ രമ്യ ഹരിദാസിന് ഗുണകരമായി. തുടക്കം മുതൽ നടക്കുന്ന ചിട്ടയായ പ്രവർത്തനങ്ങൾ അതേ രീതിയിൽ മുന്നോട്ടു കൊണ്ടുപോകാൻ സി.പി.എമ്മിനും ഇടതുമുന്നണിക്കും സാധിക്കുന്നുണ്ട്. സാമൂഹികമാധ്യമങ്ങളുടെ പിന്തുണയോടെ രമ്യ ഹരിദാസ് നടത്തുന്ന പോരാട്ടം മണ്ഡലത്തിൽ അട്ടിമറി വിജയത്തിന് കളമൊരുക്കിയിട്ടുണ്ട് എന്ന പ്രവചനങ്ങൾ സി.പി.എം ഗൗരവത്തോടെയാണ് കാണുന്നത്. മന്ത്രിമാരുൾപ്പെടെയുള്ള മുതിർന്ന നേതാക്കളെ മണ്ഡലത്തിൽ തമ്പടിച്ച് പ്രവർത്തനങ്ങൾ ഏകോപിപ്പിക്കാൻ ചുമതലപ്പെടുത്തിയിരിക്കുകയാണ് ഇപ്പോൾ. അതനുസരിച്ച് മന്ത്രി എ.കെ.ബാലൻ തരൂർ, ആലത്തൂർ, നെന്മാറ പ്രദേശങ്ങളിൽ ശ്രദ്ധ കേന്ദ്രീകരിച്ചിരിക്കുകയാണ്.\nമന്ത്രി എ.കെ.മൊയ്തീന് വടക്കഞ്ചേരി, കുന്നംകുളം മണ്ഡലങ്ങളുടെ ചുമതലയാണ്. ചിറ്റൂരിൽ ക്യാമ്പ് ചെയ്യാനാണ് മന്ത്രി കെ.കൃഷ്ണൻകുട്ടിക്ക് ലഭിച്ചിരിക്കുന്ന നിർദ്ദേശം. ചേലക്കരയുടെ പൂർണ്ണചുമതല സി.പി.എം കേന്ദ്രകമ്മിറ്റി അംഗം കൂടിയായ മുൻസ്പീക്കർ കെ.രാധാകൃഷ്ണനാണ്. ആലത്തൂരിനെ ചുവപ്പിച്ച് നിർത്തേണ്ട ചുമതല ഇപ്പോൾ ബിജുവിനേക്കാൾ ഈ നേതാക്കൾക്കാണ്. സംസ്ഥാനത്ത് യു.ഡി.എഫിന്റെ പ്രചാരണ പ്രവർത്തനങ്ങൾ ഏറ്റവും ചിട്ടയായി നടക്കുന്ന മണ്ഡലങ്ങളിൽ ഒന്നാണ് ആലത്തൂർ. യുവാക്കളേയും പുതിയ വോട്ടർമാരേയുമാണ് യു.ഡി.എഫ് പ്രധാനമായും ലക്ഷ്യമിടുന്നത്. രാഹുൽ ഗാന്ധി ഇഫക്റ്റ് ആലത്തൂരിലും പ്രതിഫലിക്കുമെന്നാണ് നേതൃത്വത്തിന്റെ പ്രതീക്ഷ. എം.എൽ.എമാരായ ഷാഫി പറമ്പിലും അനിൽ അക്കരയും യഥാക്രമം പാലക്കാട്, തൃശൂർ ജില്ലകളിലെ പ്രദേശങ്ങളിൽ പ്രചാരണ പ്രവർത്തനങ്ങൾ ഏകോപിപ്പിക്കുന്നത് യു.ഡി.എഫ് പ്രവർത്തകർക്ക് ഉത്തേജനം പകരുന്നു.\nസി.പി.എമ്മിനെ പതിവായി വിജയിപ്പിക്കുന്ന പ്രദേശത്തിന്റെ പൊതുവായുള്ള പിന്നാക്കാവസ്ഥ പ്രചാരണരംഗത്ത് യു.ഡി.എഫ് ശക്തമായി ഉന്നയിക്കുന്നുണ്ട്. മണ്ഡലത്തിൽ വിരുന്നുകാരനെപ്പോലെ എത്തുന്ന ഒരാളായാണ് പി.കെ.ബിജു കഴിഞ്ഞ പത്തു വർഷം പ്രവർത്തിച്ചത് എന്ന ആരോപണം മർമ്മറിംഗ് കാമ്പൈൻ ആയി ഉയർത്തിക്കൊണ്ടു വരുന്നതിലും യു.ഡി.എഫ് വലിയൊരളവിൽ വിജയിച്ചിട്ടുണ്ട്. എം.പി എന്ന നിലയിൽ ബിജു പാർലമെന്റിൽ നടത്തിയ ശ്രദ്ധേയമായ പ്രവർത്തനങ്ങളും രാഷ്ട്രീയത്തിനൊപ്പം വിദ്യാഭ്യാസ മേഖലയിൽ അദ്ദേഹം ഉണ്ടാക്കിയ നേട്ടങ്ങളും നിരത്തിയാണ് ഇടതുമുന്നണി പ്രതിരോധിക്കുന്നത്. ശാസ്ത്രവിഷയത്തിൽ അദ്ദേഹത്തിന് ഡോക്ടറേറ്റ് ലഭിച്ചത് അടുത്ത കാലത്തായിരുന്നു.\nവോട്ട് വർദ്ധിപ്പിക്കുക എന്നതിലപ്പുറം പ്രസക്തിയൊന്നും എൻ.ഡി.എ സ്ഥാനാർത്ഥിയുടെ സാന്നിധ്യത്തിന് ഇല്ല. മണ്ഡലത്തിൽ കോൺഗ്രസും ബി.ജെ.പിയും തമ്മിൽ ധാരണയിൽ എത്തിയിട്ടുണ്ട് എന്ന ആരോപണം സി.പി.എം ഉയർത്തിയ സാഹചര്യത്തിൽ വോട്ട് ഉയർത്താനായില്ലെങ്കിൽ വോട്ടു കച്ചവടം എന്ന പതിവ് വിമർശനത്തിന് വിധേയമാവും എന്നത് സംഘ്പരിവാർ ക്യാമ്പിനെ സമ്മർദ്ദത്തിലാക്കിയിട്ടുണ്ട്. എൻ.ഡി.എക്ക് വേണ്ടി മൽസരിക്കുന്നത് ബി.ഡി.ജെ.എസ് ആണെന്നത് സി.പി.എമ്മിന്റെ ആരോപണത്തിന് ശക്തി പകരുന്ന ഘടകമാണ്. 2014ൽ ആലത്തൂരിൽ മൽസരിച്ച ബി.ജെ.പി സ്ഥാനാർത്ഥി 87803 വോട്ട് നേടിയിരുന്നു.\nശബരിമല വിഷയം അടിത്തട്ടിൽ അടിയൊഴുക്ക് ഉണ്ടാക്കുമോ എന്ന സ്വാഭാവികമായ ആശങ്ക ഇടതുമുന്നണി നേതൃത്വത്തിന് ഉണ്ട്. 'മണ്ഡലമേതായാലും മണ്ഡലക്കാലം മറക്കരുത്' എന്ന സന്ദേശവുമായി ശബരിമല കർമ്മസമിതി നടത്തുന്ന പ്രചാരണം മണ്ഡലത്തിന്റെ പല ഭാഗത്തും നടക്കുന്നുണ്ട്. ആർക്ക് വോട്ടു ചെയ്യണം എന്നു പറയാതെ സി.പി.എമ്മിനെതിരേ വോട്ട് ചെയ്യണം എന്ന ആവശ്യമാണ് കർമ്മസമിതി മുന്നോട്ടുവെക്കുന്നത്.\nമറ്റു പലയിടത്തും ശബരിമല സമരക്കാരുടെ വോട്ട് ബി.ജെ.പിക്ക് ലഭിക്കുമെന്നാണ് സൂചന. എന്നാൽ ആലത്തൂരിൽ അത്തരം വോട്ടുകൾ യു.ഡി.എഫിന്റെ പെട്ടിയിലേ വീഴാൻ സാധ്യതയുള്ളൂ. കർഷകർക്കും കർഷകത്തൊഴിലാളികൾക്കും വലിയ സ്വാധീനമുള്ള മണ്ഡലത്തിൽ ശബരിമല വികാരം വോട്ടെടുപ്പിൽ തങ്ങൾക്കെതിരായി പ്രതിഫലിക്കാനിടയില്ലെന്ന ആത്മവിശ്വാസം സി.പി.എം നേതാക്കൾ പ്രകടിപ്പിക്കുന്നുണ്ട്.\nവരുംദിവസങ്ങളിൽ ആലത്തൂരിലെ രാഷ്ട്രീയ താപമാപിനി ഇനിയും ഉയരുമെന്നത് ഉറപ്പാണ്. മണ്ഡലം സംരക്ഷിക്കാൻ ഏതറ്റം വരേയും പ്രചാരണം കൊണ്ടു പോകാനാണ് സി.പി.എമ്മിന്റേയും ഇടതുമുന്നണിയുടേയും തീരുമാനം. ചെങ്കോട്ടയിൽ വിള്ളൽ വീഴ്ത്താൻ വീണു കിട്ടിയ അവസരം പരമാവധി പ്രയോജനപ്പെടുത്തണമെന്നാണ് യു.ഡി.എഫിന്റെ കണക്കുകൂട്ടൽ. പിന്നാക്കം പോയെന്ന ചീത്തപ്പേര് ഒഴിവാക്കാനാണ് എൻ.ഡി.എയുടെ പോരാട്ടം. പ്രചാരണത്തിന്റെ കൊട്ടിക്കലാശമാവും മുമ്പ് കൂടുതൽ നേതാക്കളെ എത്തിച്ച് അണികളെ ആവേശക്കൊടുമുടിയിലെത്തിക്കാനാണ് എല്ലാ കൂട്ടരുടേയും ശ്രമം.


ഇന്ത്യയുടെ മാറുന്ന പ്രമാണങ്ങള് - വിചാരവേദിയില് ചര്‍ച്ച - Malayalam Daily News\nDec 17, 2015 Dec 17, 2015 വാസുദേവ് പുളിക്കല്\nവിചാരവേദി ഡിസംബര് 11-ന് കേരള കള്‍ചറല് സെന്ററില് ചേര്‍ന്ന സാഹിത്യ സദസ്സില് ബാബു പാറക്കലിന്റെ ‘ഇന്‍ഡ്യയുടെ മാറുന്ന പ്രമാണങ്ങള്’ എന്ന ലേനം ചര്‍ച്ച ചെയ്തു. സാഹിത്യവിഷയങ്ങള് മാത്രമല്ല, ആനുകാലിക വിഷയങ്ങളും വിചാരവേദിയില്‍ചര്‍ച്ച ചെയ്യാറുണ്ട്.\nആഗോള തലത്തില് തന്നെ സാംസ്‌കാരികാധഃപതനം നടന്നുകൊണ്ടിരിക്കുന്ന കാലഘട്ടമാണിത്. സാംസ്‌കാരിക തലത്തിലും ഭരണതലത്തിലും ഫാസിസ്റ്റ് ചിന്തകളുടെ കടന്നു കയറ്റം മനുഷ്യന്റെ സുരക്ഷിതത്വത്തിന് ഭംഗം വരുത്തുന്നു. മാഹാത്മാഗാന്ധിക്കു നേരെ നിറയൊഴിച്ച ഗോഡ്‌സെയെ ആരാധ്യപുരുഷനാക്കിയതും പശുമാംസം ഭക്ഷിച്ചതിന്റെ പേരില് ഒരു മുസ്ലിം കുടംബത്തെ അക്രമിച്ചതും ഭൂമീദേവിയെ ആരാധിച്ചില്ല എന്ന കാരണത്താല് ഒറീസ്സായില് ഒരു മിഷനറിയേയും കുട്ടികളേയും ചുട്ടു കരിച്ചതും സംസ്‌കാരത്തിന്റെ അപചയവും അധഃപതനവും തന്നെ.\nമാനുഷിക മൂലയങ്ങളെ തിരസ്‌ക്കരിക്കുന്ന ഇത്തരം സംഭവങ്ങള് കണക്കിലെടുത്ത് വിലയിരുത്തുമ്പോള് ഇന്‍ഡ്യയുടെ പ്രമാണങ്ങള് മാറിക്കൊണ്ടിരിക്കുന്നു എന്ന നിഗമനത്തില് എത്താം എന്ന് സാംസി കൊടുമണ് സ്വാഗത പ്രസംഗത്തില് പറഞ്ഞു. വാസുദേവ് പുളിക്കല് മഹാത്മ ഗാന്ധിയുടെ ആദര്‍ശരഷ്ട്ര ആശയങ്ങള് അനുസ്മരിച്ചു കൊണ്ടാണ് സംസാരിച്ചത്. ആദര്‍ശ രാഷ്ട്രത്തില് പ്രത്യേകം ഭരണകൂടത്തിന്റെ ആവശ്യമില്ല. ഓരോ വ്യക്തിയും അയല്‍ക്കാരന് ബുദ്ധിമുട്ടുണ്ടാകാത്ത വിധത്തില് സ്വയം ഭരണം നടത്തുക.\nഅയല്‍ക്കാരന്റെ വികാരങ്ങള് കൂടി മാനിക്കപ്പെടുമ്പോള് സമത്വസുന്ദരമായ ഒരു രാഷ്ട്രം താനെ സംജാതമാകും. അവിടെ നിയമലംഘനമോ പീഡനങ്ങളോ ഉണ്ടാകാത്തതിനാല് പോലീസിന്റെ പോലും ആവശ്യമുണ്ടാവുകയില്ല. സമത്വസുന്ദരമായ ഒരു സമൂഹം ഇല്ലാതെ പോകുന്നതിന്റെ കാരണക്കാര് ജനങ്ങള് തന്നെയാണ്. ജനങ്ങള് സാമൂഹ്യ സംയമനത്തിന് തയ്യാറായാല് സമൂഹം സമ്പന്നമാകും. രാജ്യം ദാരിദ്ര്യരേയുടെ താഴെ നില്‍ക്കുന്നത് മന്ത്രിമാര്, രാജ്യത്തിന്റെ പുരോഗതി ലക്ഷ്യമാക്കതെ, സ്വന്തം നേട്ടങ്ങള്‍ക്കും അഴിമതിക്കുമായി അധികാരം ദുര്‍വിനിയോഗം ചെയ്യുന്നതുകൊണ്ടാണെന്നും അദ്ദേഹം പറഞ്ഞു.\nപശുമാംസം ഭക്ഷിക്കുന്നതിനെ പറ്റി പ്രതിപാദിച്ചിരിക്കുന്നതാണ് ലേനത്തിലെ പ്രസക്തമായ ഭാഗം. പശു കല്പകവൃക്ഷം പോലുള്ള ഒരു കല്പകമൃഗമാണെന്ന വിശ്വാസം ഭാരതത്തില് വളര്‍ന്ന് വന്ന് അത് ആരാധനയായി മാറി. ഈയ്യിടെ ഫിലാഡെല്‍ഫിയായില് ഒരു മോസ്‌ക്കില് പന്നിയെ കൊണ്ടിട്ടപ്പോള് മുസ്ലിംകള്‍ക്കുണ്ടായ വികാരത്തിന് തത്തുല്യമാണ് പശുവിന്റെ തല ഇറച്ചിക്കടയില് കെട്ടിത്തൂക്കിയിട്ടിരിക്കുന്നത് കാണുമ്പോള് ഹിന്ദുക്കള്‍ക്കുണ്ടാകുന്ന വികാരം.\nജനാധിപത്യത്തില് സഹവര്‍ത്തിത്തം, സാഹോദര്യം സമത്വം എന്നതിനോടൊപ്പം തന്നെ അവരവര്‍ക്ക് ഇഷ്ടമുള്ള ആഹാരം കഴിക്കാനും വസ്ത്രങ്ങള് ധരിക്കാനുമുള്ള അവകാശമുണ്ട്. വ്യക്തിസ്വാതന്ത്ര്യത്തില് മറ്റുള്ളവര് ഇടപെടുന്നത് അഭികാമ്യമായ കാര്യമല്ല. ജന്തുബലിയെ പറ്റി ഹിന്ദുമതഗ്രന്ഥങ്ങളില് പ്രതിപാദിച്ചിട്ടുണ്ട്. മതസ്വാതന്ത്യത്തിനും രാഷ്ട്രസ്വാതന്ത്ര്യത്തിനും ഉപരിയായിട്ടുള്ളത്വ്യക്തി സ്വാതന്ത്ര്യമാണ് എന്ന് ഡോ. നന്ദകുമാറും മതേതരത്വത്തിന് പ്രാധാന്യം നല്‍കിയില്ലെങ്കില് മതേതരത്വത്തിന്റെ പേരിലുള്ള ശ്രേയസ്സ് ഇല്ലാതെ പോവുകയും രാജ്യത്തിന്റെ പുരോഗതിക്ക് വിഘാതമുണ്ടാവുകയും ചെയ്യുമെന്നു രാജു തോമസ്സും അഭിപ്രായപ്പെട്ടു.\nപ്രമാണങ്ങളുടെ പ്രഭവസ്ഥാനം വേദസംസ്‌കാരത്തിലെ ‘ഗ്വേദത്തില് നിന്നാണ് എന്ന് സൂചിപ്പിച്ചുകൊണ്ട് ഡോ. ശശിധരന് പ്രസംഗം ആരംഭിച്ചു. പ്രമാണത്തെ പ്രത്യക്ഷപ്രമാണമെന്നും പരോക്ഷപ്രമാണമെന്നും തരം തിരിച്ചിട്ടുണ്ട്. പഞ്ചേന്ദ്രിയങ്ങള് കൊണ്ട് അനുഭവിക്കുന്നത് പ്രത്യക്ഷപ്രമാണത്തിലും ഇല്ലാത്തത് ഉണ്ടെന്ന് തോന്നുത് പരോക്ഷപ്രമാണത്തിലും ഉള്‍പ്പെടുന്നു. ആകാശത്തിന്റെ നിറം നീലയല്ലെങ്കിലും അത് നീലയായി തോന്നതും മരീചികയും പരോക്ഷപ്രമാണത്തിന് ഉദാഹരണമായി ചൂണ്ടിക്കാണിക്കപ്പെട്ടു.\nബാബു പാറക്കലിന്റെ ലേനം സമകാലിക ഇന്‍ഡ്യയുടെ രാഷ്ട്രീയവും സാമൂഹ്യവും സാംസ്‌കാരികവും മതപരവുമായ അപചയത്തിന്റെ ആഴക്കയത്തിലേക്ക് എത്തിനോക്കാനുള്ള പ്രചോദനംനല്‍കുന്നു. ഹാരപ്പ, മോഹന്‍ജൊദാരോ സംസ്‌കാരങ്ങള് (ഇപ്പോള് ഇത് പാക്കിസ്ഥാനിലാണ്) തെളിയിക്കുന്നത് ക്രിസ്തുവിന് 6000 വര്‍ഷങ്ങള്‍ക്ക് മുമ്പ് ഭാരതത്തില് നിലനിന്നിരുന്ന സംസ്‌കൃതിയുടെ സമ്പന്നതെയെയാണ്. ശൗച്യാലയങ്ങള് വീടിന്റെ അകത്തു പോലും ഉണ്ടായിരുന്ന ഒരു സംസ്‌കാരം ഭാരതത്തിലുണ്ടായിരുന്നു. യൂറോപ്പിലും അമേരിക്കയിലും വീടിനകത്ത് ശൗച്യാലയങ്ങള് ഉണ്ടാക്കാന് പ്രചോദനം നല്‍കിയത് ഇന്‍ഡ്യന് സംസ്‌കാരമാണ്.ആ സംസ്‌കാരമാണ് ഇന്ന് അന്യം നിന്നുകൊണ്ടിരിക്കുന്നത്്.\n1947 ആഗസ്റ്റ് പതിനഞ്ചിന് ഇന്‍ഡ്യക്ക് ലഭിച്ചത് സ്വാതന്ത്ര്യമല്ല! യഥാര്‍ത്ഥത്തില് നടന്നത് മതത്തിന്റെ പേരിലുള്ള വിഭജനമാണ്. മതമേധാവിത്വത്തിന്റെ മയൂരസിംഹാസനങ്ങള്‍ക്കു വേണ്ടിയും രാഷ്ടീയാധികാരത്തിന്റെ കനകസിംഹാസനങ്ങള് ഒരുക്കുന്നതിനു വേണ്ടിയുമാണ്‍് ഈ വിഭജനം നടന്നത്. ഇന്‍ഡ്യയുടെ ഹൃദയത്തില് തറച്ച ശല്യമായി, കോപമായി ഇന്നും അത് തുടരുന്നു. ധര്‍മ്മത്തിന്റേയും മതത്തിന്റേയും പേരിലുള്ള ദുരാചാരങ്ങളും അനാചാരങ്ങളും കുടികൊണ്ട നമ്മുടെ നാടിനെ തൊട്ടുണര്‍ത്തിയ പുരാണകഥാപാത്രങ്ങളെ പോലും വെല്ലുന്ന വിവേകാനന്ദന്റേയും മഹാത്മഗാന്ധിയുടേയും സ്വപ്നമാണ് ഇവിടെ പൊലിഞ്ഞത്.\nഅവിടം മുതല് ഇന്‍ഡ്യയുടെ മാറാത്ത പ്രമാണങ്ങളുടെ മാറ്റങ്ങള് സംഭവിച്ചു തുടങ്ങി.ഭാരതത്തെ കണ്ടറിഞ്ഞ കണ്ണും കൊണ്ടറിഞ്ഞ ഹൃദയവുമുണ്ടായിരുന്ന അനേകം മനീഷികളുടെ പരമമായ സങ്കല്പമായിരുന്നു ഇന്‍ഡ്യയുടെ സ്വാതന്ത്ര്യം. സ്വാമി വിവേകാനന്ദന് പറഞ്ഞതു പോലെ ഉദ്ദിഷ്ടതയും ജാഗ്രതയും ജീവിതത്തില് പകര്‍ത്തണം. നല്ല വ്യക്തിയില് നിന്നാണ് നല്ല സമൂഹം ഉണ്ടാകുന്നത്. നമ്മള് നല്ലവരായി ജീവിക്കുക എന്നതിനാണ് പ്രാധാന്യം കല്പിക്കേണ്ടത്. ഒന്നിനേയും അന്ധമായി വിശ്വസിക്കാന് തയ്യാറാകാതെ എല്ലാറ്റിനേയും യുക്തിപൂര്‍വ്വം കാണാന് ശ്രമിക്കുക.\nഅതില് നിന്ന് ആനന്ദം കണ്ടെത്തുക.ആനന്ദം നമ്മുടെ ഉള്ളില് തന്നെയുണ്ടെങ്കിലും അജ്ഞാനികള് മറ്റൊന്നില് ആനന്ദം തേടി പരക്കം പായുന്നു. ശ്രേയസ്സിലൂടെ ലഭിക്കുന്ന ആനന്ദവും പ്രേയസ്സിലൂടെ ലഭിക്കുന്ന ആനന്ദവുമുണ്ട്. രാഷ്ട്രീയ നേതാക്കന്മാര് അധികാരമത്തില് ശ്രേയസ്സിനെ വലിച്ചെറിഞ്ഞ് നൈമിഷിക സുമായ പ്രേയസ്സിന്റെ പിന്നാലെ പോയി സ്വയം നശിക്കുന്നതോടൊപ്പം നാടിനേയും നശിപ്പിക്കുന്നു. വേദങ്ങളും ബൈബിളും ുറാനും സമന്വയിക്കുന്ന സ്ഥാനത്തു നിന്നാണ് നമ്മുടെ യഥാര്‍ത്ഥ സംസ്‌കാരം ഉടലെടുക്കുന്നത്. പല സംസ്‌കാരങ്ങളും നശിച്ചു പോയിട്ടും ഭാരതീയ സംസ്‌കാരം നിലനില്‍ക്കുന്നത് അതിന്റെ മഹത്വം കൊണ്ടാണ്.\nലോകത്തിലെ മഹാന്മാരെല്ലാം ജീവിച്ച് മഹാത്മാക്കളായത് അവര് അവരെത്തന്നെ ഉയര്‍ത്തിക്കൊണ്ടാണ്. അല്ലാതെ മതങ്ങളും രാഷ്ട്രങ്ങളുമല്ല അവരെ മഹാത്മാക്കളായി മാറ്റിയതെന്ന് ഡോ. ശശിധരന് അടിവരയിട്ട് പറഞ്ഞു. ശ്രേഷ്ഠമായതെല്ലാം വന്നത് യൂറോപ്പില് നിന്നാണ് എന്ന് പറയുന്നതില് യാതൊരു യാഥാര്‍ത്ഥ്യവുമില്ല. വാല്‍മീകി (വാത്മീകിയല്ല) മുതല് വലിയകോയിത്തമ്പുരാന് വഴി ഉറൂബിലെത്തി വായന നിര്‍ത്തിയതു കൊണ്ടാണ് സാഹിത്യ മീമാംസയുടെ അടിസ്ഥാന സത്യം മനസ്സിലാക്കാന് കഴിഞ്ഞത്.\nവാല്‍മീകിയും, വ്യാസനും, കാളിദാസനും, ആനന്ദവര്‍ദ്ധനനും, അഭിനവഗുപ്തനും, മഹിമാഭട്ടനും, ക്ഷേമേന്ദ്രനും, കുന്തകനും, വിശ്വനാഥനും പറഞ്ഞതിനപ്പുറം കെ. എം. ജോര്‍ജിനും, എസ്. ഗുപ്തന് നായര്‍ക്കും, എം. ലീലാവതിക്കും, ശ്രീജനും ഒന്നും പറയാനില്ലെന്ന സത്യത്തിന് അടിവര ഇടാന് കഴിഞ്ഞു. മൗലികതയില്ലാത്ത എഴുത്തുകാരെ വാനോളം പുകഴ്ത്തുന്ന മഹിമ സ്വയം വിലയിരുത്തിയാല് നന്ന്. ബിരുദാനന്തര ബിരുദഗവേഷണവിദ്യാര്‍ത്ഥികളെ വഴി തെറ്റിക്കുന്നത് മൗലിക മൂല്യമുള്ള സാഹിത്യകാരന്മാരേയും സാഹിത്യസൃഷ്ടികളേയും ചൂണ്ടിക്കാണിക്കാത്തതിലുള്ള ന്യൂനതയാണെന്നും ഡോ. ശശിധരന് തന്റെ പ്രസംഗത്തില് ഊന്നിപ്പറഞ്ഞു.\nകാല്പനികത ഉടലെടുത്തത് പതിനേഴാം നൂറ്റാണ്ടില് പാശ്ചാത്യ രാജ്യത്തല്ല, ഒന്നാം നൂറ്റാണ്ടില് ജീവിച്ചിരുന്ന ശാതവാഹന രാജാവായ ഹാലനാണ് കാല്പനികതയുടേയും ഹൈക്കു കവിതകളുടേയും ഉപജ്ഞാതാവ്. വിമര്‍ശന സാഹിത്യത്തിന് ഒന്‍പതാം നൂറ്റാണ്ടില് ( 820-890) ആനന്ദവര്‍ദ്ധനന് തുടക്കം കുറിച്ചതാണ്. ഭാരതീയസംസ്‌കാരത്തിന്റെ മഹനീയതയില് ഭാരതീയര്‍ക്ക് ജാതിമതഭേദമന്യേ ആശ്വാസം കണ്ടെത്താന് സാധിക്കുമെന്ന ശുഭാപ്തി വിശ്വാസത്തോടെ, ‘തരുപ്പക്ഷിമൃഗങ്ങളോടും നരരോടും സുരരോടുമൊപ്പം സരളസ്‌നേഹം പങ്കിടുക’ എന്ന കുമാരനാശാന്റെ കവിത ഉദ്ധരിച്ചു കൊണ്ട്ഡോ. ശശിധരന് തന്റെ പ്രസംഗം അവസാനിപ്പിച്ചു\nവാല്‍മീകി മുതല് ഉറുബു വരെ വായിച്ച് വായന നിര്‍ത്തിയവര് യഥാര്‍ത്ഥ സാഹിത്യമൂല്യം എന്തെന്ന് മനസ്സിലാക്കിയതു കൊണ്ട് ഉത്തരാധുനിക സാഹിത്യത്തിന്റെ പ്രവണതകളില് കുരുങ്ങിക്കിടന്ന് സാമൂഹ്യപ്രതിബദ്ധതക്ക് വിചിത്രമായ നിര്‍വ്വചനവും വ്യാ്യാനവും നല്‍കി പുതിയ തലമുറയെ വഴി തെറ്റിക്കുന്നില്ല. ലോകത്ത് പൂര്‍ണ്ണ സം്യയോടു കൂടി പെരുമാറിയിട്ടുള്ള ഒരു മനുഷ്യനേയും കാണാന് സാധിക്കുകയില്ല.\nനമ്മള് എല്ലാം ഭിന്ന സം്യയോടുകൂടി പെരുമാറുന്നവരാണെന്ന യാഥാര്‍ത്ഥ്യം മനസ്സിലാക്കിക്കൊണ്ട് വിവേകമുള്ളവരും പാണ്ഡിത്യമുള്ളവരും വിചാരവേദിയിലെ സാഹിത്യ ചര്‍ച്ചകളില് പങ്കെടുക്കുന്നതിനാല് രചനകളുടെ മൂല്യനിര്‍ണ്ണയം പരമാവധി കൃത്യമായി നിര്‍വ്വഹിക്കപ്പെടുന്നു. അതുകൊണ്ട് തന്നെ, വിചാരവേദിയിലെ സാഹിത്യചര്‍ച്ചയില് പങ്കെടുക്കുന്നവര്‍ക്ക് സമൂഹത്തിനോട് പ്രതിബദ്ധതയുള്ളതുകൊണ്ട് അബദ്ധങ്ങള് വിളിച്ച് പറയുന്നത് ഒഴിവാക്കാന് പ്രത്യേകം ശ്രദ്ധിക്കുന്നു.\nചെറുകഥളും നോവലുകളും ലേനങ്ങളും എഴുതി മലയാളസാഹിത്യത്തിലേക്ക് തന്റേതായ സംഭാവന നല്‍കിയ കൊല്ലം തെല്‍മയുടെ നിര്യാണത്തില് വിചാരവേദി അനുശോചനം രേപ്പെടുത്തുകയും എഴുത്തച്’ന് പുരസ്‌കാരത്തിന് അര്‍ഹനായ പുതുശ്ശേരി രാമചന്ദ്രനെ അനുമോദിക്കുകയും ചെയ്തു.


കാലത്തിനും കാലാവസ്ഥയ്ക്കും ഇണങ്ങണം ഡിസൈന് - Veedum Planum\nHomeView Pointകാലത്തിനും കാലാവസ്ഥയ്ക്കും ഇണങ്ങണം ഡിസൈന്\nഗൃഹവാസ്തുകലയെക്കുറിച്ചും കാഴ്ചപ്പാടുകളെക്കുറിച്ചും ആര്‍ക്കിടെക്റ്റ് വിനോദ് കുമാര് എം.എം. പറയുന്നു\nകുറച്ചുവര്‍ഷങ്ങളായിട്ട് നല്ല ഡിസൈനര്‍മാര്, നല്ല പ്രോജക്റ്റുകള് ഇവയൊക്കെ കാണുന്നുണ്ട്. പലതരത്തിലുള്ള പല ശൈലിയിലുള്ള വര്‍ക്കുകള്, മുമ്പു കാണാത്ത തരത്തിലുള്ള പലതും, യുവ തലമുറയിലെ ആര്‍ക്കിടെക്റ്റുകള് അവതരിപ്പിച്ചു കാണുന്നുണ്ട്. ഇവര് വളരെ ഉത്സാഹശീലരും പുതിയ പരീക്ഷണങ്ങള് നടത്തുവാന് തയ്യാറുള്ളവരും പരിശ്രമശാലികളുമാണ്. അതുകൊണ്ടു തന്നെ കേരളത്തെ സംബന്ധിച്ച് ഇന്ന് വാസ്തുകലയ്ക്ക് പൊതുവെ നല്ല കാലമാണ്.\nആര്‍ക്കിടെക്റ്റ് വിനോദ് കുമാര് എം. എം\nപ്രത്യേകിച്ച് ഒരു ശൈലിയോടും പ്രതിപത്തിയില്ല. ഒരു ശൈലിയില്, ഒരു ചട്ടക്കൂടിനുള്ളില് ഒതുങ്ങി നില്‍ക്കുവാന് താല്പര്യമില്ല. എല്ലാ ശൈലികളില് നിന്നും ആവശ്യമുള്ളത് എടുക്കാം. ഒരു ശൈലിക്കും ഒരു ചട്ടക്കൂടിനും അപ്പുറം ഡിസൈന് ചെയ്യുവാന് കഴിയണം. അതിലാണ് എനിക്ക് താല്പര്യം. എന്തുശൈലി ആയാലും ഡിസൈനില് കാലഘട്ടം, സമയം ഇവയൊക്കെ രേഖപ്പെടുത്തണം. പ്രായമാകുന്നതിനെ മോശമായി കാണുന്ന രീതിയാണ് ഇന്നുള്ളത് എന്ന് പലപ്പോഴും തോന്നിയിട്ടുണ്ട്; അത് മനുഷ്യരുടെ കാര്യത്തിലായാലും. ഏതൊരു പ്രോജക്റ്റും അതാത് കാലത്തിന് ഇണങ്ങണം. കാലം, സമയം, ഇവയൊക്കെ പ്രതിഫലിപ്പിക്കുന്നവയാകണം.\nപ്രകൃതിയിലേക്ക് മടങ്ങുക എന്നതു തന്നെയാണ് ഇനി വരാന് പോകുന്ന ട്രെന്റ്. പ്രോജക്റ്റുമായി സമീപിക്കുന്ന ക്ലയന്റുകള് മാത്രമല്ല പൊതുവേ എല്ലാവരും ഇക്കോ ഫ്രണ്ട്‌ലി രീതികളെക്കുറിച്ചും, ഉല്പന്നങ്ങളെക്കുറിച്ചും എല്ലാം ബോധവാന്മാരും അത് ജീവിതത്തില് പകര്‍ത്തുന്നതിന്റെ ഗുണം മനസ്സിലാക്കിയിട്ടുള്ളവരുമാണ്. പച്ചക്കറി സ്വയം വീട്ടുവളപ്പില് നട്ടുവളര്‍ത്താം. ചൂടുകാലത്ത് കോട്ടണ് വസ്ത്രങ്ങള് തെരഞ്ഞെടുക്കാം എന്നിങ്ങനെ പലതും ഇന്ന് ജനങ്ങള്‍ക്ക് അറിവുള്ള കാര്യങ്ങളാണ്. പ്രകൃതിയിലേക്ക് കൂടുതല് അടുക്കുന്ന, ഇറങ്ങിച്ചെല്ലുന്ന, പ്രകൃതിയുമായി സൗഹാര്‍ദ്ദത്തില് തന്നെ ജീവിക്കാന് ആഗ്രഹിക്കുന്ന നല്ലൊരു വിഭാഗം ആളുകള് ഉണ്ട്. യുവതലമുറയും ഇത്തരം കാര്യങ്ങളോട് പ്രതിപത്തിയുള്ളവര് തന്നെയാണ്.\nആവശ്യമില്ലാത്ത സ്ഥലങ്ങള്, പ്രകൃതിവിഭവങ്ങളെ ചൂഷണം ചെയ്യല്, അനാവശ്യ അലങ്കാരം ഇവയൊന്നും പാടില്ല. ക്ലയന്റും ആര്‍ക്കിടെക്റ്റും തമ്മിലുള്ള ചര്‍ച്ചയില് നിന്നും ആവശ്യങ്ങളും അനാവശ്യങ്ങളും വേര്‍തിരിച്ചറിയണം. വീട് ജീവിക്കാനുള്ളതാണ്. പ്രദര്‍ശിപ്പിക്കുവാനുള്ളതല്ല. വീട് ജീവിതസൗഖ്യം പകരുന്നതാകണം. മറ്റുള്ളവര് കണ്ടിട്ട് ഗംഭീരം എന്നു പുകഴ്ത്തി പറയുന്നതില് അല്ല കാര്യം. പ്രകൃതിയെ പരമാവധി കുറച്ച് ചൂഷണം ചെയ്ത് മെറ്റീരിയലുകള് മിനിമം മാത്രം ഉപയോഗിച്ച് പണിയുക. അത് കല്ല്, മരം, സ്റ്റീല്, ഗ്ലാസ് തുടങ്ങി ഏതുമായിക്കൊള്ളട്ടെ. പ്രകൃതിയിലേക്ക് നോക്കിയാല് ഇത് മനസിലാവും. അനാവശ്യമായ ഒന്നും തന്നെ പ്രകൃതി സൃഷ്ടിക്കുന്നില്ല.\nബഡ്ജറ്റിനു എത്ര പരിധിയില്ല എന്നു പറഞ്ഞാലും ശരി ഒരു ഇക്കോ ഫ്രണ്ട്‌ലി വീട്, അതും അമിതമായി പണം ചെലവഴിക്കാതെ ഉണ്ടാക്കുവാനേ ഞാന് ശ്രമിക്കൂ. നമുക്ക് ഉണ്ട് എന്നു കരുതി എന്തും എടുത്ത് അനാവശ്യമായി ചിലവഴിക്കരുത്. അത് പണമായാലും.\nസൗന്ദര്യമുണ്ടാക്കുവാന് പണം വാരിക്കോരി ചെലവഴിക്കേണ്ട കാര്യ\nമില്ല. വിഭവങ്ങള് ധൂര്‍ത്തടിക്കേണ്ട. പണത്തിനു പരിമിതിയില്ല എന്നുണ്ടെങ്കിലും 10 ലക്ഷത്തിന്റെ ഇറക്കുമതി ചെയ്ത ഇറ്റാലിയന് സോഫ വാങ്ങിയിടാതെ, 15 ലക്ഷത്തിന്റെ ജര്‍മ്മന് മോഡുലാര് കിച്ചന് വാങ്ങി സ്ഥാപിക്കാതെ, പ്രാദേശികരായ പണിക്കാരേയും ആര്‍ട്ട്, ക്രാഫ്റ്റ്\nജോലിക്കാരേയും പ്രോജക്റ്റില് ഉള്‍പ്പെടുത്തും. പ്രാദേശിക ഡിസൈ നുകളും, കൈവേലകളും വികസിപ്പിക്കാന് അവസരം നല്‍കും.\nഇറക്കുമതി ചെയ്യാതെ അതുപോലുള്ള ഉല്പന്നങ്ങള് ഇവിടെ ചെയ്ത് എടുക്കുവാന് പറ്റുമോ എന്നുനോക്കും.\nഅതിനും ഉത്തരം ഇക്കോഫ്രണ്ട്‌ലി വീട് എന്നുതന്നെയായിരിക്കും.\nഒരു സൈറ്റിന് പല രീതികള് ഉണ്ടാവും. ഇവിടുത്തെ ചൂടും, ഹ്യൂമിഡിറ്റിയും നിറഞ്ഞ കാലാവസ്ഥക്കു ചേരുന്നതുമായ ക്ലയന്റിന്റെ ജീവിതത്തിന് ഇണങ്ങുന്ന, ചെലവുകുറഞ്ഞ വീട് ഉണ്ടാക്കും. പ്ലാസ്റ്ററിങ്, ടോട്ടല് ലിന്റല്, ഫാള്‍സ് സീലിങ്, ഡെക്കറേഷന് വര്‍ക്കുകള്, അമിതമായ മരപ്പണികള് എന്നിങ്ങനെ ഒഴിവാക്കാനാവുന്നതെല്ലാം ഒഴിവാക്കി എക്‌സ്‌പോസ്ഡ് കോണ്‍ക്രീറ്റ് പോലുള്ളവ ഉപയോഗിച്ച് വീട് സുന്ദരമാക്കും.\nആധുനിക മെറ്റീരിയല് എന്നു പറയുന്നതില് തന്നെ വലിയ കാര്യമുണ്ട് എന്ന് എനിക്കു തോന്നുന്നില്ല. 15-20 വര്‍ഷം മുമ്പ് വിട്രിഫൈഡ് ടൈല് എന്നു പറഞ്ഞാല് ആര്‍ക്കും അറിയില്ല. ഇന്നത് എല്ലായിടത്തുമുണ്ട്. ടൈലുകളുടെ കാലം കഴിഞ്ഞ് പുതിയ ഫ്‌ളോറിങ് സാമഗ്രികള് കടന്നു വരുമ്പോള് ഇതിനെ ആധുനികമെന്ന് പറയാന് പറ്റില്ല. നമുക്ക് ലഭ്യമായ മെറ്റീരിയലുകള് ഉപയോഗിക്കാം. അത് എന്തായാലും കാലത്തിന് ചേരുന്നതും ഫാഷന് മാറുന്നതിന് അനുസരിച്ച് മാറാത്തതും ആവണം. ഫാഷന് മാറുന്നതനുസരിച്ച് വസ്ത്രം മാറ്റാനാവും. അതുപോലെ വീട് എപ്പോഴും മാറ്റാനാവുമോ? അതുകൊണ്ട് കാലത്തിനിണങ്ങിയ, എന്നെന്നും നിലകൊള്ളുന്നവ തന്നെ ഉപയോഗിക്കുക. മുതിര്‍ന്ന ആര്‍ക്കിടെക്റ്റുമാരായ ലേ കോര്‍ബുസിയര്, ജഫ്രിബാവ എന്നിവരുടെ പ്രോജക്റ്റുകള് നോക്കുക. അവര് നിര്‍മ്മിച്ച പഴക്കം ചെന്ന നിര്‍മ്മിതികള് ഇന്നും ആളുകള് അത്ഭുതത്തോടെയാണ് നോക്കിക്കാണുന്നത്. മെറ്റീരിയല് ആധുനികമാകുന്നതില് അല്ലകാര്യം. കാലത്തിന് ഇണങ്ങുന്നതില് ആണ്. എന്നു കരുതി പുതു മെറ്റീരിയലുകളെ തളളിക്കളയാറുമില്ല. പോളിഷ്ഡ് കോണ് ക്രീറ്റ്, ഓട്ടോമേഷന് സംവിധാനങ്ങള് പോലുള്ളവ ഉപയോഗിക്കാറുമുണ്ട്. ആവശ്യത്തിനു മാത്രം.\nമണ്ണ്. പ്ലാസ്റ്ററിങ്ങിനും മറ്റും ധാരാളം ഉപയോഗിച്ചിട്ടുണ്ട്. എങ്കിലും ഇനിയുമിനിയും പരീക്ഷണങ്ങള് നടത്താന് ഞാന് ആഗ്രഹിക്കുന്നത് മണ്ണിലാണ്. പലതരത്തിലുള്ള, നിറത്തിലുള്ള മണ്ണ് ഉണ്ട്. ഇവയും എക്‌സ്‌പോസ്ഡ് കോണ്‍ക്രീറ്റും ഉപയോഗിച്ച് വ്യത്യസ്ത ടെക്‌സ്ചറുകള് തീര്‍ക്കാം. വിവിധതരം മണ്ണുകള് ഉപയോഗിച്ച് കൂടുതല് നിര്‍മ്മാണങ്ങള് നടത്തി അതിലൂടെ സ്വയം വെളിപ്പെടണം എന്നതാണ് ആഗ്രഹം.\nഎന്റെ വീടും ഓഫീസും അടുത്തടുത്താണ്. 1940 ല് പണിതതും അതിനുശേഷം2പ്രാവശ്യം ആവശ്യമായ കൂട്ടിച്ചേര്‍ക്കലുകള് വഴി സൗകര്യങ്ങള് വര്‍ദ്ധിപ്പിച്ചതുമാണ് എന്റെ വീട്. പല ഭാഗങ്ങളും രൂപം മാറ്റിയിട്ടുണ്ട്. പഴയത് എന്തിനേയും പൊളിച്ചുകളയുന്നതിനോടോ, നിരാകരിക്കുന്നതിനോടോ താല്പര്യമില്ല. റീസ്‌റ്റോര് ചെയ്യാന് പറ്റുന്നത് ചെയ്യുകതന്നെ വേണം. എന്റെ ഓഫീസ് ഞങ്ങള് തൃശൂര്‍ക്കാരുടെ ഭാഷയില് പറഞ്ഞാല് ഒരു ‘കയ്യാല’ ആയിരുന്നു. അതിനെ തികച്ചും ഇക്കോഫ്രണ്ട്‌ലി മെറ്റീരിയലുകള് ഉപയോഗിച്ച് എനിക്കും എന്റെ സഹപ്രവര്‍ത്തകര്‍ക്കും ഇരുന്ന് ജോലിചെയ്യുവാന് പാകത്തിന് മാറ്റിയെടുക്കുകയായിരുന്നു. പഴയതിനെ പൊളിച്ചുകളയാതെ, നശിപ്പിക്കാതെ, കാലത്തിനനുസരിച്ച് മാറ്റിയെടുക്കാം. മാറ്റം വരുത്തുമ്പോള് ശ്രദ്ധിക്കേണ്ടതുണ്ടുതാനും. ഇവിടെയാണ് ഒരു ആര്‍ക്കിടെക്റ്റ് വെല്ലുവിളി നേരിടുന്നത്.\nവിവരങ്ങള്‍ക്കും ചിത്രങ്ങള്‍ക്കും കടപ്പാട്: ആര്‍ക്കിടെക്റ്റ് വിനോദ് കുമാര് എം. എം., ഡി.ഡി ആര്‍ക്കിടെക്റ്റ്‌സ്, തൃശൂര്, പൂങ്കുന്നം. ഫോണ്: 9895177532,\nFebruary 16, 2020 vpadmin View Point 0


ഇനിയാരും ഹാർട്ട് അറ്റാക്ക് വന്നു മരിക്കില്ല ...അത്ഭുത കണ്ടുപിടുത്തം മലയാളിയുടെ കണ്ടെത്തൽ ലോകശ്രദ്ധ നേടുന്നു | Daily Indian Herald\nMay 11, 2018 2:59 pm By : Indian Herald Staff\nകൊച്ചി:ഹൃദ്രോഗത്തിന്റെ ഏറ്റവും മാരകമായ അവസ്ഥയാണ് ഹൃദായാഘാതമെന്ന ഹാർട്ട് ആറ്റാക്ക്. മെഡിക്കൽ ഭാഷയിൽ മയോകാർഡിയൽ ഇൻഫാർക്ഷൻ എന്നു വിളിക്കും. മനുഷ്യശരീരത്തിലെ ഏറ്റവും കടുത്ത വേദനയാണ് ഹൃദയാഘാതത്തിലൂടെ ഉണ്ടാകുന്നത്. ഹൃദയാഘാതം സംഭവിക്കുന്ന 90 ശതമാനത്തിലധികം പേരിലും അത് വരാതെ നോക്കാൻ കഴിയുമായിരുന്നു അഥവാ പ്രതിരോധിക്കാൻ കഴിയുമായിരുന്നു എന്നതാണ് ഏറ്റവും പ്രാധാന്യമുള്ള കാര്യം.\nഹൃദയാഘാതം പലപ്പോഴും രോഗികൾ ക്ക് മറ്റുള്ളവരെ അറിയിക്കാൻ കഴിയാതെവരുന്നതു മൂലം ചികിത്സ കിട്ടാതെയാണ് ഭൂരിഭാഗം മരണങ്ങളും ഉണ്ടാകുത്. ഇതിൽ നിന്നു രക്ഷനേടുന്നത് ലക്ഷ്യമിട്ടാണ് പുതിയ സാങ്കേതികവിദ്യ വികസിപ്പിച്ചതെന്ന് മാത്യു ബെന്നി പറയുന്നു. ഉപകാരപ്രദമായ ഈ വാർത്ത പരമാവധി ഷെയർ ചെയ്ത് പൊതുജനങ്ങളിൽ എത്തിക്കൂ\nTags: heart attack, ഹാർട്ട് അറ്റാക്ക്


പ്രിയങ്കയ്ക്ക് ഇത് എന്തുപറ്റി; സംഗീതം തന്നെയാണോ ; മുന വെച്ച ചോദ്യങ്ങളുമായി സോഷ്യൽ മീഡിയ - metromatinee.com Lifestyle Entertainment & Sports\nതാരങ്ങളുടെ വാർത്തയെന്നാൽ പൊതുവെ എല്ലാവര്ക്കും കേൾക്കാൻ ഇഷ്ടമുള്ള ഒന്നാണ് . നിമിഷ നേരം കൊണ്ടാണ് താരങ്ങളുടെ വാർത്ത വൈറലായി മാറുന്നത്. ബോളിവുഡ് നടി പ്രിയങ്ക ചോപ്രയെയും നടനും നടനും ഗായകനുമായ ഭർത്താവ് നിക് ജോനാസിനെയും വിടാതെ പിന്തുടർന്ന് വിവാദങ്ങൾ. ഇരുവരും വിവാഹിതരായപ്പോൾ മുതൽ തുടരുന്നതാണ് വിവാദങ്ങൾ. ഇരുവരുടെയും പ്രായമാണ് വിവാദങ്ങൾക്ക് വഴിവെച്ചത്. സിനിമയിലെന്ന പോലെ തന്നെ സോഷ്യൽ മീഡിയയിലും സജീവമാണ് പ്രിയങ്ക.\nതന്റെ വിവാഹം കഴിഞ്ഞത് മുതൽ ഭർത്താവ് നിക്കുമായുള്ള ഓരോ കൊച്ചു കൊച്ചു വിശേഷങ്ങളും. പ്രിയങ്ക പങ്കുവെക്കാറുണ്ട്. ഇതായിപ്പോൾ പ്രിയങ്കയുടെ ഒരു വിഡീയോയാണ് വൈറലാകുന്നത്.ജോനാസ് ബ്രദേഴ്സിന്റെ അടുത്തിടെ പുറത്തിറങ്ങിയ സക്കര് എന്ന ആൽബം അടുത്തിടെ ഇറങ്ങിയിരുന്നു. അതിലെ ഗാനം ആലപിക്കുന്ന പ്രിയങ്കയെയാണ് വിഡിയോയിൽ കാണാൻ കഴിയുന്നത്. കരോക്ക നൈറ്റില് പാടുന്ന പ്രിയങ്കയ്ക്കൊപ്പം നിക്കും ഉണ്ട്. ഇരുവരും ഒരുമിച്ച് നൃത്തം ചെയ്യുന്നതും വീഡിയോയില് കാണാം.\nഎന്നാല്, ഈ വീഡിയോ പുറത്ത് വന്നതോടെ പ്രിയങ്കയ്ക്കെതിരെ അര്‍ത്ഥം വെച്ചുള്ള കമന്റുകളാണ് വന്നു കൊണ്ടിരിക്കുന്നത്. എന്തു ലഹരിയാണ് പ്രിയങ്കയുടെ തലക്ക് പിടിച്ചിരിക്കുന്നത് ? സംഗീതം തന്നെയാണോ’ എന്നൊക്കെയാണോ എന്നാണ് കമന്റുകൾ.\nനേരത്തെ, പ്രിയങ്കയുടെ വസ്ത്രധാരണത്തിലും വിമർശനങ്ങളുമായി സമൂഹ മാധ്യമം രംഗത്തെത്തിയിരുന്നു. മെറ്റ്ഗാലയ്ക്ക് ശേഷം പ്രിയങ്കയുടെ സോഷ്യല്‍മീഡിയ ആഘോഷിക്കുന്ന വസ്ത്രമായിരുന്നു കാക്കി ഷോര്‍ട്‌സുകള്.\nകാക്കി ഷോര്‍ട്സും കറുത്ത ടോപ്പും ബ്ലേസറും ബൂട്സുമണിഞ്ഞ് ന്യൂയോര്‍ക്കില് ഭര്‍ത്താവ് നിക് ജോനാസിന്റെ വസതിയില് നിന്നും പുറത്തു വരുന്ന പ്രിയങ്കയുടെ ചിത്രങ്ങൾ ട്രോളുകള്‍ക്ക് ഇരയാക്കിയിരുന്നു ട്രോളന്മാർ. ആര്‍എസ്‌എസിന്റെ പഴയ യൂണിഫോം ആയിരുന്നു കാക്കി ഷോര്‍ട്സ്.പ്രിയങ്ക ആര്‍എസ്‌എസില് ചേര്‍ന്നോയെന്നും, ആര്‍എസ്‌എസിന്റെ അന്താരാഷ്ട്ര ബ്രാന്‍ഡ് അംബാസിഡറായി തെരഞ്ഞെടുത്തോ? എന്നൊക്കെയാണ് ട്രോളന്മാർ പ്രിയങ്കയെ ട്രോളിയത്.\npriyanka chopra- video viral- social media trolls-\nRelated Topics:Nick Jonas, Priyanka Chopra, Social Media, Trolls\nസോഷ്യൽമീഡിയ കീഴടക്കി സാനിയ! അതീവഗ്ലാമറസായി താരം\nഇതാരാണാവോ? വൃദ്ധദമ്ബതികളെ’യും സുഹൃത്തിനെയും ഏറ്റെടുത്ത് സോഷ്യൽമീഡിയ


എല്‍ഡിഎഫ് തെരഞ്ഞെടുപ്പ് പ്രചാരണങ്ങള്‍ക്ക് ഇന്ന് തുടക്കമാകും\nMar 10, 2019, 08:23 am IST\nതിരുവനന്തപുരം: എല്‍ഡിഎഫിന്റെ തെരഞ്ഞെടുപ്പ് പ്രചാരണങ്ങള് ഇന്ന് ആരംഭിക്കും. പാലക്കാട് ഇടത് മുന്നണി സ്ഥാനാര്‍ത്ഥി എം ബി രാജേഷിന്റെ കണ്‍വെന്‍ഷനോടെയാണ് പ്രചാരണങ്ങള്‍ക്ക് സിപിഎം തുടക്കം കുറിക്കുന്നത്. എല്‍ഡിഎഫ് കണ്‍വീനര് എ വിജയരാഘവന് കണ്‍വെന്‍ഷന് ഉദ്ഘാടനം ചെയ്യും.\nആലപ്പുഴയില് നാളെ നടക്കുന്ന തെരഞ്ഞെടുപ്പ് കണ്‍വെന്‍ഷന് വി എസ് അച്യുതാനാന്ദനാണ് ഉദ്ഘാടനം ചെയ്യുന്നത്. ആലത്തൂരില് ചൊവ്വാഴ്ച പി കെ ബിജുവിന്റെ കണ്‍വെന്‍ഷന് ഉദ്ഘാടനം ചെയ്യുന്നത് മുഖ്യമന്ത്രി പിണറായി വിജയനാണ്. ആറ്റിങ്ങല്, തിരുവനന്തപുരം മണ്ഡലങ്ങളിലും പിണറായി തെരഞ്ഞെടുപ്പ് കണ്‍വെന്‍ഷന് ഉദ്ഘാടനം ചെയ്യും.\nമാവേലിക്കരയില് ആര് ബാലകൃഷ്ണപ്പിള്ളയാണ് തെരഞ്ഞെടുപ്പ് കണ്‍വെന്‍ഷന് ഉദ്ഘാടനം ചെയ്യുന്നത്. തിങ്കള്, ചൊവ്വ, ബുധന് ദിവസങ്ങളിലായി കോടിയേരി ബാലകൃഷ്ണന്, കാനം രാജേന്ദ്രന്, മന്ത്രിമാര്, വിവിധ എല്‍ഡിഎഫ് നേതാക്കള് എന്നിവര് വിവിധ കണവെന്‍ഷനുകള്‍ക്ക് തുടക്കം കുറിക്കും. കണ്‍വെന്‍ഷനുകളോടെ മണ്ഡലങ്ങളില് സ്ഥാനാര്‍ത്ഥികളുടെ പര്യടനങ്ങള്‍ക്കും തുടക്കമാകും.


ഡോക്കുമെന്ററി – താൾ2– നേരിടം\nഎങ്ങനെയാണ് ബാനനും ട്രമ്പും വൈറ്റ്‌ഹൌസിലെത്തിയത്\nPosted on ഓഗസ്റ്റ് 31, 2017 ഓഗസ്റ്റ് 22, 2017 by admin\n— സ്രോതസ്സ് therealnews.com Any similarity about whats happened in India?\nTagged അമേരിക്ക,കോര്‍പ്പറേറ്റ്,ഡോക്കുമെന്ററി,രാഷ്ട്രീയം,സര്‍ക്കാര്‍ഒരു അഭിപ്രായം ഇടൂ\nPosted on ജൂലൈ 21, 2017 ഫെബ്രുവരി 24, 2019 by admin\n2003 അക്രമം അധികാരികളുടെ ഉപകരണമാണ്. അതുവഴി അവര്‍ക്ക് അവരുടെ നിഷ്ടൂരനയങ്ങള്‍ക്ക് ന്യായീകരണം കൊടുക്കാനാവും. അതുകൊണ്ട് വൈകാരികമായി പ്രതികരിക്കരുത്, പകരം ബഹിഷ്കരണത്തിന്റെ സമാധാനപരമായ മാര്‍ഗ്ഗം തെരഞ്ഞെടുക്കുക. എണ്ണയുടെ ഉപയോഗം കഴിയുന്നത്ര കുറക്കുക. പൊതു ഗതാഗതമോ വൈദ്യുത വാഹനങ്ങളോ ഉപയോഗിക്കുക. നാം നേരിട്ട് വാങ്ങിക്കുന്ന എണ്ണ മാത്രമല്ല, രാസവളം, പ്ലാസ്റ്റിക്കുകള് തുടങ്ങി രാസവ്യവസായ ഉത്പന്നങ്ങളുപയോഗിക്കുന്നതും കുറക്കുക. ആഹാരം കുറച്ച് കഴിക്കുക. വ്യാവസായിക ഇറച്ചി ഒഴുവാക്കുക. ജൈവകാര്‍ഷിക ഉല്‍പ്പന്നങ്ങള് ഉപയോഗിക്കുക.\nTagged ഡോക്കുമെന്ററി,പാലസ്തീന്‍ഒരു അഭിപ്രായം ഇടൂ\nTagged അമേരിക്ക,ഡോക്കുമെന്ററി,ലാറ്റിന് അമേരിക്ക,സാമ്രാജ്യംഒരു അഭിപ്രായം ഇടൂ\nTagged അമേരിക്ക,ഡോക്കുമെന്ററി,ഡ്രോണ്,നീതി,സൈന്യംഒരു അഭിപ്രായം ഇടൂ\nPosted on ഏപ്രില് 7, 2017 ഏപ്രില് 3, 2017 by admin\nNero's Guests P. Sainath - Inequality and India's Agrarian Crisis\nTagged ഇന്‍ഡ്യ,കൃഷി,ഡോക്കുമെന്ററി,സാമ്പത്തികശാസ്ത്രംഒരു അഭിപ്രായം ഇടൂ\nTagged ഡോക്കുമെന്ററി,സാമ്പത്തികശാസ്ത്രംഒരു അഭിപ്രായം ഇടൂ\nPosted on സെപ്റ്റംബര് 9, 2016 ജൂലൈ 30, 2019 by admin\nTagged അമേരിക്ക,ഇറാഖ്,ഡോക്കുമെന്ററി,യുദ്ധംഒരു അഭിപ്രായം ഇടൂ\nTagged ഡോക്കുമെന്ററി,യുദ്ധംഒരു അഭിപ്രായം ഇടൂ\nTagged ആസ്ട്രേലിയ,ഡോക്കുമെന്ററിഒരു അഭിപ്രായം ഇടൂ


തീവണ്ടിയില് ഇനി ബോറടിക്കാതെ യാത്രചെയ്യാം; വൈ-ഫൈ ഹോട്ട് സ്‌പോട്ട് വരുന്നു | NWR will provide wifi on trains - Malayalam Oneindia\nതീവണ്ടിയില് ഇനി ബോറടിക്കാതെ യാത്രചെയ്യാം; വൈ-ഫൈ ഹോട്ട് സ്‌പോട്ട് വരുന്നു\nPublished: February 22 2016, 18:06 [IST]\nജയ്പൂര്: സ്മാര്‍ട്ട് ഫോണും ഇന്റര്‍നെറ്റും കയ്യില് ഇല്ലാത്തവര് ഇപ്പോള് വിരളമാണ്. അത്രത്തോളം വികസിച്ചു നമ്മുടെ ടെക്‌നോളജി. ഇത് കണ്ടറിഞ്ഞുകൊണ്ട് ട്രെയിനുകളില് വൈ-ഫൈ ഹോട്ട് സ്‌പോട്ടുകള് ഇന്‍സ്റ്റാള്ർ ചെയ്യാനൊരുങ്ങുകയാണ് നോര്‍ത്ത് വെസ്‌റ്റേണ് റെയില്‍വെ.\nപ്രസ് പ്ലേ എന്ന ആപ്പ് ഡൗണ്‍ലോഡ് ചെയ്താല് മാത്രമെ ഈ സംവിധാനം ഉപയോഗിക്കാന് സാധിക്കുകയുള്ളൂ. ബിക്കാനീര്-സാരയ് റോഹില്ല ട്രെയിനില് പരീക്ഷണാടിസ്ഥാനത്തില് നിലവില് ഈ സംവിധാനമുണ്ട്. വടക്ക് പടിഞ്ഞാറ് റെയില്‍വെയുെ വിവിധ ഡിവിഷനുകളിലെ ഒമ്പത് ട്രെയിനുകളില് കൂടി പരീക്ഷണം വ്യാപിപ്പിക്കാനാണ് തീരുമാനം.\nഈ സംവിധാനം ജയ്പൂര്-ദില്ലി സാറായി റോഹില ഡബിള് ഡക്കര് ട്രെയിനില് കൂടി വ്യാപിപ്പിക്കാന് പ്ലാന് ചെയ്യുന്നുണെന്ന് റെയില്‍വേ അറിയിച്ചു. ട്രെയിനിനകത്ത് മാത്രമേ ഈ അപ്ലിക്കേഷന് പ്രവര്‍ത്തികൂ. ട്രെയിനുമായും റെയില്‍വെയുമായും ബന്ധപെട്ടുള്ള എല്ലാ കാര്യങ്ങളും അപ്ലിക്കേഷനില് ലഭിക്കും. എന്നാല് സേവ് ചെയ്ത് വെക്കുന്ന കാര്യങ്ങള് ട്രെയിനിനു പുറത്തും നമുക്ക് ഉപയോഗിക്കാം.\nwifi smartphone ട്രെയിന് വൈഫൈ\nNWR will provide this facility by installing routers in coaches of some trains. Using WiFi on those trains\nStory first published: Monday, February 22, 2016, 18:06 [IST]


പിഴവുകള് തോല്‍വി സമ്മാനിച്ചു :: Janmabhumi Daily\nപിഴവുകള് തോല്‍വി സമ്മാനിച്ചു\nMonday 12 February 2018 2:30 am IST\nജോഹന്നസ്ബര്‍ഗ്: ദക്ഷിണാഫ്രിക്കക്കെതിരായ നാലാം ഏകദിനത്തില് ഇന്ത്യ വിജയം അര്‍ഹിച്ചിരുന്നില്ലെന്ന് നാകയന് വിരാട് കോഹ്‌ലി. നാലാം മത്സരത്തിലെ തോല്‍വിക്കുശേഷം പത്രക്കാരോട് സംസാരിക്കുകയായിരുന്നു കോഹ്‌ലി.\nനിര്‍ണാകയമായ നാലാം മത്സരത്തില് ഇന്ത്യ രണ്ട് പിഴവുകള് വരുത്തി. ഈ പിഴവുകളാണ് തോല്‍വിക്ക് കാരണം. ഇന്ത്യ മത്സരത്തില് പിടിമുറുക്കിക്കൊണ്ടിരുന്നപ്പോള് ദക്ഷിണാഫ്രിക്കന് ബാറ്റ്‌സ്മാന് ഡേവിഡ് മില്ലര് രണ്ടു തവണ ഫീഡര്‍മാരുടെ കൈകളില് നിന്ന് വഴുതിപ്പോയി. അവസരങ്ങള് മുതലാക്കാത്ത നമ്മള് വിജയം അര്‍ഹിക്കുന്നില്ലെന്ന് കോഹ് ലി പറഞ്ഞു.\nയുവേന്ദ്ര ചഹലിന്റെ പന്തില് ഡേവിഡ് മില്ലര് നല്‍കിയ ക്യാച്ച് ശ്രേയസ് അയ്യര് കൈവിട്ടതാണ് ഇന്ത്യന് തോല്‍വിക്ക് കാരണമെന്ന് നൂറാം ഏകദിനത്തില് സെഞ്ചുറി കുറിച്ച് റെക്കോഡിട്ട ഓപ്പണര് ശിഖര് ധവാന് പറഞ്ഞു.\nശിഖര് ധവാന്റെ സെഞ്ചുറിയുടെ മികവില് ഇന്ത്യ 50 ഓവറില് ഏഴു വിക്കറ്റിന് 289 റണ്‍സ് നേടി. തുടര്‍ന്ന് മഴയെത്തിയതിനാല് ഡക്‌വര്‍ത്ത് ലൂയിസ് നിയമപ്രകാരം ദക്ഷിണാഫ്രിക്കയുടെ വിജയലക്ഷ്യം 28 ഓവറില് 202 റണ്‍സായി കുറിച്ചു.\nട്വന്റി 20 മത്സരം പോലെ അടിച്ചുതകര്‍ത്ത ദക്ഷിണാഫ്രിക്ക 25.3 ഓവറില് അഞ്ചു വിക്കറ്റ് മാത്രം നഷ്ടപ്പെടുത്തി 207 റണ്‍സെടുത്ത് വിജയം സ്വന്തമാക്കി.\nശ്രേയസ് അയ്യര് കൈവിട്ടു കളഞ്ഞ ഡേവിഡ് മില്ലറും ക്ലാസനും ചേര്‍ന്നാണ് ദക്ഷിണാഫ്രിക്കയെ വിജയത്തിലേക്ക് നയിച്ചത്. മില്ലര് 28 പന്തില് നാല് ഫോറും രണ്ട് സിക്‌സറും അടിച്ച് 39 റണ്‍സ് എടുത്തു. ക്ലാസന് 27 പന്തില് അഞ്ചു ഫോറും ഒരു സിക്‌സറും പൊക്കി 43 റണ്‍സുമായി പുറത്താകാതെ നിന്നു.\nഈ വിജയത്തോടെ പിങ്ക് ജേഴ്‌സിയില് തോല്‍വിയറിയാത്ത റെക്കോഡ് ദക്ഷിണാഫ്രിക്ക നിലനിര്‍ത്തി. ആദ്യ മൂന്ന് മത്സരങ്ങളിലും തകര്‍ന്നടിഞ്ഞ ആതിഥേയര്‍ക്ക് ഈ വിജയം ആത്മവിശ്വാസം പകര്‍ന്നു. അടുത്ത രണ്ട് മത്സരങ്ങളില് കൂടി വിജയമാവര്‍ത്തിച്ചാല് അവര്‍ക്ക് പരമ്പര സമനിലയാക്കാം. അഞ്ചാം ഏകദിനം ചൊവ്വാഴ്ച നടക്കും. ജയിച്ചാല് ഇന്ത്യക്ക് ചരിത്ര നേട്ടം സ്വന്തമാക്കാം.\nപിറവിയില് പറ്റിയ പിഴവുകള്\nപിഴവുകള് തിരുത്തി ഇറങ്ങും: ഓസ്‌കര്


രസിപ്പിക്കുന്ന സസ്പെൻസ് ത്രില്ലറാണ് ‘Y’- സുനിൽ ഇബ്രാഹിം\nMonday, November 13, 2017 6:28 AM IST\nവൈ - ആ പേരിൽത്തന്നെ തുടങ്ങുകയാണ് സുനിൽ ഇബ്രാഹിം രചനയും സംവിധാനവും നിർമാണവും നിർവഹിച്ച പുതിയ സിനിമയുടെ കൗതുകങ്ങൾ. പേരു സൂചിപ്പിക്കുംപോലെ തന്നെ പ്രേക്ഷകരിൽ നിരവധി ചോദ്യങ്ങൾ ഉയർത്തുന്ന സസ്പെൻസ് - ഇൻവെസ്റ്റിഗേഷണൽ - ത്രില്ലറാണ് വൈ. ചാപ്റ്റേഴ്സ്, അരികിലൊരാൾ എന്നീ സിനിമകൾക്കു ശേഷം സുനിൽ ഇബ്രഹിം 40 ൽപ്പരം പുതുമുഖങ്ങളെ മുഖ്യകഥാപാത്രങ്ങളാക്കി സംവിധാനം ചെയ്ത ത്രില്ലിംഗ് എന്‍റർടെയ്നർ. രാത്രിയിലേക്കു കടക്കുന്ന ഒരു തെരുവിൽ നടക്കുന്ന ഒരു സംഭവത്തെ അടിസ്ഥാനമാക്കിയാണു കഥാസഞ്ചാരം. വൈയുടെ ത്രില്ലടിപ്പിക്കുന്ന വിശേഷങ്ങൾ പങ്കുവയ്ക്കുകയാണ് സംവിധായകൻ സുനിൽ ഇബ്രാഹിം...\nചാപ്റ്റേഴ്സിൽ നിവിൻ പോളി, അരികിൽ ഒരാളിൽ ഇന്ദ്രജിത്ത്. മൂന്നാമതു സിനിമ ‘വൈ’ നാല്പതിൽപ്പരം പുതുമുഖങ്ങളിലൂടെ ...?\nഈ കഥ അതു ഡിമാൻഡ് ചെയ്യുന്നു എന്നതാണു സത്യം. നായകൻ, നായിക, വില്ലൻ തുടങ്ങിയ സ്ഥിരം സിനിമാസങ്കല്പങ്ങൾ ഈ സിനിമയിലില്ല. ഇതിൽ അഭിനയിക്കുന്നവരിൽ 25 പേർക്കു തുല്യപ്രാധാന്യമുള്ള കഥയാണിത്. മുഖ്യകഥാപാത്രത്തെ ചുറ്റിപ്പറ്റിയുള്ള കഥയല്ല ഇത്. അങ്ങനെവരുന്പോൾ ഇരുപതിൽപ്പരം അഭിനേതാക്കളെ കാസ്റ്റ് ചെയ്യേണ്ടിവരും. സിനിമയുടെ ഫ്രഷ്നസിനു നല്ലത് പ്രേക്ഷകർ ഇന്നുവരെ കണ്ടിട്ടില്ലാത്ത കുറേ മുഖങ്ങൾ വരുന്നതാണെന്നു തോന്നി. ഓട്ടോക്കാരൻ, തട്ടുകടക്കാരി, പോലീസ്, പത്രക്കാർ..എന്നിങ്ങനെ പലരുണ്ട് ഇതിൽ പ്രധാന കഥാപാത്രങ്ങളായി. ഒരു സംഭവം നടക്കുന്പോൾ അതിനെ ചുറ്റിപ്പറ്റി അവിടെ വന്നുകൂടുന്ന ആളുകളും അവിടെ താമസിക്കുന്നവരും വഴിപോക്കരുമൊക്കെ കഥാപാത്രങ്ങളായി മാറുകയാണ്. ഈ കഥ പറയാൻ ഏറ്റവും നല്ല വഴി പുതുമുഖങ്ങളിലൂടെ പറയുക എന്നതാണെന്നു തോന്നി. എന്‍റെ മുൻ സിനിമകളിലെന്നപോലെ ഇതിലും കഥയും സ്ക്രിപ്റ്റിംഗും ഞാനാണു ചെയ്തത്. ഡയലോഗുകൾ എഴുതാൻ എന്‍റെ ടീമിലുള്ളവർ സഹായിച്ചിരുന്നു.\n‘അരികിലൊരാൾ’ക്കുശേഷം നാലു വർഷത്തെ ഇടവേള.....?\nഅരികിലൊരാൾ ചെയ്തിട്ടു നാലു വർഷം കഴിഞ്ഞു. അതിനിടെ കഴിഞ്ഞവർഷം ഓലപ്പീപ്പി എന്ന പടം നിർമിച്ചിരുന്നു. സിനിമയിൽ വിട്ടുവീഴ്ചകൾ ചെയ്യാൻ താത്പര്യമില്ലാത്ത വ്യക്തിയാണു ഞാൻ. കഥയാണു താരം എന്ന് എപ്പോഴും വിശ്വസിക്കുന്നയാളാണു ഞാൻ. ഒരു നടനെയും മനസിൽകണ്ട് ഇതുവരെ ഒരു കഥയും എഴുതിയിട്ടില്ല. ഒരു കഥയാണ് ആദ്യം മനസിൽ വിരിക. അതിനുശേഷം ആ കഥയ്ക്ക് ചേരുന്ന ആർട്ടിസ്റ്റിനെ സമീപിക്കുകയാണു ചെയ്യുന്നത്. എന്തെങ്കിലും കാരണത്താൽ അയാൾ അതു ചെയ്യുന്നില്ലെന്നു വരുന്പോൾ അടുത്ത ആർട്ടിസ്റ്റിലേക്കു പോകും. പക്ഷേ അതു കഥയോടു കോംപ്രമൈസ് ചെയ്യുന്നതുപോലെയാകും. കാരണം, ആ കഥാപാത്രം ആദ്യത്തെയാൾക്കാവും അനുയോജ്യം. മനസിൽ വിചാരിക്കുന്ന സിനിമകൾ അതേപോലെ ചെയ്യുന്നതിനും കഥയിൽ കോംപ്രമൈസ് ചെയ്യാൻ താത്പര്യമില്ലാത്തതിനാലുമാണ് വാസ്തവത്തിൽ ഇത്രയും ഇടവേള വന്നത്.\nഎന്‍റെ കയ്യിൽ കംപ്ലീറ്റ് ചെയ്ത കുറേ കഥകളുണ്ട്. പുതിയ ആളുകൾ സ്വീകരിക്കപ്പെടുന്ന കാലത്തു സിനിമ ചെയ്യാം എന്നു കരുതിയിരുന്നതാണ്. ഇപ്പോൾ ആളുകൾ പരീക്ഷണങ്ങളെ സ്വീകരിച്ചുതുടങ്ങിയിട്ടുണ്ട്. ചാപ്റ്റേഴ്സ്, അരികിൽ ഒരാൾ എന്നിവയെക്കുറിച്ച് അവ ഇറങ്ങിയ സമയത്തേക്കാളും ഇപ്പോഴാണ് എനിക്ക് ആസ്വാദകരുടെ ഇടയിൽ നിന്നുള്ള അഭിപ്രായങ്ങൾ ഫേസ്ബുക്ക് മെസേജുകളിലൂടെ വരുന്നത്. 2012ലാണു ചാപ്റ്റേഴ്സ് ചെയ്തത്. പക്ഷേ, ടൊറന്‍റിലും യൂട്യൂബിലുമൊക്കെ പടം കണ്ടിട്ട് ഏറ്റവുമധികം അഭിപ്രായം കിട്ടിയത് കഴിഞ്ഞവർഷമാണ്. ആ സിനിമകളൊക്കെ ഇപ്പോഴായിരുന്നു ഇറങ്ങേണ്ടിയിരുന്നതെന്ന് ധാരാളംപേർ പറയുന്നുണ്ടായിരുന്നു. വേറിട്ട് എന്തെങ്കിലും ചെയ്യണം എന്ന് ആഗ്രഹിക്കുന്നതും ഇടവേളയ്ക്കു കാരണമായി. വൈ ഒരു ചെറിയ ബജറ്റ് സിനിമയാണ്. ഞാനും എന്‍റെ സുഹൃത്തുക്കളും ചേർന്നാണ് ഈ സിനിമ പ്രൊഡ്യൂസ് ചെയ്യുന്നത്. കാരണം, പുതുമുഖങ്ങളുടെ കഥയെന്നു പറഞ്ഞ് ഒരു നിർമാതാവിനെ തേടിപ്പോയാൽ ഒന്നുകിൽ ഞാനൊരു സ്റ്റാർ ഡയറക്ടറായിരിക്കണം, അല്ലെങ്കിൽ അതിൽ ഏതെങ്കിലും സ്റ്റാറുകൾ ഉണ്ടായിരിക്കണം. ഇതുരണ്ടുമില്ലാത്ത സ്ഥിതിക്ക് ഏതെങ്കിലും നിർമാതാവിനെ സമീപിക്കാൻ ധൈര്യമുണ്ടായിരുന്നില്ല. ഞാൻ ആഗ്രഹിച്ച കഥയിൽ യാതൊരുവിധ ഇടപെടലുകളുമില്ലാതെ സ്വാതന്ത്ര്യത്തോടെ ചെയ്യാനായി.\nവൈ എന്ന സിനിമയ്ക്കുള്ള പ്രചോദനം...?\nഇതു നടന്നസംഭവത്തെ മുൻനിർത്തിയുള്ളതല്ല. ഏതെങ്കിലും ഒരു വിഷയത്തെ നേരിട്ട് അഡ്രസ് ചെയ്യുന്നുമില്ല. പക്ഷേ, ഇതിലുള്ള കഥാപാത്രങ്ങളെല്ലാം ഇപ്പോൾ നാം ജീവിക്കുന്ന ചുറ്റുപാടുകളുടെ പ്രതിഫലനങ്ങളാണ്. നമുക്കു ചുറ്റും ഒരു സംഭവം നടക്കുന്പോൾ ‘മലയാളികൾ ശരിയല്ല, സൊസൈറ്റി ശരിയല്ല’ എന്നിങ്ങനെ നാം പറയാറുണ്ടല്ലോ. പറയുന്ന വ്യക്തിയെ മാറ്റിനിർത്തിയിട്ടാണ് സൊസൈറ്റിയെ കുറ്റംപറയുന്നത്. മലയാളികൾ ശരിയല്ലെന്നു പറയുന്നത് മലയാളികൾ തന്നെയാണ്. ഒരു സംഭവം നമ്മുടെ കണ്‍വെട്ടത്തു നടക്കുന്പോൾ പല തട്ടിലുള്ളവർ അതിൽ എങ്ങനെയൊക്കെ ഇടപെടുന്നു എന്നുള്ളതിന്‍റെ ഒരു നേർക്കാഴ്ച ഈ സിനിമയിലുണ്ട്. ഈ സിനിമയിൽ ആരെയും ഉപദേശിക്കുന്നില്ല. ഒന്നിനെയും കളിയാക്കുന്നില്ല. ഒരു സംഭവം ത്രില്ലിംഗായി പറഞ്ഞുപോവുകയാണ്. ഓഡിയൻസിനെ രസിപ്പിക്കുന്ന രീതിയിൽ ത്രില്ലിങ്ങായി അതേസമയം സസ്പെൻസ് നിലനിർത്തിക്കൊണ്ടുതന്നെയാണ് കഥപറച്ചിൽ.\nവൈ ഇൻവെസ്റ്റിഗേഷണൽ ത്രില്ലറാകുന്നത്...?\nഇൻവെസ്റ്റിഗേഷൻ ഇതിന്‍റെ ഒരു ഭാഗമാണ്. ഇൻവെസ്റ്റിഗേഷനാണ് ഇതിന്‍റെ ത്രിൽ. രാത്രി കടകളൊക്കെ അടയ്ക്കാറാകുന്ന നേരം ഒരു തെരുവിൽ ഒരു സംഭവം നടക്കുകയും അതെന്താണെന്ന് അന്വേഷിക്കുന്നതുമാണ് ഇതിന്‍റെ തീം. സിനിമ തുടങ്ങി ആദ്യത്തെ ആറ് - ഏഴു മിനിട്ടിനുള്ളിൽത്തന്നെ ആ സംഭവത്തിലേക്ക് എത്തുകയാണ്. പക്ഷേ, അതല്ല സിനിമ. ഒരു തെരുവ്, അവിടത്തെ തട്ടുകട, ഓട്ടോസ്റ്റാൻഡ്, പോലീസ് സ്റ്റേഷൻ, ഫ്ളാറ്റ്, കടകൾ...ആ തെരുവിലെ ഒരു കിലോമീറ്ററിനുള്ളിലുള്ള ലൊക്കേഷനുകളിലൂടെയാണു കഥ പോകുന്നത്. രാത്രി എട്ടു മുതൽ 10 വരെ നടക്കുന്ന സംഭവങ്ങളാണ് സിനിമയിൽ കാണുന്നത്. 24 രാത്രികളിലായാണു ചിത്രീകരണം പൂർത്തിയായത്.\nവൈ ഒരു പരീക്ഷണചിത്രമാണോ...?\nഅതേ. രണ്ടു മണിക്കൂറിനകത്തുള്ള കാര്യങ്ങളാണ് ഈ സിനിമയുടെ കഥ. സിനിമയും രണ്ടു മണിക്കൂറാണ്. തിരുവനന്തപുരത്താണ് ഷൂട്ട് ചെയ്തതെങ്കിലും കേരളത്തിൽ എവിടെ വേണമെങ്കിലും സംഭവിക്കാവുന്ന കഥയാണിത്. സാമൂഹിക പ്രസക്തിയുള്ള വിഷയമാണ് വൈ പറയുന്നത്. പക്ഷേ, അത് ഉപദേശരൂപേണയല്ല; എന്‍റർടെയ്നിംഗ് രീതിയിലാണ് അവതരിപ്പിക്കുന്നത്.\nഏറെ പ്രാധാന്യമുളള 25 കഥാപാത്രങ്ങളിൽ ഒരു കഥാപാത്രമായാണ് അലൻസിയർ ഈ സിനിമയിൽ വരുന്നത്. സബ് ഇൻസ്പെക്ടറുടെ കാരക്ടറാണ് അദ്ദേഹം ചെയ്തിരിക്കുന്നത്. ആദ്യാവസാനമുള്ള കഥാപാത്രമാണ്.\nറിയലിസ്റ്റിക് മൂവിയാണോ വൈ...?\nറിയലിസ്റ്റിക് സമീപമാണു സിനിമയുടെ നിർമിതിയിലുള്ളത്. ആരും ഇതിൽ അച്ചടിഭാഷ പറയുന്നില്ല. നിർമാണത്തിൽ ഗിമ്മിക്കുകൾ ഒന്നുമില്ല. എന്താണു പറയേണ്ടത് എന്നുളളതിന്‍റെ കണ്ടന്‍റ് തയാറാക്കി. സംഭാഷണങ്ങൾ എഴുതിയില്ല. അവരുടേതായ രീതിയിൽ സിറ്റ്വേഷനു യോജിച്ച സംഭാഷണം പറയാൻ ആവശ്യപ്പെട്ടു. ഷൂട്ടിംഗിനു 10 ദിവസം മുന്പ് ഒരു ക്യാന്പ് സംഘടിപ്പിച്ചു; നാടകക്കളരിപോലെ. എല്ലാവരും തമ്മിൽ അവിടെ വച്ചു മാനസികമായ അടുപ്പമുണ്ടായി. അങ്ങനെ ഷൂട്ടിംഗിനു മുന്പ് ഞങ്ങൾ കുറേ അധ്വാനിച്ചു. ആദ്യ സിനിമ ആയതിനാൽ പുതിയ ആളുകൾ എന്തിനും തയാറായിരുന്നു. എല്ലാവരും നന്നായി പെർഫോം ചെയ്തു. അഭിനയം കണ്ടാൽ പുതുമുഖങ്ങളാണെന്നു തോന്നുകയേ ഇല്ല.\nപറയാൻ പ്രയാസമുള്ള ഒരു ഡയലോഗ് എന്‍റെ ഫേസ്ബുക്കിൽ പോസ്റ്റ് ചെയ്തു. അത് അവരുടേതായ ശൈലിയിൽ പറഞ്ഞതിന്‍റെ വീഡിയോ അയയ്ക്കാൻ നിർദേശിച്ചു. ആ ഡയലോഗിനെ ആളുകൾ എങ്ങനെ സമീപിച്ചു എന്നു നോക്കിത്തന്നെ ആദ്യഘട്ടം സ്ക്രിനിംഗ് പൂർത്തിയാക്കി. ഷോർട്ട് ലിസ്റ്റ് ചെയ്തവരിൽ നിന്ന് ഓഡിഷനിലൂടെ അവസാന ലിസ്റ്റിലെത്തി. 40ൽപ്പരം പുതുമുഖങ്ങളുണ്ട് ഇതിൽ. ജിൻസ് ഭാസ്കർ, ധീരജ് ഡെന്നി, രാജഗോപാൽ, ദിൽജിത്ത്, സംവിധായകൻ കൂടിയായ അഭിറാം സുരേഷ് ഉണ്ണിത്താൻ, അനൂപ്, സന്തോഷ് വർഗീസ് തുടങ്ങി ഇരുപതു കഥാപാത്രങ്ങൾക്കെങ്കിലും അലൻസിയറിനൊപ്പം തന്നെ പ്രാധാന്യമുണ്ട്. ഷിനി, ജെനി എലിസബത്ത്, രേഷ്മ ഷേണായ്, ശ്രുതി സൂസൻ എന്നിവരാണ് പ്രാധാന്യമേറിയ സ്ത്രീകഥാപാത്രങ്ങളെ അവതരിപ്പിക്കുന്നത്.\nവൈ എന്ന പേരിനു പിന്നിൽ...?\nജീവിതത്തിലെ ടെൻഷൻ മറക്കാനും രണ്ടു മണിക്കൂർ എൻജോയ് ചെയ്യാനുമാണ് സിനിമയ്ക്കു പോകുന്നതെന്നാണ് പൊതുവെ എല്ലാവരും പറയാറുള്ളത്. പക്ഷേ, ചിരി മാത്രമല്ല എൻജോയ്മെന്‍റെന്നാണ് എന്‍റെ വിശ്വാസം. രണ്ടു മണിക്കൂർ എൻജോയ് ചെയ്യാനുള്ള എല്ലാ ഘടകങ്ങളും ഈ സിനിമയിലുണ്ട്. തിയറ്ററിൽ നിന്ന് ഇറങ്ങിവരുന്നവരുടെ മനസിൽനിന്ന് ഈ സിനിമ ഇറങ്ങിപ്പോവില്ല. അവർ ആ സിനിമയും കൊണ്ടേ വീട്ടിലേക്കു പോവുകയുള്ളൂ. അവർക്കു ചില ചോദ്യങ്ങളുണ്ടാവും. അതാണ് ഈ സിനിമയ്ക്കു വൈ എന്നു പേരിട്ടത്. കഥയെഴുതുന്പോൾ ഈ സിനിമയ്ക്കു പേരില്ലായിരുന്നു. ഡിസൈനറും എന്‍റെ പാർട്ണറുമായ ദുബായിലുള്ള റഹീമാണ് വൈ എന്ന പേരു നിർദേശിച്ചത്. സസ്പെൻസ് സിനിമ ആയതിനാൽ കുറേ ചോദ്യങ്ങളിലൂടെയാണ് ഇതിന്‍റെ കഥ മുന്നോട്ടുപോകുന്നത്. അത്തരം ചോദ്യങ്ങൾ ഉണ്ടാകുന്പോഴാണ് പ്രേക്ഷകരുടെ കൂടി ഇൻവോൾവ്മെന്‍റ് ഉണ്ടാകുന്നത്. ഒറ്റ അക്ഷരമാകുന്പോൾ ആളുകളുടെ മനസിൽ തങ്ങിനിൽക്കുന്ന വിധം ലോഗോ പോലെയുള്ള ഡിസൈൻ സാധ്യമാകുമെന്നും തോന്നി. സിനിമയുടെ കഥയ്ക്കും അതിന്‍റെ മാർക്കറ്റിങ്ങിനും യോജ്യമായ പേരു തന്നെ കിട്ടി.\nഈ കഥയുമായി താങ്കളുടെ മുൻചിത്രങ്ങളിലെ നായകന്മാരെ സമീപിച്ചിരുന്നോ...?\nഇല്ല. ഈ കഥ കേട്ട് അവർ ഓകെ പറഞ്ഞാലും പ്രശ്നമാണ്. കാരണം, ഈ കഥയിൽ നായകപ്രാധാന്യമുള്ള ഒരു കഥാപാത്രമില്ല. എല്ലാവർക്കും പ്രധാന്യമുള്ള ചിത്രമാണിത്. അതിനാൽ ഏതു കാരക്ടറിന് അവരെ കാസ്റ്റ് ചെയ്യാം എന്നതു വലിയ കണ്‍ഫ്യൂഷനാകുമായിരുന്നു. ഒരാൾ ഏതെങ്കിലും ഒരു കഥാപാത്രം അവതരിപ്പിക്കാൻ തയാറായി വന്നാൽ ഓഡിയൻസ് അയാളെ മാത്രം ശ്രദ്ധിക്കുന്ന ഒരവസ്ഥയുണ്ടാവും. അയാളിലൂടെയാണ് ഈ കഥ പോകുന്നതെന്നു വിചാരിക്കും. അതോടെ സിനിമയുടെ സസ്പെൻസും നഷ്ടമാവും. അതിനാൽ താരങ്ങളോടൊന്നും ഈ കഥ പറഞ്ഞിട്ടേയില്ല.\nപുതുമുഖങ്ങളുടെ അഭിനയം തൃപ്തിപ്പെടുത്തിയോ...?\nകാസ്റ്റിംഗിലായിരിക്കും ഈ സിനിമ റീലീസാകുന്പോൾ എനിക്ക് നല്ല വാക്കുകൾ കിട്ടുകയെന്നു വിചാരിക്കുന്നു. കാരണം, കഥാപാത്രങ്ങൾക്കു കൃത്യമായി യോജിക്കുന്നവരെയാണു സെലക്ട് ചെയ്തിരിക്കുന്നത്. സിനിമയിൽ ഏതെങ്കിലും രീതിയിൽ എത്തിപ്പെടാൻ ആഗ്രഹിക്കുന്ന പ്രതിഭാസന്പന്നരായ ഒരുപാടു പേർക്ക് അവസരം നല്കാനായി. സിനിമ കൂടുതൽ ജനകീയമാകണമെന്ന് ആഗ്രഹിക്കുന്ന വ്യക്തിയാണു ഞാൻ. എല്ലാവർക്കും സമീപിക്കാനാവുന്ന കലാരൂപമായിരിക്കണം സിനിമ. പുതിയ ചിന്തകളും സംവിധായകരും അഭിനേതാക്കളും എഴുത്തുകാരുമൊക്കെ വരുന്പോൾ മലയാള സിനിമയുടെ ഗുണനിലവാരം തന്നെ മൊത്തത്തിൽ മെച്ചപ്പെടും. കഴിവുള്ളവർക്കുമാത്രം പിടിച്ചുനിൽക്കാം എന്ന ഒരവസ്ഥ വരും. ജനങ്ങൾക്കു നല്ല സിനിമ കിട്ടും.\nവൈ - നിർമാണത്തിലെ വെല്ലുവിളികൾ...?\nഈ സിനിമയുടെ കഥ എഴുതിയിട്ട് രണ്ടു വർഷത്തിലേറെയായി. പുതുമുഖങ്ങളെ കണ്ടെത്തുന്നത് ഉൾപ്പെടെയുള്ള തയാറെടുപ്പുകൾ രണ്ടുവർഷം നീണ്ടു. ചിത്രീകരണം കഴിഞ്ഞിട്ടും കുറച്ചുനാളായി. അതിനിടെ ഞാൻ പ്രൊഡ്യൂസ് ചെയ്ത ഓലപ്പീപ്പി തിയറ്ററിൽ വർക്കൗട്ട് ആയില്ല. കുറച്ചു സാന്പത്തിക പ്രയാസമുണ്ടായി. അത്തരത്തിലും വൈ കുറച്ചു താമസിച്ചു. ഈ സിനിമ ചെയ്തെടുക്കുക ഒരു യുദ്ധം തന്നെയായിരുന്നു. പുതുമുഖങ്ങൾ ആയതിനാൽ തിയറ്ററുകാരും മുൻവിധിയോടെയാണു ചിത്രത്തെ സമീപിക്കുന്നത്. മുഖ്യ കഥാപാത്രമായി ഒരു പ്രധാന നടനെ എടുത്തശേഷം ബാക്കിയുള്ള കഥാപാത്രങ്ങളിലേക്ക് പുതുമുഖങ്ങളെ എടുത്താലും തിയറ്ററുകാർക്കു പ്രശ്നമില്ല. അല്ലെങ്കിൽ ഒരു പുതുമുഖത്തെ നായകനാക്കിയശേഷം സ്ഥിരമായി സിനിമയിലുള്ളവരെ സപ്പോർട്ടിംഗ് ആക്ടേഴ്സ് ആയി ചെയ്താലും പ്രശ്നമില്ല. പക്ഷേ, ഈ സിനിമയിൽ പോസ്റ്റർ വാല്യു ഉള്ള ആരുമില്ല. സിനിമ വന്നു കഴിഞ്ഞിട്ടേ അതിനു വാല്യു വരികയുള്ളൂ. അതുവരെയുള്ള ഫൈറ്റ് നമ്മൾതന്നെ നേരിടണം.\nഅത്തരം പ്രശ്നങ്ങളെ എങ്ങനെയാണ് അതിജീവിക്കുന്നത്....?\nപരന്പരാഗത മാർക്കറ്റിംഗ് രീതികളെല്ലാം മാറ്റിവച്ചു. ഈ സിനിമയുടെ ഹോർഡിംഗ്സുകൾ കേരളമാകമാനം വച്ചിട്ടില്ല. കാരണം ഹോർഡിംഗ്സിനുമാത്രമായി 10 ലക്ഷം രൂപ ചെലവാകും. താരങ്ങളുടെ ഹോർഡിംഗ് ചുറ്റിനും ഇരിക്കുന്പോൾ ജനങ്ങൾ അതേ നോക്കുകയുള്ളൂ. അതിനു പകരം കേരളത്തിൽ പലയിടങ്ങളിലും ആർട്ടിസ്റ്റുകളെ വച്ച് ചുവർചിത്രങ്ങൾ വരപ്പിച്ചു. ആർട്ടിസ്റ്റുകളും നാട്ടുകാരും കൂടിച്ചേർന്നു ചെയ്ത അത്തരം വർക്കുകൾ ജനങ്ങൾക്കിടയിൽ തരംഗമുണർത്താനായി.\nസിനിമയിൽ രണ്ടു പാട്ടുകളുണ്ട്. സംഗീതം പ്രമോദ് ഭാസ്കർ. കഥ പറഞ്ഞു പോകുന്ന പാട്ടുകളാണ്. ട്രാഫിക്കും ചാപ്റ്റേഴ്സുമൊക്കെ ചെയ്ത മെജോ ജോസഫാണ് ബാക്ക് ഗ്രൗണ്ട് മ്യൂസിക് ചെയ്തത്. ചാപ്റ്റേഴ്സിൽ പാട്ടെഴുതിയ എം. ആർ.വിബിൻ, എന്‍റെ അധ്യാപകൻ കൂടിയായ ലോറൻസ് ഫെർണാണ്ടസ് എന്നിവരാണ് പാട്ടുകൾ എഴുതിയത്.\nഅറിയപ്പെടുന്ന ഫോട്ടോഗ്രാഫർ കൂടിയായ ജയേഷ് മോഹനാണ് ഈ സിനിമയുടെ ഛായാഗ്രഹണം നിർവഹിച്ചത്. ഇതിനുശേഷം ജയേഷ് ഛായാഗ്രഹണം നിർവഹിച്ചത് ആഷിക് അബുവിന്‍റെ മായാനദിയിലാണ്. ഇതിൽ സിങ്ക്സൗണ്ട് ചെയ്യാനുള്ള ബജറ്റ് ഇല്ലായിരുന്നു. സ്പോട്ടിൽ ഡയലോഗ് പറയുന്ന രീതികളൊക്കെ റിക്കോർഡ് ചെയ്തശേഷം ഡബ്ബിംഗിൽ അതു റീക്രിയേറ്റ് ചെയ്തു. കലാസംവിധാനം എം.ബാവ; ആമേൻ ഉൾപ്പെടെയുള്ള പടങ്ങളിൽ പ്രവർത്തിച്ചിട്ടുണ്ട്, സംസ്ഥാന പുരസ്കാര ജേതാവാണ്. വസ്ത്രാലങ്കാരം സമീറ സനീഷ്. എഡിറ്റിംഗ് വി. സാജൻ.\nകച്ചവട സിനിമയ്ക്കും ആർട്ട് സിനിമയ്ക്കും മധ്യേ സഞ്ചാരിക്കാനാണോ താത്പര്യം..?\nസിനിമ ഇതു രണ്ടുമാണ്. ഓലപ്പീപ്പിയിൽ ഏറെ സാന്പത്തിക നഷ്ടം വന്ന ഒരാളാണു ഞാൻ. ഒരിക്കലും ഞാൻ ജനങ്ങളെ കുറ്റം പറയില്ല. നല്ലതുകൊടുത്താൽ ജനങ്ങൾ സ്വീകരിക്കും. ജനങ്ങൾക്ക് ഓപ്ഷൻ കുറവാണ്. കിട്ടുന്നതിൽ നിന്നു നല്ലതു തെരഞ്ഞെടുത്തശേഷം അതാണു നല്ലതെന്നു കരുതി അതിനെ പ്രോത്സാഹിപ്പിക്കേണ്ട അവസ്ഥയിലാണു ജനങ്ങൾ. അവർക്കു വീണ്ടും നല്ലതു കിട്ടാനുള്ള അവസരം ഉണ്ടാകുന്നില്ല. പരീക്ഷണങ്ങൾ ഉണ്ടാകുന്നില്ല. മലയാളം ഇൻഡസ്ട്രി ഒരുകാലത്തു നമ്മുടെ രാജ്യത്തിനു തന്നെ അഭിമാനമായിരുന്നു. മറ്റു സംസ്ഥാനങ്ങളിലൊക്കെ ലോകോത്തര നിലവാരമുള്ള പടങ്ങൾ ഉണ്ടായിക്കൊണ്ടിരിക്കുകയാണ്. നമ്മൾ പരസ്പരം വഴക്കുകൂടി കുറ്റംപറഞ്ഞ് തമ്മിലടിച്ച് ഇരിക്കുകയാണ്. അതിനു മാറ്റം വരണമെന്നാണ് സിനിമാ പ്രവർത്തകൻ എന്ന നിലയിൽ ആഗ്രഹിക്കുന്നത്.\n‘ഓലപ്പീപ്പി’ നിർമിക്കാനുണ്ടായ സാഹചര്യം...?\nഎഴുത്തിലും സംവിധാനം ചെയ്യുന്നതിലുമാണ് വാസ്തവത്തിൽ എന്‍റെ പാഷൻ. ഓലപ്പീപ്പിയുടേതു നല്ല കഥയാണ്. ആ കഥ സിനിമയായി കാണാനുള്ള ആഗ്രഹം കൊണ്ട് മുന്നിൽ നിന്നു എന്നേയുള്ളൂ. ക്രെഡിറ്റിൽ എന്‍റെ പേരു ചേർത്തിരുന്നില്ല. എന്‍റെ കഴിഞ്ഞ സിനിമകളുടെ കാമറാമാൻ ആയിരുന്നു ക്രിഷ് കൈമൾ. ക്രിഷ് കൈമൾ ഓലപ്പീപ്പിയുടെ കഥ പറയുന്പോൾ അതു വളരെ ഹൃദയസ്പർശിയായും ആളുകളോടു പറയേണ്ട കഥയെന്നും തോന്നി. പല നിർമാതാക്കളെയും സമീപിച്ചിട്ടും നടന്നില്ല. അങ്ങനെ ഞാനും കൈമൾജിയും 40നടുത്തു സുഹൃത്തുക്കളും ചേർന്ന് ആ സിനിമ നിർമിക്കാൻ തീരുമാനിച്ചു. ക്രിഷ് കൈമൾ 1500ൽപ്പരം പരസ്യചിത്രങ്ങളിൽ കാമറ ചെയ്തിട്ടുണ്ട്. അദ്ദേഹത്തിന് ഒരു തുടക്കം കിട്ടട്ടെ എന്നു കരുതി സൗഹൃദത്തിന്‍റെ പുറത്തു കൂടെനിന്നതാണ്. ഇപ്പോൾ അദ്ദേഹം അടുത്ത പടത്തിന്‍റെ വർക്കുകളിലാണ്. ബെസ്റ്റ് കാരക്ടർ ആക്‌ട്രസിനും ബെസ്റ്റ് ഡബ്ബിംഗ് ആർട്ടിസ്റ്റിനുമുള്ള സംസ്ഥാനപുരസ്കാരം ഓലപ്പീപ്പി നേടി. തിയറ്ററിൽ വർക്കൗട്ട് ആയില്ലെങ്കിലും ഡിവിഡി ഇറങ്ങിയശേഷം നല്ല അഭിപ്രായമാണു കിട്ടുന്നത്.\nസ്വദേശം തിരുവനന്തപുരം മാടവിള. ഇപ്പോൾ എറണാകുളത്താണു താമസം. ഭാര്യ ഫിദ. രണ്ടു കുട്ടികൾ.


വിഷ്ണു വിശാലിന് ഒപ്പം ചേര്‍ന്ന് ജ്വാല ഗുട്ട! പ്രണയജോഡികളുടെ പുതിയ വീഡിയോ പുറത്ത് | vishnu vishal's video with jwala ghutta - Malayalam Filmibeat\n13 hrs ago തലൈവര് എനിക്ക് സ്‌പെഷ്യലാണ്! മാന് v/s വൈല്‍ഡിന്റെ മോഷന് പോസ്റ്റര് പങ്കുവെച്ച് ബിയര് ഗ്രില്‍സ്\n13 hrs ago കോക്കാച്ചിത്തരങ്ങളുമായി എന്റെ മുന്നില് വരരുത്! വിമര്‍ശകര്‍ക്ക് മറുപടിയുമായി സാബുമോന്\n| Updated: Thursday, January 30, 2020, 10:51 [IST]\nരാക്ഷസന്റെ വിജയത്തിലൂടെ തെന്നിന്ത്യയില് ഒന്നടങ്കം തരംഗമായി മാറിയ താരമാണ് വിഷ്ണു വിശാല്. ത്രില്ലര് ചിത്രത്തിന്റെ വിജയം നടന്റെയും കരിയറിലും വലിയ വഴിത്തിരിവുണ്ടാക്കിയിരുന്നു. രാക്ഷസന് പിന്നാലെ നടന്റെ പുതിയ ചിത്രങ്ങള്‍ക്കായി ആകാംക്ഷകളോടെയാണ് ആരാധകര് കാത്തിരുന്നത്. ഇതിനിടെയാണ് ബാഡ്മിന്റണ് താരം ജ്വാല ഗുട്ടയ്‌ക്കൊപ്പമുളള നടന്റെ ചിത്രങ്ങള് സോഷ്യല് മീഡിയയില് തരംഗമായത്.\nതുടര്‍ന്ന് ഇരുവരും പ്രണയത്തിലാണെന്ന തരത്തിലുളള റിപ്പോര്‍ട്ടുകള് സമൂഹ മാധ്യമങ്ങളില് പ്രചരിച്ചിരുന്നു. ഇക്കാര്യം ശരിവെച്ച് പിന്നീട് ജ്വാല ഗുട്ട തന്നെ രംഗത്തെത്തിയിരുന്നു. വിഷ്ണു വിശാലുമായുളള ബന്ധം സീരിയസാണെന്നാണ് ജ്വാല ഗുട്ട ഒരഭിമുഖത്തില് സംസാരിക്കവേ തുറന്നുപറഞ്ഞത്.\nഞങ്ങളുടെ ബന്ധത്തെക്കുറിച്ച് ഇപ്പോള് എല്ലാവര്‍ക്കും അറിയാമെന്നും നടി പറഞ്ഞിരുന്നു. ജ്വാലയെ വര്‍ഷങ്ങളായി എനിക്കറിയാമെന്നും. ഞങ്ങള്‍ക്ക് പൊതുവായി ഒരുപാട് സുഹൃത്തുക്കളുണ്ടെന്നുമാണ് വിഷ്ണു വിശാല് മുന്‍പ് പറഞ്ഞത്. ഒരുപാട് സമയം ഒന്നിച്ച് ചെലവഴിക്കാറുമുണ്ട്. ഞങ്ങള് പരസ്പരം ഇഷ്ടപ്പെടുന്നു. പ്രണയത്തിലാണോ എന്ന് ചോദിച്ചാല്, ഈ അവസരത്തില് എനിക്ക് അത് പറയാനാകില്ല.\nഞങ്ങള്‍ക്ക് രണ്ട് പേര്‍ക്കും ഒരുപാട് ജോലികള് ചെയ്ത് തീര്‍ക്കാനുണ്ട്. വിഷ്ണു വിശാല് മുന്‍പ് പറഞ്ഞ വാക്കുകളാണിവ. പരസ്പരം പിന്തുണച്ചുകൊണ്ടാണ് ഇരുവരും മുന്നേറികൊണ്ടിരിക്കുന്നത്. രാക്ഷസന് പുറത്തിറങ്ങിയതിന് പിന്നാലെയാണ് വിഷ്ണു വിശാലിന്റെ വിവാഹ മോചന വാര്‍ത്ത എല്ലാവരും അറിഞ്ഞത്. നടി രജനി നടരാജനായിരുന്നു വിഷ്ണുവിന്റെ ആദ്യ ഭാര്യ.\nഒരു വര്‍ഷത്തോളമായി വേര്‍പിരിഞ്ഞു താമസിച്ചതിന് ശേഷമാണ് ഇരുവരും വിവാഹ മോചിതരായത്. തുടര്‍ന്നാണ് ജ്വാല ഗുട്ടയ്‌ക്കൊപ്പമുളള വിഷ്ണു വിശാലിന്റെ ചിത്രങ്ങള് സോഷ്യല് മീഡിയയില് പ്രചരിച്ചത്. ജ്വാല ഗുട്ടയ്‌ക്കൊപ്പമുളള വിഷ്ണു വിശാലിന്റെ പുതിയ വീഡിയോയും സോഷ്യല് മീഡിയയില് വൈറലായി മാറിയിരുന്നു.\nവിഷ്ണുവിന്റെ എറ്റവും പുതിയ ചിത്രമായ എഫ് ഐ ആറിന്റെ ടീസര് രണ്ട് മില്യണ് കടന്നതിന്റെ സന്തോഷം പങ്കുവെച്ചുകൊണ്ടാണ് ഇരുവരും എത്തിയത്. ആദ്യമായിട്ടാണ് വിഷ്ണു വിശാലും ജ്വാലയും ഒന്നിച്ചെത്തിയ ഒരു വീഡിയോ പുറത്തിറങ്ങിയിരിക്കുന്നത്. മുന്‍പ് ഇരുവരുമൊന്നിച്ചുളള സെല്‍ഫി ചിത്രങ്ങള് സമൂഹ മാധ്യമങ്ങളില് തരംഗമായി മാറിയിരുന്നു.\nരാക്ഷസന്റെ വമ്പന് വിജയത്തിന് പിന്നാലെയാണ് വിഷ്ണു വിശാലിന്റെ മറ്റൊരു ത്രില്ലര് ചിത്രമായ എഫ്ഐആറും എത്തുന്നത്. വലിയ പ്രതീക്ഷകളോടെയാണ് നടന്റെ ആരാധകര് ചിത്രത്തിനായി കാത്തിരിക്കുന്നത്. സിനിമയുടെതായി പുറത്തിറങ്ങിയ ആദ്യ ടീസര് തരംഗമായി മാറിയിരുന്നു. മലയാളി താരങ്ങളായ മഞ്ജിമ മോഹനും റീബ മോണിക്ക ജോണുമാണ് ചിത്രത്തിലെ നായികമാര്.\nRead more about: vishnu vishal ജ്വാല ഗുട്ട\nvishnu vishal's video with jwala ghutta


മെസ്സിയും ക്രിസ്റ്റ്യാനോ റൊണാള്‍ഡോയും ചുംബിച്ചു നില്‍ക്കുന്നത് വിവാദം\nഈ മാസം 23നാണ് ലോകമാകെ കാത്തിരിക്കുന്ന എല്‍ക്ലാസികോ മത്സരം നടക്കുന്നത്. ബദ്ധവൈരികളായ റയല്‍മാഡിഡ്രും ബാഴ്‌സലോണയും ഏറ്റുമുട്ടുന്ന ഞായറാഴ്ച ആവാന് കാത്തിരിക്കുകയാണ് ലോകമാകെയുള്ള ഫുട്‌ബോള് പ്രേമികള്.\nഎല്‍ക്ലാസികോയുടെ വാര്‍ത്തകള് മാധ്യമങ്ങളില് നിറയവേയാണ് മറ്റൊരു ചിത്രം ലോകമാകെ ശ്രദ്ധ നേടിയത്. സോഷ്യല്‍മീഡിയയിലൂടെ വൈറലായ ആ ചിത്രം മെസ്സിയും ക്രിസ്റ്റ്യാനോ റൊണാള്‍ഡോയും ചുംബിച്ചു നില്‍ക്കുന്നതായിരുന്നു.\nസ്വാഭാവികമായും എന്ത് കൊണ്ട് ഇത്തരമൊരു ഗ്രാഫിറ്റി എന്ന് ചോദ്യമുയര്‍ന്നിരുന്നു. അതിന്റെ ഉത്തരം ചിത്രത്തേക്കാള് അതിനേക്കാള് രസകരമാണ്.\nടിവ്‌ബോയ് എന്ന കലാകാരനാണ് ഗ്രാഫിറ്റിയ്ക്ക് പിന്നില്. ഏപ്രില് 23 ഞായറാഴ്ച്ചയാണ് എല് ക്ലാസിക്കോ. ബാഴ്‌സ അടക്കമുള്ള കാറ്റലോണിയ മേഖലയില് വര്‍ഷംതോറും ഏപ്രില് 23നാണ് പ്രണയ ദിനം ആഘോഷിക്കാറുള്ളത്. ഇതില് നിന്നും പ്രചോദനം ഉള്‍കൊണ്ടാണ് ഗ്രാഫിറ്റിയെന്ന് ടിവ്‌ബോയ് പറയുന്നു. ഗ്രാഫിറ്റി ക്യാമറയിലാക്കാന് നിരവധി ടൂറിസ്റ്റുകളാണ് മേഖലയില് എത്തുന്നത്.\nപ്രതീക്ഷയുടേയും പോസിറ്റിവിറ്റിയുടേയും സന്ദേശം പകരുകയാണ് എന്റെ ഉദ്ദേശ്യം. തെമ്മാടിക്കൂട്ടങ്ങള് തമ്മിലാണ് ഫുട്‌ബോള് ഏറ്റുമുട്ടലുകളെല്ലാം. 'ശാന്തമായിരിക്കൂ' എന്നാണ് എനിക്ക് പറയാനുള്ളത്. മെസിയും ക്രിസ്റ്റിയാനോയും എതിരളികളാണ്. അവര് ഒരിക്കലും ചുംബിക്കില്ലെന്ന് എനിക്കറിയാം. പക്ഷെ കാല്‍പ്പനികമായ ലോകത്തെ ചിത്രീകരിക്കാന് ആര്‍ട്ടിന് കഴിയും. അത് പ്രകോപിപ്പിക്കും, അമ്പരപ്പിക്കും.


കണ്ണൂരിൽ മുഖ്യമന്ത്രിയുടെ കട്ടൗട്ടിന്റെ തല വെട്ടി മാറ്റി, ആർഎസ്എസ് അതിക്രമമെന്ന് സിപിഐഎം – Nerariyan | News\nകണ്ണൂരിൽ മുഖ്യമന്ത്രിയുടെ കട്ടൗട്ടിന്റെ തല വെട്ടി മാറ്റി, ആർഎസ്എസ് അതിക്രമമെന്ന് സിപിഐഎം\nദുഷ്ട മനസുകളാണ് ഇത്തരം പ്രവർത്തികൾ ചെയ്തതെന്ന് സിപിഐഎം നേതാവ് എം.വി ജയരാജൻ പറഞ്ഞു.\nകണ്ണൂരിൽ മുഖ്യമന്ത്രി പിണറായി വിജയന്റെ കട്ടൗട്ടിന്റെ തല വെട്ടി മാറ്റി. മമ്പറത്ത് സ്ഥാപിച്ച കട്ടൗട്ടിന്റെ തലയാണ് വെട്ടിമാറ്റിയിരിക്കുന്നത്. സംഭവത്തിന് പിന്നിൽ ആർഎസ്എസ് ആണെന്ന് സിപിഐഎം ആരോപിക്കുന്നു.ദുഷ്ട മനസുകളാണ് ഇത്തരം പ്രവർത്തികൾ ചെയ്തതെന്ന് സിപിഐഎം നേതാവ് എം.വി ജയരാജൻ പറഞ്ഞു.\n‘പ്രദേശത്ത് ആർഎസ്എസ്-ബിജെപി ഗുണ്ടാ സംഘമുണ്ട്. അവരാണെങ്കിൽ ക്വട്ടേഷനിൽ പങ്കെടുക്കുന്നവരാണ്. ഇന്ന് അവിടെ പയപ്പോഴാണ് എത്രമാത്രം ദുഷ്ട മനസുകളാണ് മുഖ്യമന്ത്രിയുടെ മുഖം വെട്ടിയെടുത്ത് വികൃതമാക്കിയതെന്ന് മനസിലാകുന്നത്’- എംവി ജയരാജൻ പറഞ്ഞു.\nTags: cmsfeatured newsആർഎസ്എസ്മുഖ്യമന്ത്രി


ലണ്ടന്: ഫുട്‌ബോള് രാജാക്കന്മാരായി വാഴുന്ന ലയണല് മെസിക്കും, ക്രിസ്റ്റ്യാനോ റൊണാള്‍ഡോയ്ക്കും വെല്ലുവിളിയായി ഇംഗ്ലീഷ് താരം ഹാരി കെയ്ന്. 2017 കലണ്ടര് വര്‍ഷത്തില് ഏറ്റവും കൂടുതല് ഗോളുകള് നേടുന്ന താരമെന്ന നേട്ടം ഹാരി കെയ്ന് സ്വന്തം പേരിലാക്കി.\n2017-ല് ടോട്ടന്‍ഹാമിനായി 55 ഗോളുകള് നേടിയ താരം 54 ഗോളുകള് നേടിയ ഇതിഹാസ താരം ലയണല് മെസിയെ മറികടന്നു. 53 ഗോളുകള് വീതം നേടിയ റൊണാള്‍ഡോ, ലെവന്റോവ്‌സ്‌കി, കവാനി എന്നിവരാണ് മൂന്നാം സ്ഥാനത്ത്.\nഇംഗ്ലീഷ് പ്രിമിയര് ലീഗില് ഇന്നലെ നടന്ന മത്സരത്തിലാണ് ഹാരി കെയ്ന് ഈ റെക്കോഡ് നേട്ടം സ്വന്തമാക്കിയത്. സത്താംപ്ടണെതിരായ മത്സരത്തില് ഹാട്രിക്ക് നേട്ടം സ്വന്തമാക്കിയാണ് ടോട്ടന്‍ഹാമിന്റെ താരമായ കെയ്ന് റെക്കോഡ് നേട്ടം ആഘോഷിച്ചത്.\nഇതിനിടെ ഒരു കലണ്ടര് വര്‍ഷത്തില് ഏറ്റവും കൂടുതല് പ്രീമിയര് ലീഗ് ഗോളുകള് നേടുന്ന താരമെന്ന അലന് ഷിയററുടെ റെക്കോര്‍ഡും താരം മറികടന്നു. ഇതു വരെ 38 ഗോളുകള് നേടിയ താരം അലന് ഷിയന് ബ്ലാക്ക്‌ബേണ് റോവേഴ്സിനു വേണ്ടി നേടിയ 36 ഗോളുകളുടെ റെക്കോര്‍ഡാണ് പിന്നിലാക്കിയത്. പ്രീമിയര് ലീഗില് പതിനേഴു ഗോളുകളോടെ നിലവിലെ ടോപ് സ്‌കോററാണ് ഹാരി കേയ്ന്.\nTags: christano ronaldo, harry kane, messi


പന്നിയങ്കര സംഘര്‍ഷം:അന്വേഷണം വേണ്ടത് പോലീസിലെ സാമൂഹ്യ വിരുദ്ധര്‍ക്കെതിരെ\nWednesday 13th March 2013 3:26pm\nന്യൂദല്‍ഹി: റെയില്‍വെ ബജറ്റില് അവഗണിച്ച കേരളത്തിന് ആശ്വാസ നടപടികള്. രണ്ട് എക്‌സപ്രസ് ട്രെയിനുകള് ഉള്‍പ്പെടെ പുതുതായി നാല് ട്രെയിനുകള് കേന്ദ്രം അനുവദിച്ചു.\nന്യൂദല്‍ഹി-തിരുവനന്തപുരം പ്രതിവാര എക്‌സ്പ്രസ്സും, എറണാകുളം-കൊല്ലം റൂട്ടില് രണ്ട് പുതിയ മെമു ട്രെയിനുകളുമാണ് പുതുതായി കേരളത്തിന് അനുവദിച്ചത്. മെമു സര്‍വീസുകളില് ഒന്ന് കോട്ടയം വഴിയും മറ്റൊന്ന് ആലപ്പുഴ വഴിയുമാവും.\nതിരുവനന്തപുരം കോഴിക്കോട് ജനശതാബ്ദി എക്‌സപ്രസ്സ് കണ്ണൂര്‍വരെ നീട്ടും. കോഴിക്കോട് ഷൊര്‍ണൂര് പാസഞ്ചര് തൃശ്ശൂര്‍വരെ നീട്ടും. കൊച്ചുവേളി ലോകമാന്യതിലക് എക്‌സപ്രസ് ആഴ്ചയില് രണ്ടു ദിവസം ആക്കുമെന്നും റെയില്‍വെ മന്ത്രി പവന് കുമാര് ബന്‍സാല് ബജറ്റ് മറുപടി പ്രസംഗത്തില് പ്രഖ്യാപിച്ചു.\nപാലക്കാട് കോച്ച് ഫാക്ടറിയുടെ നിര്‍മ്മാണം സമയബന്ധിതമായി പൂര്‍ത്തിയാക്കും. സ്റ്റീല് അതോറിറ്റി ഓഫ് ഇന്ത്യയുമായി ഇതുസംബന്ധിച്ച ചര്‍ച്ചകള് പുരോഗമിക്കുകയാണ്.\nകേരളത്തിലെ കൊല്ലം, കോഴിക്കോട്, തൃശൂര്, ഗുരുവായൂര്, തൃപ്പൂണിത്തുറ, ചിങ്ങവനം എന്നീ ആറ് റെയില്‍വേ സ്‌റ്റേഷനുകള് നവീകരിക്കുമെന്നും പവന്‍കുമാര് ബന്‍സല് അറിയിച്ചു.\nഎന്നാല് റെയില്‍വെ വികസനത്തിനായി ഭൂമി ഏറ്റെടുക്കാന് സംസ്ഥാന സര്‍ക്കാര് സഹകരിക്കണമെന്നും അദ്ദേഹം പറഞ്ഞു.\nഇക്കഴിഞ്ഞ റെയില്‍വെ ബജറ്റില് കേരളത്തെ അവഗണിച്ചതിനെതിരെ വ്യാപക പ്രതിഷേധം ഉയര്‍ന്നിരുന്നു. ഇതിന് ശേഷമാണ് കേരളത്തോട് അനുകൂലമായ സമീപനം കേന്ദ്രത്തില് നിന്നുണ്ടായത്.\nപാലക്കാട് കോച്ച് ഫാക്ടറി; കേന്ദ്രം കേരളത്തോട് നീതി കാണിക്കണമെന്ന് വി.എം സുധീരന്\nWednesday 13th June 2018 11:40pm\nറെയില്‍വേക്ക് പ്രത്യേകം ബജറ്റ് വേണ്ട; സുരേഷ് പ്രഭു ജെയ്റ്റ്‌ലിക്ക് കത്തയച്ചു\nWednesday 13th July 2016 4:56pm\nറെയില്‍വേ ബജറ്റ് : കേരളത്തിന് അവഗണന; പുതിയ ട്രെയിന് സര്‍വീസുകള് ഇല്ല\nThursday 25th February 2016 1:55pm


എസി ബോട്ടിൽ ഒരു കായൽ സവാരി നടത്തിയാലോ? - The Editor\nകോവിഡ് മഹാമാരിയെ തുടർന്ന് താല്കാലികമായി നിർത്തിവെച്ചിരുന്ന എസി അതിവേഗ ബോട്ടുകൾ വീണ്ടും സർവീസിനൊരുങ്ങുകയാണ്. റോഡിലെ ഗതാഗതക്കുരുക്ക് ഒഴിവാക്കി, പൊടിയും പുകയും ഏൽക്കാതെ, ഒന്നര മണിക്കൂർ കൊണ്ട് യാത്ര പൂർത്തിയാക്കാം എന്നതാണ് ഈ ബോട്ടുകളുടെ വലിയ പ്രത്യേകത.എറണാകുളം വൈക്കം, ആലപ്പുഴ കോട്ടയം റൂട്ടുകളിലാണ് ജലഗതാഗത വകുപ്പിന്റെ എ. സി ബോട്ടുകളുള്ളത്.ലവിലെ സാഹചര്യത്തിൽ കോവിഡ് മാനദണ്ഡങ്ങൾ പാലിച്ചായിരിക്കും സർവീസ് പുനരാരംഭിക്കുക.എറണാകുളം റൂട്ടിൽ 2018ൽ തുടങ്ങിയ എ. സി ബോട്ടായ വേഗ വിജയമായതോടെയാണ് കൂടുതൽ റൂട്ടുകളിൽ എ. സി ബോട്ട് സർവീസ് തുടങ്ങാൻ പദ്ധതിയിട്ടത്.\nതുടർന്ന് ഈ വർഷം ആദ്യം ആലപ്പുഴയിൽ ആരംഭിച്ചു. വിനോദസഞ്ചാരികളെയാണ് ഇതിലൂടെ പ്രധാനമായും ലക്ഷ്യമിട്ടത്. എന്നാൽ കോവിഡ് മഹാമാരിയുടെ പശ്ചാത്തലത്തിൽ സർവീസ് നിർത്തി വയ്ക്കുകയായിരുന്നു. എറണാകുളം വൈക്കം റൂട്ടിൽ എസി യാത്രയ്ക്ക് 80 രൂപയും നോൺ എസിയ്ക്ക് 40 രൂപയുമാണ് ഈടാക്കുന്നത്. ആലപ്പുഴ കോട്ടയം റൂട്ടിൽ എസി യാത്രക്കാർക്ക് 100 രൂപയും നോൺ എസിക്ക് 50 രൂപയുമാണ് ടിക്കറ്റ് നിരക്ക്. സാധാരണ ബോട്ടുകൾ മണിക്കൂറിൽ 13-14 കിലോമീറ്റർ വേഗതയിൽ സഞ്ചരിക്കുമ്പോൾ എസി ബോട്ടുകൾ 25 കിലോമീറ്റർ വേഗത്തിൽ സഞ്ചരിക്കും.\nഒരു ബോട്ടിൽ 120 പേർക്ക് യാത്ര ചെയ്യാം. ബസിലേതിനേക്കാൾ മൂന്നിരട്ടി ആളുകൾക്ക് ഒരേ സമയം യാത്ര ചെയ്യാനാകും എന്നതാണ് എസി ബോട്ടുകളുടെ പ്രത്യേകത. 40 സീറ്റുകൾ എസിയും 80 എണ്ണം നോൺ എസിയുമാണ്. 7.30 ന് രാവിലെ കോട്ടയത്ത് നിന്ന്പുറപ്പെട്ട് 9.30 ന് ആലപ്പുഴയിൽ എത്തുന്ന തരത്തിലും വൈകിട്ട് 5.30 ന് ആലപ്പുഴയിൽ നിന്നും പുറപ്പെട്ട് കോട്ടയത്ത് 7.30നും എത്തുന്ന തരത്തിലുമാണ് പാസഞ്ചർ സർവീസ് ക്രമീകരിച്ചിരിക്കുന്നത്. ഉദ്യോഗസ്ഥർ ഉൾപ്പെടെയുള്ള യാത്രക്കാർക്ക് റോഡിലെ ഗതാഗത തടസ്സങ്ങളിൽപ്പെടാതെ കുറഞ്ഞ സമയംകൊണ്ട് ആലപ്പുഴയിൽ എത്താനാകും. ആലപ്പുഴക്കും കോട്ടയത്തിനുമിടയിൽ പുഞ്ചിരി, മംഗലശ്ശേരി, കമലന്റെ മൂല, കൃഷ്ണൻകുട്ടി മൂല, പള്ളം എന്നിങ്ങനെ അഞ്ച് സ്റ്റോപ്പുകൾ അനുവദിച്ചിട്ടുണ്ട്.


യൂണിവേഴ്‍സിറ്റി കോളേജ് സംഘര്‍ഷം:പൊലീസ് നല്‍കിയ ഉറപ്പില് സമരം അവസാനിപ്പിക്കുന്നതായി ചെന്നിത്തല\nThiruvananthapuram, First Published 29, Nov 2019, 7:05 PM\n"ഇതെന്ത് ജനാധിപത്യമാണ്? എന്തു നാടാണിത്?"\nതിരുവനന്തപുരം: യൂണിവേഴ്‍സിറ്റി കോളേജിലെ കെഎസ്‍യു-എസ്എഫ്ഐ സംഘര്‍ഷത്തെത്തുടര്‍ന്ന് കെഎസ്‍യു പ്രവര്‍ത്തകര് നടത്തിയ സമരം, കുറ്റക്കാര്‍ക്കെതിരെ നടപടിയുണ്ടാകുമെന്ന പൊലീസിന്‍റെ ഉറപ്പിനെത്തുടര്‍ന്ന് അവസാനിപ്പിക്കുകയാണെന്ന് പ്രതിപക്ഷ നേതാവ് രമേശ് ചെന്നിത്തല പറഞ്ഞു. ഉറപ്പ് പാലിക്കപ്പെട്ടില്ലെങ്കില് വീണ്ടും സമരം ചെയ്യുമെന്നും അദ്ദേഹം പറഞ്ഞു.\nഹോസ്റ്റലില് കയറി കെഎസ്യു വിദ്യാര്‍ത്ഥിയെ മര്‍ദ്ദിച്ച് അവന്‍റെ സര്‍ട്ടിഫിക്കറ്റുകള് കത്തിച്ച് നാട്ടില് ഒരുത്തര്‍ക്കും ജീവിക്കാന് കഴിയാത്ത അവസ്ഥാവിശേഷത്തിലേക്ക് പോകുകയാണ്. അതില് പ്രതിഷേധിച്ച പ്രവര്‍ത്തകരെ സസ്പെന്‍റ് ചെയ്തതായി പ്രിന്‍സിപ്പാള് മൈക്കിലൂടെ അനൗണ്‍സ് ചെയ്തു. അതിന്‍റെ പേരില് പ്രിന്‍സിപ്പാളിനെ ബന്ദിയാക്കിയ ശേഷമുണ്ടായ നടപടിയാണ് എസ്എഫ്ഐയുടെ അക്രമം. വേറൊരു വിദ്യാര്‍ത്ഥി സംഘടനക്കും കേരളത്തില് പ്രവര്‍ത്തിക്കേണ്ടേ?\nRead Also: യൂണി. കോളേജിൽ വീണ്ടും എസ്എഫ്ഐ കെഎസ്‍യു സംഘർഷം: കല്ലേറ്, തെരുവ് യുദ്ധം - വീഡിയോ\nഇതെന്ത് ജനാധിപത്യമാണ്? എന്തു നാടാണിത്? സസ്പെന്‍റ് ചെയ്ത വിദ്യാര്‍ത്ഥികളെ തിരിച്ചെടുക്കണമെന്ന് പറയാനാണ് കെഎസ്‍യു നേതാക്കള് എത്തിയത്. അല്ലാതെ അവരാരും മര്‍ദ്ദിക്കാന് ആളുകളെയും കൊണ്ട് വന്നതല്ല. അവര് പ്രിന്‍സിപ്പാളിനെ കാണാന് ചെന്നപ്പോഴാണ് ഗുണ്ടകള് അവരെ മര്‍ദ്ദിച്ചത്.\nഈ നാട്ടില് നിയമം ഉണ്ടാവേണ്ടേ? പൊലീസിനെ അക്രമിച്ചിട്ടു പോലും അവരുടെ പേരില് നടപടിയുണ്ടാകുന്നില്ല. പൊലീസുദ്യോഗസ്ഥരോട് ഞങ്ങള് ഒരു കാര്യമേ പറഞ്ഞുള്ളു. ഈ കുട്ടികളെ മര്‍ദ്ദിച്ച എസ്എഫ്ഐക്കാരെ അറസ്റ്റ് ചെയ്ത് നടപടി സ്വീകരിക്കണം. ഡെപ്യൂട്ടി കമ്മീഷണര് ഉള്‍പ്പടെയുള്ള ഉദ്യോഗസ്ഥര് എന്നോട് പറഞ്ഞത് നടപടിയുണ്ടാകുമെന്നാണ്. എഫ്ഐആര് രജിസ്റ്റര് ചെയ്യും കേസെടുക്കും നടപടിയുണ്ടാകുമെന്നാണ്. ഞങ്ങളോട് പറഞ്ഞ വാക്കു പാലിച്ചില്ലെങ്കില് ഞാനുള്‍പ്പടെ വീണ്ടും സത്യഗ്രഹമനുഷ്ഠിക്കും.\nഅതേസമയം, യൂണിവേഴ്‍സിറ്റി കോളേജില് കെഎസ്‍യു പ്രവര്‍ത്തകര്‍ക്കു നേരെയുണ്ടായ ആക്രമണത്തില് പ്രതിഷേധിച്ച് കായംകുളത്ത് കെ എസ് യു പ്രവർത്തകർ ദേശീയപാത ഉപരോധിച്ചു. ഇതേത്തുടര്‍ന്ന് വൻ ഗതാഗത തടസം ഉണ്ടായി. എറണാകുളത്തും കോണ്‍ഗ്രസ് പ്രതിഷേധം ഉണ്ടായി. പ്രവര്‍ത്തകര‍് എംജി റോഡ് ഉപരോധിച്ചു. എറണാകുളം എം എൽഎ ടി.ജെ വിനോദിന്റ നേതൃത്വത്തിലായിരുന്നു പ്രതിഷേധം.\nഇവരെ അറസ്റ്റ് ചെയ്ത് നീക്കാൻ പൊലീസ് ശ്രമിച്ചതോടെ നേരിയ തോതില് സംഘര്‍ഷമുണ്ടായി. അറസ്റ്റ് വരിക്കാതെ പ്രവർത്തകർ പ്രതിരോധിക്കുകയായിരുന്നു.\nഇവര് റോഡിൽ ടയർ കൂട്ടി കത്തിച്ചു.\nRead Also: യൂണി. കോളേജ് ഹോസ്റ്റലിൽ കൊലവിളി നടത്തിയ 'എട്ടപ്പൻ' മഹേഷിനെ തള്ളിപ്പറഞ്ഞ് എസ്എഫ്ഐ\nLast Updated 30, Nov 2019, 6:00 PM\nയൂണിവേഴ്‍സിറ്റി കോളേജ് സംഘര്‍ഷം


suryakumar yadav revealed his experience of havingabanter with RCB skipper Virat kohli | IPL 2020: കോലിയുമായി കൊമ്പുകോര്‍ത്തത് എങ്ങനെ തോന്നി? സൂര്യകുമാര് യാദവ് തുറന്ന് പറയുന്നു - Malayalam MyKhel\n» IPL 2020: കോലിയുമായി കൊമ്പുകോര്‍ത്തത് എങ്ങനെ തോന്നി? സൂര്യകുമാര് യാദവ് തുറന്ന് പറയുന്നു\nUpdated: Saturday, November 21, 2020, 12:50 [IST]\nമുംബൈ: ഇന്ത്യന് പ്രീമിയര് ലീഗിന്റെ 13ാം സീസണില് ഏറ്റവും കൈയടി നേടിയ താരങ്ങളിലൊരാള് മുംബൈ ഇന്ത്യന്‍സിന്റെ സൂര്യകുമാര് യാദവായിരുന്നു. മൂന്നാം നമ്പറില് മുംബൈക്കുവേണ്ടി ഇറങ്ങിയ അദ്ദേഹം 16 മത്സരങ്ങളില് നിന്ന് 40 ശരാശരിയില് 480 റണ്‍സാണ് മുംബൈ ഇന്ത്യന്‍സിനുവേണ്ടി നേടിയത്. കപ്പടിച്ച മുംബൈ നിരയില് നിര്‍ണ്ണായകമാവാനും താരത്തിനായി, നാല് അര്‍ധ സെഞ്ച്വറി നേടിയ സൂര്യകുമാര് സ്ഥിരതകൊണ്ടാണ് കൈയടി നേടിയത്. ആര്‍സിബിക്കെതിരായ മത്സരത്തിനിടെ ആര്‍സിബി നായകന് വിരാട് കോലി സൂര്യകുമാര് യാദവിനെ സ്ലെഡ്ജ് ചെയ്തത് വലിയ ചര്‍ച്ചയായിരുന്നു. മികച്ച ഫോമില് ബാറ്റുവീശുകയായിരുന്ന സൂര്യകുമാറിനരികെയെത്തി കോലി സ്ലഡ്ജ് ചെയ്‌തെങ്കിലും ഒരു നോട്ടത്തില് അദ്ദേഹം തന്റെ പ്രതികരണം ഒതുക്കി. ഇപ്പോഴിതാ അന്നത്തെ സ്ലഡ്ജിങ് സംഭവത്തെക്കുറിച്ച് തുറന്ന് പറഞ്ഞിരിക്കുകയാണ് സൂര്യകുമാര് യാദവ്. കോലിയില് നിന്ന് അത്തരമൊരു നടപടി തികച്ചും സ്വാഭാവികമാണെന്നാണ് സൂര്യകുമാര് പറഞ്ഞത്.\nIPL 2020- Suryakumar Yadav Reveals Conversation With Virat Kohli\n'അതൊരു രസകരമായ സംഭവമായിരുന്നു. ഞാന് അല്‍പ്പം സമ്മര്‍ദ്ദത്തിലായിരുന്നെങ്കിലും മത്സരത്തില് അതിവേഗം റണ്‍സ് നേടണമെന്ന് ഞാന് ആഗ്രഹിച്ചു. കാരണം അന്ന് ജയിച്ചാല് മുംബൈ പോയിന്റ് പട്ടികയില് ഒന്നാം സ്ഥാനതെത്തും. അതിനാല്‍ത്തന്നെ എന്റേതായ സംഭാവന നല്‍കണമെന്ന് ആഗ്രഹിച്ചു. അത് സാധിക്കുകയും ചെയ്തു. അന്നത്തെ സംഭവം സ്വാഭാവികം മാത്രമാണ്. ലോക ക്രിക്കറ്റിനെ ഏറെ നാളായി അടക്കിഭരിക്കുന്ന ആളാണ് കോലി. അദ്ദേഹത്തിന്റെ എനര്‍ജിയും ആധിപത്യം നേടുന്ന രീതിയും ഏത് ഫോര്‍മാറ്റിലും ഏത് ടീമിനുവേണ്ടിയും അദ്ദേഹം തുടരും'-സൂര്യകുമാര് പറഞ്ഞു.\nകോലി വളരെ അഗ്രസീവായ നായകനാണെന്ന് എല്ലാവര്‍ക്കും അറിയാവുന്ന കാര്യമാണ്. സ്ലഡ്ജ് ചെയ്യാന് വന്നാല് അതേ നാണയത്തില് മറുപടി പറയാന് കോലിക്ക് യാതൊരു മടിയുമില്ല. എതിരാളിയെ മാനസികമായി തളര്‍ത്താന് സ്ലഡ്ജ് ചെയ്യാന് ഏത് ടീമിനൊപ്പവും കോലിക്ക് മടിയില്ലെന്നാണ് അദ്ദേഹത്തിന്റെ മുന് കാല ചരിത്രം വ്യക്തമാക്കുന്നത്. ഓസ്‌ട്രേലിയന് പര്യടനം ഈ മാസം തന്നെ ആരംഭിക്കുമെന്നതിനാല് പുതിയ വാക് പോരാട്ടങ്ങള്‍ക്ക് തുടക്കമാവുമെന്നുറപ്പാണ്.\nകഴിഞ്ഞ ദിവസം കോലിയെ പേപ്പര് ക്യാപ്റ്റനാക്കിയുള്ള ട്രോളിന് സൂര്യകുമാര് ലൈക്ക് നല്‍കിയത് വലിയ ചര്‍ച്ചയായിരുന്നു. ഓസ്‌ട്രേലിയന് പര്യടനത്തിനുള്ള ഇന്ത്യന് ടീമിലേക്ക് സൂര്യകുമാര് സ്ഥാനം പ്രതീക്ഷിച്ചിരുന്നെങ്കിലും ടോപ് ഓഡര് ബാറ്റ്‌സ്മാനായ സൂര്യകുമാറിനെ പരിഗണിച്ചില്ല. ഇതില് അതൃപ്തി അദ്ദേഹം പരസ്യമാക്കുകയും ചെയ്തതാണ്. സൂര്യകുമാറിന്റെ ലൈക്ക് ഏറെ ചര്‍ച്ചയായതോടെ ലൈക്ക് പിന്‍വലിച്ച് അദ്ദേഹം തടിയൂരിയിരുന്നു. എന്തായാലും സൂര്യകുമാര്-കോലി പോരാട്ടം അവസാന സീസണിലെ ഐപിഎല്ലിലെ പ്രധാന ചര്‍ച്ചാ വിഷയങ്ങളില് ഒന്നായിരുന്നു. ആര്‍സിബിക്കെതിരായ മത്സരത്തില് 43 പന്തില് 79 റണ്‍സുമായി കളിയിലെ താരമാകാനും സൂര്യകുമാറിന് സാധിച്ചിരുന്നു.\n6 hrs ago ISL 2020-21: ഗോവയെ സമനിലയില് തളച്ച് ബ്ലാസ്‌റ്റേഴ്‌സ്; ഏഴാം സ്ഥാനത്ത് കയറി\n9 hrs ago ഗില്ലി, ധോണി, പന്ത്- 16 ടെസ്റ്റുകളില് ആരാണ് ബെസ്റ്റ്? ധോണിക്കും മുകളില് പന്ത്!\n10 hrs ago വിജയത്തിന് ഷോര്‍ട്ട്കട്ടില്ല, ഇവര് പ്രചോദനം- ആറ് ഇന്ത്യന് താരങ്ങള്‍ക്കു താര് എസ്‌യുവി സമ്മാനം\n11 hrs ago IPL 2021: ഇവരെ എന്തിന് നിലനിര്‍ത്തി? വന് അബദ്ധമായേക്കും- ആരൊക്കെയെന്നറിയാം\nRead more about: ipl 2020 suryakumar yadav virat kohli rcb ഐപിഎല് 2020 സൂര്യകുമാര് യാദവ് വിരാട് കോലി ആര്‍സിബി\nStory first published: Saturday, November 21, 2020, 12:35 [IST]


road accident | അപസ്മാരം വന്ന് കുഴഞ്ഞ വീണ യുവാവിന് ബസ്സിനടിയിൽപെട്ട് ദാരുണാന്ത്യം; സംഭവം കോട്ടയം നഗരത്തിലെ ചന്തക്കവലക്ക് സമീപം - MarunadanMalayalee.com\nJanuary 28, 202106:22 PM IST Permalink\nകോട്ടയം : അപസ്മാരം വന്ന് കുഴഞ്ഞ വീണ യുവാവ് ബസ് കയറി മരിച്ചു. കോട്ടയം നഗരമധ്യത്തിൽ ചന്തക്കവലക്ക് സമീപമാണ് സംഭവം. ചന്തക്കടവിൽ തടത്തിപ്പറമ്പ് ഭാഗത്ത് ബേബിയുടെ മകൻ രാജേഷാണ് (കുഞ്ഞു കൊച്ച് - 35) മരിച്ചത്.\nബസിനടിയിലേക്കു കുഴഞ്ഞു വീണ രാജേഷിന്റെ ശരീരത്തിലൂടെ ബസ് കയറിയിറങ്ങിയായിരുന്നു. അപസ്മാര രോഗബാധിതനായ രാജേഷിന് കടുത്ത പ്രമേഹവും ഉണ്ടായിരുന്നു. വ്യാഴാഴ്ച രാവിലെ ഒൻപതു മണിയോടെ ചന്തക്കവലയിൽ എം.എൽ റോഡിലെ ഷാപ്പിനു മുന്നിലെ കടത്തിണ്ണയിൽ ഇരിക്കുകയായിരുന്നു രാജേഷ്. കടത്തിണ്ണയിൽ നിന്നു മുന്നോട്ട് എഴുന്നേറ്റ രാജേഷ് നടക്കാൻ ശ്രമിക്കുന്നതിനിടെ കാൽവഴുതി, റോഡരികിലേയ്ക്കു വീഴുകയായിരുന്നു.\nഈ സമയം ഇതുവഴി എത്തിയ കോട്ടയം- കോളനി റൂട്ടിലോടുന്ന ബസിന്റെ അടിയിലേയ്ക്കാണ് രാജേഷ് വീണത്. രാജേഷ് വീഴുന്നത് കണ്ട് നാട്ടുകാർ ബഹളം വച്ചെങ്കിലും ബസ്സിന്റെ പിൻചക്രങ്ങൾ ഇയാളുടെ ശരീരത്തിലൂടെ കയറിയിറങ്ങിയിരുന്നു. ബസ് നിർത്തിയെങ്കിലും രാജേഷ് മരിച്ചിരുന്നു.\nരാജേഷ് മാർക്കറ്റ് റോഡിൽ അലഞ്ഞു തിരിഞ്ഞു നടക്കുന്നത് പതിവാണെന്നു പൊലീസ് അറിയിച്ചു. മരണ ശേഷം ഇയാൾക്ക് കോവിഡ് സ്ഥീരീകരിച്ചു.മൃതദേഹം ജനറൽ ആശുപത്രി മോർച്ചറിയിൽ സൂക്ഷിച്ചിരിക്കുകയാണ്.


Women's Health ആര്‍ത്തവപൂര്‍വ അസ്വസ്ഥത - Mathrubhumi Health\n* Anatomy Of Breast\n* Baby Care Tips\n* Breast Disease\n* Cancer Symptoms\n* Kids Mental Health\nWomen Health Related:\nഈ രോഗങ്ങളെക്കുറിച്ച് അധികം കേട്ടിരിക്കണമെന്നില്ല. പക്ഷേ ഇത് നമുക്കിടയില് വ്യാപകമാകുകയാണ്. നാല് പുതിയ രോഗങ്ങളെക്കുറിച്ച് ..\n. പി.സി.ഒ.ഡി.യെ പേടിക്കേണ്ട\n. അയേണ് ഗുളിക കഴിക്കുമ്പോള്\n. സ്ത്രീകളുടെ ഹൃദ്രോഗ സാധ്യത വര്‍ധിക്കുന്നു\n. ഹോര്‍മോണ് ചികിത്സ\n. കൗമാരക്കാരിയുടെ പ്രശ്‌നങ്ങള്\n. അമിത രക്തസ്രാവം ചികിത്സിക്കാം


ചെൽസി പതറാതെ മുന്നോട്ട്, പാലസിനെ വീഴ്ത്തി മൂന്നാമത്!! | Fanport | Premier League News Malayalam\nHome Football Premier League ചെൽസി പതറാതെ മുന്നോട്ട്, പാലസിനെ വീഴ്ത്തി മൂന്നാമത്!!\nചെൽസി പതറാതെ മുന്നോട്ട്, പാലസിനെ വീഴ്ത്തി മൂന്നാമത്!!\nJuly 8, 2020 - 12:30 AM\nചെൽസി ആര് ഉയർത്തുന്ന സമ്മർദ്ദത്തിലും വീഴില്ല. ചെൽസി വീണാൽ നാലാം സ്ഥാനത്ത് എത്താമെന്ന മാഞ്ചസ്റ്റർ യുണൈറ്റഡിന്റെ ആഗ്രഹങ്ങൾ നടന്നേക്കില്ല. ഇന്ന് ക്രിസ്റ്റൽ പാലസിനെ കൂടെ വീഴ്ത്തിയതോടെ ചെൽസി ഒരു സ്ഥാനം മുന്നിലേക്ക് പോയി മൂന്നാം സ്ഥാനത്ത് എത്തിയിരിക്കുകയാണ്. ഇന്ന് നടന്ന ആവേശ പോരാട്ടത്തിൽ ക്രിസ്റ്റൽ പാലസിന്റെ വലിയ വെല്ലുവിളി മറികടന്ന് രണ്ടിനെതിരെ മൂന്ന് ഗോളുകൾക്കാണ് ചെൽസി വിജയിച്ചത്.\nവൻ വേഗതയിൽ തുടങ്ങിയ മത്സരത്തിൽ ആറാം മിനുട്ടിൽ തന്നെ ചെൽസി മുന്നിൽ എത്തി. വില്യന്റെ പാസിൽ നിന്ന് ജിറൂഡിന്റെ വക ആയിരുന്നു ആദ്യ ഗോൾ. പിന്നാലെ 27ആം മിനുട്ടിൽ പുലിസികിന്റെ വക ചെൽസിയുടെ രണ്ടാം ഗോളും വന്നു. പുലിസികിന്റെ ഗംഭീര ഫോം തുടരുന്നതാണ് പാലസിലും കണ്ടത്. എന്നാൽ 34ആം മിനുട്ടിലെ സാഹയുടെ ഗോൾ ചെൽസിക്ക് ചെറിയ ആശങ്ക നൽകി.\nരണ്ടാം പകുതിയിൽ സബ്ബായി എത്തിയ ടാമി അബ്രഹാം ചെൽസിക്ക് മൂന്നാം ഗോൾ നൽകി. 72ആം മിനുട്ടിലെ ബെന്റകെ ഗോൾ വീണ്ടും പാലസിന് പ്രതീക്ഷ നൽകി. മത്സരത്തിന്റെ അവസാനം നിരവധി അവസരങ്ങൾ പാലസ് സൃഷ്ടിച്ചു എങ്കിലും സമനില ഗോൾ നേടാനുള്ള ഭാഗ്യം ഉണ്ടായില്ല. ഈ വിജയം ചെൽസിയെ ലെസ്റ്ററിനെ മറികടന്ന് മൂന്നാം സ്ഥാനത്ത് എത്തിച്ചു. ലെസ്റ്റർ ഒരു മത്സരം കുറവാണ് കളിച്ചത്.\nPrevious article“പത്ത് വർഷത്തിനുള്ളിൽ ധോണി ചെന്നൈ സൂപ്പർ കിങ്സിന്റെ പരിശീലകനാകും”\nNext articleവെൽബെകിന്റെ ബൈസൈക്കിൽ ഗോളിൽ വാറ്റ്ഫോർഡിന് നിർണായക ജയം


'സന്ദീപാനന്ദ ഗിരി ഭഗവത് ഗീതയെ ദുരുപയോഗം ചെയ്തു,പരനിന്ദ ചെയ്തുകൊണ്ടിരിക്കുന്ന, ഗുണങ്ങളില്ലാത്ത മൂഢനാണ് അസദ്ഗുരു'\n‘സന്ദീപാനന്ദ ഗിരി ഭഗവത് ഗീതയെ ദുരുപയോഗം ചെയ്തു,പരനിന്ദ ചെയ്തുകൊണ്ടിരിക്കുന്ന, ഗുണങ്ങളില്ലാത്ത മൂഢനാണ് അസദ്ഗുരു’\nMay 21, 2019, 11:59 am IST\nin Kerala, Facebook\n`ഉണ്ണികൃഷ്ണന് പണിക്കര് -ഇന് ഫേസ്ബുക്ക്\nപ്രധാനമന്ത്രി ഇക്കഴിഞ്ഞ ദിവസം കേദാര്‍നാഥ് ക്ഷേത്രത്തില് ധ്യാനത്തിനു പോയതിനെക്കുറിച്ച്, ഭഗവദ്ഗീത ഉദ്ധരിച്ചു കൊണ്ട്, സന്ദീപാനന്ദഗിരി എന്നയാള് എന്തൊക്കെയോ പറയുകയുണ്ടായി. അയാള്‍ക്ക് പ്രധാനമന്ത്രിയോടോ രാഷ്ട്രീയകക്ഷികളോടോ ഒക്കെ വിയോജിക്കാന് എല്ലാ അവകാശവുമുണ്ട്. തന്റെ വിയോജിപ്പ് അയാള്‍ക്കു പരസ്യമായി കടുത്ത ഭാഷയിലോ, അല്ലെങ്കില് അയാളുടെ കാഷായവേഷധാരിയുടെ മുഖംമൂടിക്ക് ഒന്നുകൂടി യോജിക്കുന്ന വിധം സൗമ്യമായോ, പ്രകടിപ്പിക്കുകയുമാവാം. അതിലൊന്നും ഒരു തെറ്റുമില്ല. എന്നാല് അങ്ങനെയൊരു വിമര്‍ശനത്തിനു വേണ്ടി അയാള് ഭഗവദ്ഗീതയെ ദുരുപയോഗം ചെയ്യുന്നത് പ്രതിഷേധാര്‍ഹം തന്നെയാണ്.\nവാചസ്പതിമിശ്രന് സാംഖ്യകാരികയ്ക്കു രചിച്ച ഭാഷ്യത്തില് ഒരു ഉപമ പറയുന്നുണ്ട്.\nഒരു രാജകുമാരന്, ജാതകഫലം കാരണമായി, തന്റെ രാജ്യത്തു നിന്നു നന്നെ ചെറുപ്പത്തില് നാടുകടത്തപ്പെട്ടു. രാജ്യത്തിനു പുറത്ത് കാടിനുള്ളില് കഴിഞ്ഞു പോന്നിരുന്ന ശബരഗോത്രക്കാര് രാജകുമാരനെ വളര്‍ത്തി. താന് ശബരഗോത്രക്കാരനാണെന്ന ധാരണയോടെ രാജകുമാരന് വളര്‍ന്നു. രാജ്യത്തു നിന്നു പുറത്തു പോവേണ്ടി വന്ന രാജകുമാരനെ മന്ത്രി അന്വേഷിച്ചു കൊണ്ടേയിരുന്നു, ഒടുവില് ഒരുനാള് കണ്ടെത്തി. താന് ശബരഗോത്രവംശജനാണെന്നു ധരിച്ചു കഴിഞ്ഞിരുന്ന രാജകുമാരനോട് മന്ത്രി പൂര്‍വ്വകാലചരിത്രമെല്ലാം പറഞ്ഞു. താന് രാജകുമാരനാണെന്ന് ഒടുവില് അയാള് മനസ്സിലാക്കി. വാചസ്പതി മിശ്രന് തുടര്‍ന്നു പറയുന്നത്, ഇതു പോലെയാണ്, ശിഷ്യനോടു ഗുരു ‘നീ ബ്രഹ്മത്തില് നിന്നു പിറവി കൊണ്ടതാണ്’ എന്നു പറയുന്നത് എന്നാണ്. തന്റെ പ്രകൃതി മനസ്സിലാക്കുന്ന ശിഷ്യന് ആത്മാവിനെ തിരിച്ചറിയുകയും ‘ഞാന് ബ്രഹ്മത്തില് നിന്നുണ്ടായതാണ്’ എന്നു ധരിക്കുകയും ചെയ്യുന്നു.\nആദ്ധ്യാത്മികതയുടെ പാഠങ്ങള് വിശദീകരിക്കാന് ഭാരതത്തിലെ ഋഷിവര്യന്മാര് രാജവംശജരെയും രാജാക്കന്മാരെയും ഒക്കെ ചൂണ്ടിക്കൊണ്ട് ധാരാളം കഥകള് പറഞ്ഞിട്ടുണ്ട്. ഏതെങ്കിലും വിധത്തില് ഭരണക്രമത്തെയോ ഭരണകൂടത്തെയോ ഇകഴ്ത്താനോ ഭൗതികലോകധര്‍മ്മങ്ങള് അര്‍ത്ഥശൂന്യമാണെന്നു പറയാനോ ആയിരുന്നില്ല ആ കഥകള് എന്നതും ശ്രദ്ധേയമാണ്. ആദ്ധ്യാത്മികതയുടെ പാതയിലേക്കു തിരിച്ച അനേകം രാജാക്കന്മാര് ഭാരതത്തിന്റെ സംസ്‌കാരത്തിലുണ്ട്. രാജാക്കന്മാര് ഗുരുക്കന്മാരായി വരുന്ന കഥകളും ഉപനിഷത്തുക്കളില് കാണാം. ഭരണാധിപനായിരിക്കുക എന്നത് ആദ്ധ്യാത്മികത പരിശീലിക്കുന്നതില് നിന്ന് ഒരാളെ പിന്തിരിപ്പിക്കേണ്ട കാര്യമില്ല.\nഭഗവദ്ഗീതയോ, മറ്റേതെങ്കിലും ഹൈന്ദവദാര്‍ശനികഗ്രന്ഥമോ, പ്രധാനമന്ത്രിപദവിയിലിരിക്കുന്ന ഒരാള് രഹസ്യമായോ പരസ്യമായോ ആദ്ധ്യാത്മികത അനുഷ്ഠിക്കുന്നതിനെ നിരോധിക്കുന്നില്ല. ഭാരതത്തിലെ ഗ്രന്ഥങ്ങളെ മുന്‍നിര്‍ത്തിയായാലും ഭാരതത്തിന്റെ സംസ്‌കാരത്തെ മുന്‍നിര്‍ത്തിയായാലും, ഏതു മതവിശ്വാസിക്കും – പ്രധാനമന്ത്രിപദവിയിലിരിക്കുന്നയാള്‍ക്കും രാഷ്ട്രപതിസ്ഥാനത്തിരിക്കുന്നയാള്‍ക്കും നമ്മളെയൊക്കെ പോലെ സാധാരണക്കാര്‍ക്കും – തന്റെ മതവിശ്വാസത്തെ അനുഷ്ഠിക്കാനുള്ള പരിപൂര്‍ണസ്വാതന്ത്ര്യമുണ്ട്. ഇ അഹമ്മദ് മുതല് മുക്താര് അബ്ബാസ് നഖ്‌വി വരെ മന്ത്രിപദവിയിലിരുന്നു കൊണ്ട് ഹജ്ജ് കര്‍മ്മം അനുഷ്ഠിച്ചിട്ടുള്ളവരാണ്. അതിലെന്തെങ്കിലും കുഴപ്പമുണ്ടാവേണ്ട കാര്യമില്ല എന്നതു പോലെ തന്നെ ഒരു പ്രധാനമന്ത്രി കേദാര്‍നാഥില് പോവുന്നതിലോ ഒരു ദിവസം ധ്യാനമിരിക്കുന്നതിലോ കുഴപ്പമുണ്ടാവേണ്ട കാര്യമില്ല. അതു പരസ്യമായിട്ടായാലും രഹസ്യമായിട്ടായാലും.\nപിന്നെ എന്തിനായിരിക്കും ഒരു കാഷായവേഷധാരി മതഗ്രന്ഥങ്ങളെ മുതലെടുത്തുകൊണ്ട് തന്റെ രാഷ്ട്രീയം ഇങ്ങനെ ഹീനവും പരിഹാസ്യവുമായി അവതരിപ്പിക്കുന്നത്? അതിന് ഉത്തരം ഗീത തന്നെ പറയുന്നുണ്ട്. തന്റെ പക്ഷം മാത്രമാണു സത്യമെന്നും അതല്ലാതെ സത്യമായിട്ടു യാതൊന്നുമില്ലെന്നും പറഞ്ഞു നടക്കുന്ന അജ്ഞാനികളെ കുറിച്ചു ഭഗവദ്ഗീതയില് പരാമര്‍ശമുണ്ട്. അങ്ങനെയുള്ളവര് അവരുടെ വാദത്തിനു വേദങ്ങളെ വരെ ഉദ്ധരിക്കാന് താത്പര്യം കാണിക്കുമെന്നും ഗീതാകാരന് പറയുന്നു.\nയാമിമാം പുഷ്പിതാം വാചം പ്രവദന്ത്യവിപശ്ചിതഃ\nവേദവാദരതാഃ പാര്‍ത്ഥ നാന്യദസ്തീതി വാദിനഃ\nകാമാത്മാനഃ സ്വര്‍ഗ്ഗപരാ ജന്മകര്‍മ്മഫലപ്രദാം\nക്രിയാവിശേഷബഹുളാം ഭോഗൈശ്വര്യഗതിം പ്രതി\nഅജ്ഞാനികള് പുഷ്പിതങ്ങളായ വാക്കുകള് പറഞ്ഞുകൊണ്ടിരിക്കും. അങ്ങനെയുള്ള വേദവാദരതന്മാര്, ‘ഇതല്ലാതെ (ഉണ്മയായി) മറ്റൊന്നും ഇല്ല’ എന്നു പറയും. അവര് കാമാര്‍ത്ഥികളാണ്. ഭോഗങ്ങളും ഐശ്വര്യങ്ങളും മാത്രമാണ് അവര് തേടുന്നത്.\n‘നിരാശീരപരിഗ്രഹ’ എന്നാണു യോഗിയ്ക്കു ലക്ഷണമായി ഭഗവദ്ഗീത പറയുന്നത്. ആശകളില്ലാത്ത, പരിഗ്രഹങ്ങള് (കുടുംബമോ സ്വത്തുവകകളോ ആസ്തിയോ) ഇല്ലാത്ത, ഒരു സമ്മാനങ്ങളും സ്വീകരിക്കാത്തയാളാണ്, ആയിരിക്കണം, യോഗി. ‘ബ്രഹ്മചാരിവ്രതേ സ്ഥിതഃ’ എന്നു തുടര്‍ന്നു ഗീത തന്നെ പറയുന്നു. ബ്രഹ്മചാരിവ്രതത്തില് സ്ഥിതി ചെയ്യുന്നയാളായിരിക്കണം യോഗി. ആശ്രമമെന്ന പേരില് സന്ദീപാനന്ദഗിരി നടത്തിവരുന്ന സ്ഥാപനം ഒരു ഹോം സ്റ്റേയോ ഹോട്ടലോ മറ്റോ ആയിട്ടാണു റെജിസ്റ്റര് ചെയ്തിട്ടുള്ളതെന്ന് അയാള് തന്നെ സമ്മതിച്ചിട്ടുള്ളതാണ്. അയാള്‍ക്കെതിരെ ഗുരുതരമായ ചില ആരോപണങ്ങള് ഒരു സ്ത്രീ ഉന്നയിച്ചപ്പോള് അയാള് പറഞ്ഞത് താന് നൈഷ്ഠികബ്രഹ്മചാരിയല്ലെന്നും തന്നെ പൂര്‍ണ്ണയോടും പുഷ്‌കലയോടും കൂടെ കണ്ടേക്കാം എന്നുമാണ്. ഒരു ഹോട്ടല് നടത്തുന്ന, സ്ത്രീകളോടൊത്തു കഴിയാറുണ്ടെന്നും ബ്രഹ്മചാരിയല്ലെന്നും തുറന്നു സമ്മതിക്കുന്ന, ഒരാള് ഭഗവദ്ഗീതയുടെ നിര്‍വ്വചനത്തിനു കീഴില് തന്നെ യോഗിയോ സന്ന്യാസിയോ ആവാന് യോഗ്യനല്ല എന്നിരിക്കേ, ധ്യാനക്ലാസുകളെന്നും ഗൈഡഡ് മെഡിറ്റേഷനെന്നും ഒക്കെ പറഞ്ഞ് എന്താണ് ഇയാള് നടത്തിപ്പോരുന്നത്? ഈ പേരും പറഞ്ഞ് ചെറിയ കുട്ടികളെ ഉത്തരഭാരതത്തില് കൊണ്ടുപോയി അവരെ അപകടത്തില് പെടുത്തിയത് ഭഗവദ്ഗീതയിലെ ഏതു പ്രമാണമനുസരിച്ചാണ്?\nതമിഴ്ഗ്രന്ഥമായ ‘തിരുമന്തിര’ത്തില് അസദ്ഗുരുക്കന്മാരെ കുറിച്ച് ചിലതു പറയുന്നുണ്ട്.\nകണുവിണ്ട്രി വേതാ കമനേറി കാണാന്\nപണിവൊണ്ട്രിലാതോന് പരനിന്ദൈ ചെയ്‌വോന്\nഅണുവിന് ഗുണത്തോന് അസദ്ഗുരുവാമേ!\nമുരണും പഴങ്കുഴി വീഴ്‌വാര്‍കള് മുന്‍പിന്\nകുരുടരും വീഴ്‌വാര്‍കള് മുന്‍പിന് നരവേ\nകുരുടരും വീഴ്‌വാര് കുരുടരോടാകിയേ!\nയാതൊന്നിനെയും കുറിച്ച് അറിവില്ലാത്ത, ഉണ്മയെ അന്വേഷിക്കാത്ത, വേദാഗമങ്ങളുടെ പാത വൈരുദ്ധ്യമില്ലാതെ കാണാനാവാത്ത, വിനയമില്ലാത്ത, പരനിന്ദ ചെയ്തുകൊണ്ടിരിക്കുന്ന, ഗുണങ്ങളില്ലാത്ത മൂഢനാണ് അസദ്ഗുരു. അസദ്ഗുരുവിനു ശിഷ്യപ്പെടുന്നത് ഒരു അന്ധന് തന്റെ സഞ്ചാരത്തിന്, ഇനിയൊരു അന്ധന്റെ സഹായമുപയുക്തമാക്കുന്നതു പോലെയാണ്. അന്ധന് അന്ധനെ കോല് കൊണ്ട് നയിച്ചാല്, അവര് രണ്ടു പേരും പഴങ്കുഴിയില് വീഴുകയേ ഉള്ളൂ. നയിക്കുന്നയാളും നയിക്കപ്പെടുന്നയാളും ഒരുപോലെ ആ കുഴിയില് കിടക്കും.\nപ്രധാനമന്ത്രി ഇക്കഴിഞ്ഞ ദിവസം കേദാർനാഥ് ക്ഷേത്രത്തിൽ ധ്യാനത്തിനു പോയതിനെക്കുറിച്ച്, ഭഗവദ്‌ഗീത ഉദ്ധരിച്ചു കൊണ്ട്,…\nGepostet von Unnikrishnan Panikkar am Montag, 20. Mai 2019\nTags: Sandeepandha Giri\nസംസ്ഥാനത്ത് ഇന്ന് 82 പേർക്ക് കൊറോണ; അഞ്ച് ആരോഗ്യ പ്രവര്‍ത്തകര്‍ക്കും രോഗം സ്ഥിരീകരിച്ചു\n‘ഒമ്പതാം ക്ലാസുകാരിയുടെ ആത്മഹത്യ ദൗര്‍ഭാഗ്യകരം’; വേദനിപ്പിക്കുന്നതെന്ന് സംഭവത്തില് സ്വമേധയാ ഇടപെട്ട് ഹൈക്കോടതി\nഓണ്‍ലൈന് ക്ലാസെടുത്ത അദ്ധ്യാപികമാരെ അപമാനിച്ച് സംഭവം; മലപ്പുറം സ്വദേശിയായ പതിനാറുകാരന് അറസ്റ്റിൽ\nകാലടി മണപ്പുറത്തെ ദേവാലയത്തിന്റെ സെറ്റ് സിനിമക്കാര് തന്നെ പൊളിച്ചുമാറ്റി: നടപടി ക്ഷേത്രകമ്മറ്റിയുടെ ഇടപെടലിനെ തുടര്‍ന്ന്\n'ഇഷ്ടമുള്ള സര്‍ക്കാരിനെ തെരഞ്ഞെടുക്കാന് ജനങ്ങളെ അനുവദിക്കൂ';വിവിപാറ്റ് ഹര്‍ജിക്കാരോട് കോടതി\nഗുജറാത്തിലെ കെമിക്കല് ഫാക്ടറിയില് വൻ സ്ഫോടനം; 40 പേര്‍ക്ക് പരിക്ക്\n‘ഓണ്‍ലൈന് പഠനം അടിച്ചേല്‍പ്പിക്കരുത്’; ഡിജിറ്റൽ വിദ്യാഭ്യാസത്തിനെതിരെ സിപിഎം പൊളിറ്റ് ബ്യൂറോ\nആഗോള തീവ്രവാദത്തിന്റെ കേന്ദ്രം പാക്കിസ്ഥാൻ തന്നെ : യു.എൻ റിപ്പോർട്ട് അതിനെ പിന്തുണയ്ക്കുന്നെന്ന് വിദേശകാര്യ വക്താവ് അനുരാഗ് ശ്രീവാസ്തവ\n‘വീഡിയോ കാസറ്റ് വന്നപ്പോള് ഇനി സിനിമ വീട്ടിലിരുന്നു കാണുമെന്നു ലോകം മുഴുവന് പറഞ്ഞതാണ്’: ഒടിടി പ്ലാറ്റ്‌ഫോം സിനിമാ വ്യവസായത്തിന്റെ വഴിത്തിരിവല്ലെന്ന് പ്രിയദര്‍ശന്\n1000 ബസുകളുടെ വ്യാജരേഖ കേസില് അറസ്റ്റിലായ കോണ്‍ഗ്രസ് നേതാവ് അജയ് കുമാര് ലല്ലുവിന് ജാമ്യമില്ല : ഹൈക്കോടതിയെ സമീപിക്കാന് തയ്യാറെടുത്ത് കോണ്‍ഗ്രസ്


വാസ്തവം ദിനപത്രം: കാട്ടിലെ ആന; നാട്ടിലെ നിയമം\nആന ആനയാകുന്നത് മദമിളകുമ്പോള് മാത്രമാണ്. സിനിമാ നടന് കൃഷ്ണന്‍കുട്ടിനായരുടെ ആരോഗ്യശേഷിപോലുമില്ലാത്ത ഈര്‍ക്കിലിപോലത്തെ പാപ്പാന്റെ കാരക്കോലിനുകീഴില് വിറച്ചുനില്‍ക്കുന്ന ആന സത്യത്തില് നോര്‍മലല്ല!\nഅതിരുകളില്ലാത്ത കാട്ടിലെ സ്വാതന്ത്ര്യത്തില്‍നിന്ന് അടിമത്വത്തിന്റെ ചങ്ങലപ്പൂട്ടില് ആനയെ തളച്ചത് ആനയുടെ വാലിനോളം പോന്ന മനുഷ്യനാണ്. നാട്ടിലെ ആന കാട്ടിലെ ആനയുടെ തനി സ്വഭാവം എടുക്കുമ്പോഴാണ് ഇടത്താനേ.... വലത്താനേ......... എന്നൊക്കെ കല്‍പ്പിക്കുന്ന കള്ളുകുടിയന് പാപ്പാനെ ചെവിക്കുപിടിച്ച് വലിച്ചെറിയുന്നത്.\nആനയെ കണ്ടാല് അന്നത്തെ പണിയുപേക്ഷിച്ച് വാപൊളിച്ച് ദിവസം മുഴുവന് നിന്നനില്‍പ്പില് നിന്നുപോകുന്ന ആനപ്രേമികളാണ് ആനയ്ക്ക് ഏറ്റവും വലിയ പാര!\nഇവര്‍ക്കാര്‍ക്കും ആനയുടെ വിഷമം അറിയില്ല. ഒരു ഭഗവാനും ആനയുടെ പക്ഷത്തല്ല. എല്ലാ ഭഗവാന്മാരും ആനയുടെ തലയില്‍കേറിയാണ് കളിക്കുന്നത്.\nപണ്ട് തമിഴ്‌നാട്ടിലും ഇപ്പോള് കൊച്ചുകേരളത്തിലും തെരുവോരങ്ങളില് രാഷ്ട്രീയ നേതാക്കളുടെ കട്ടൗട്ടുകള് സ്ഥാപിക്കുന്നപോലെ നാടെങ്ങും പ്രശസ്തരായ ആനകളുടെ കട്ടൗട്ടുകള് മുട്ടിയിട്ട് നടക്കാന്‍വയ്യാ എന്നായിരിക്കുന്നു.\nപ്രതിഷ്ഠയേക്കാള് പ്രാധാന്യം പ്രതിഷ്ഠ ചുമക്കുന്ന ആനക്കാണെന്നതാണ് സ്ഥിതി.\nമന്നത്തുപത്മനാഭന്, ഏഴാച്ചേരി രാമചന്ദ്രന്, ആനത്തലവട്ടം ആനന്ദന് എന്നിങ്ങനെ മരിച്ചുപോയവരും ജീവിച്ചിരിക്കുന്നവരുമായ എല്ലാ പ്രശസ്തന്മാരേക്കാളും പ്രശസ്തന്മാരാണ് മംഗലാംകുന്ന് കര്‍ണന്, തിരുമാറാടി കൃഷ്ണന്, പെരുമ്പാവൂര് ദേവനാരായണന് എന്നിങ്ങനെയുള്ള ആനകള്.\nഇന്നലെ ലോറിയില് കൊണ്ടുപോയ മംഗലാംകുന്ന് കര്‍ണന് എന്ന ആനയുടെ ബുക്കും പേപ്പറും ശരിയല്ലെന്ന് കണ്ട് പോലീസ് പിടിച്ചതായി വാര്‍ത്ത. പോലീസ് ആനയെ സ്റ്റേഷനുമുന്നില് നിര്‍ത്തിയത് ഏഴു മണിക്കൂര്!\nമംഗലാംകുന്ന് കര്‍ണന് ആരുടെയും ഒന്നും മോഷ്ടിച്ചിട്ടില്ല. ഒരു പെണ്ണിനേയും പീഡിപ്പിച്ചിട്ടില്ല. പിന്നെന്തിനാണ് തന്നെയിങ്ങനെ നിന്നനില്‍പ്പില് നിര്‍ത്തി പോലീസ് പീഡിപ്പിക്കുന്നതെന്ന് വിളിച്ചുചോദിക്കാന് ആനയ്ക്കാണെങ്കില് മലയാളം അറിയില്ല. ആനയുടെ ഭാഷയാണെങ്കില് പോലീസിനും അറിയില്ല. അസോസിയേഷനില് വിളിച്ചുചോദിക്കാമെന്നുവച്ചാല് ആനയുടെ കൈയിലെ മൊബൈല്‍ഫോണില് ചാര്‍ജും ഇല്ല!\nമനുഷ്യന്മാര് നേരെചൊവ്വേയാകാന് മനുഷ്യന്മാരുണ്ടാക്കിയ നിയമങ്ങള് നടപ്പാക്കുന്നതും മനുഷ്യന്, ലംഘിക്കുന്നതും മനുഷ്യന്. ആനയെ നേരെചൊവ്വേയാക്കാന് മനുഷ്യന്മാരുണ്ടാക്കിയ നിയമങ്ങള് നടപ്പാക്കുന്നതും മനുഷ്യന്, ലംഘിക്കുന്നതും മനുഷ്യന്. ഇവിടെയാണ് പ്രശ്നത്തിന്റെ വേരുകിടക്കുന്നത്. ആനയ്ക്ക് ആനയുടേതായ നിയമമുണ്ട്. അത് കാട്ടിലെ നിയമമാണ്. ആ നിയമമനുസരിച്ച് ജീവിക്കാന് സമ്മതിക്കാത്ത മനുഷ്യനെ താപ്പുകിട്ടിയാല് ചെവിക്കുപിടിച്ച് വലിച്ചെറിയുകയല്ലാതെ ആനയുടെ മുന്നില് നോ വഴി!


കാത്തിരിക്കേണ്ട.. നാളെയെത്തും പാഠപുസ്തകങ്ങൾ | Kerala | Deshabhimani | Sunday Aug 18, 2019\nതിരുവനന്തപുരം > പ്രളയക്കെടുതിയിൽ നഷ്ടപ്പെട്ട പാഠപുസ്തകങ്ങൾക്ക് പകരം പുതിയവ തിങ്കളാഴ്‌ച മുതൽ വിതരണം ചെയ്യും. ക്ലാസുകൾ പുനരാരംഭിക്കുമ്പോൾ തന്നെ വിദ്യാർഥികൾക്ക് പുസ്‌തകങ്ങൾ ലഭിക്കും. തിങ്കളാഴ്‌ച പത്തനംതിട്ട, ആലപ്പുഴ, തൊടുപുഴ എന്നിവിടങ്ങളിൽ തിരുവനന്തപുരത്തുനിന്ന് 26000 പാഠപുസ്‌തകങ്ങളും കൊല്ലത്തുനിന്ന് 36000 പാഠപുസ്‌തകങ്ങളും എത്തിക്കുമെന്ന് ഡിപിഐ ജീവൻ ബാബു പറഞ്ഞു.\nഓരോ ജില്ലയിലും എത്രപുസ്‌തകങ്ങൾ വേണമെന്ന കണക്ക് ക്ലാസുകൾ പുനരാരംഭിച്ച ശേഷമേ ലഭിക്കൂ. അതനുസരിച്ച് പുസ്‌തകങ്ങൾ ലഭ്യമാക്കുന്നതിനുള്ള ഒരുക്കങ്ങൾ പൂർത്തിയായി. തിരുവനന്തപുരത്തുനിന്ന് പാഠപുസ്‌തകങ്ങൾക്കൊപ്പം കോട്ടൺഹിൽ സ്കൂളിൽ ശേഖരിച്ചിരിക്കുന്ന പഠനോപകരണങ്ങളും സ്കൂളുകളിലേക്ക് എത്തിക്കും.\nവിവിധ സ്കൂളുകളിൽ നിന്നായി ജില്ലാകേന്ദ്രങ്ങളിലും അധിക പാഠപുസ്‌തകങ്ങൾ ശേഖരിച്ചിട്ടുണ്ട്. കോട്ടയത്ത് ഇതിനകം 8000 പുസ്‌തകങ്ങൾ ശേഖരിച്ചു. ഇത് ആവശ്യാനുസരണം പത്തനംതിട്ടയിലെയും തൊടുപുഴയിലെയും സ്കൂളുകളിൽ എത്തിക്കും. മലപ്പുറത്ത് 15000 പുസ്‌തകങ്ങൾ വണ്ടൂർ, പരപ്പനങ്ങാടി പ്രദേശങ്ങളിലെ സ്കൂളുകളിൽ എത്തിച്ചു.\nബാക്കി 19ന് നൽകും. പാലക്കാട് ശേഖരിച്ച 35000 പാഠപുസ്‌തകങ്ങൾ മണ്ണാർക്കാട്, പട്ടാമ്പി പ്രദേശങ്ങളിലെ സ്കൂളുകളിലും കോഴിക്കോട് 24000 പുസ്കകങ്ങൾ ആവശ്യമനുസരിച്ച് വയനാട്ടിലേക്കും നൽകും. തൃശൂരിൽ ശേഖരിക്കുന്നവ 20ന് സ്കൂളുകളിൽ എത്തിക്കും. മറ്റു ജില്ലകളിലും സ്കൂളുകളിൽനിന്ന് അധിക പുസ്തകങ്ങൾ ശേഖരിക്കാൻ നിർദേശം നൽകിയിട്ടുണ്ട്. തികയാതെ വരുന്ന പാഠപുസ്‌തകങ്ങൾ കെബിപിസിൽനിന്നും ലഭ്യമാക്കും.\nകുടിവെള്ള വിതരണം : അരക്കോടി തിളക്കത്തിൽ വാട്ടർ അതോറിറ്റി


ഡോക്‌ല, ഗുജറാത്തില് നിന്നെത്തിയ വട്ടയപ്പത്തിന്റെ അനിയത്തി | About dhokla| food talks\nApr 5, 2021, 03:01 PM IST\nചീസ് ഡോക്‌ല, സാന്‍വിച്ച് ഡോക്‌ല തുടങ്ങി നിരവധി വൈവിധ്യങ്ങള് ഇന്ന് ലഭ്യമാണ്\nImage courtesy : Aaryan Krishnan menon\nഗുജറാത്തിന്റെ രുചി വൈവിധ്യങ്ങളില് പ്രധാനിയാണ് ഡോക്‌ല. വെജിറ്റേറിയന് പ്രേമികളുടെ ഇഷ്ടഭക്ഷണം. പ്രഭാത ഭക്ഷണമായും നാലുമണി പലഹാരമായും ഡോക്‌ല ഉപയോഗിക്കുന്നു.ഖാമന് എന്ന വിഭവത്തോട് സാദ്യശ്യമുള്ള ഈ വിഭവത്തില് അരിയും ഉഴുന്ന് പരിപ്പുമാണ് പ്രധാന ചേരുവകള്.\nകടല പൊടി ചേര്‍ക്കുന്ന ഡോക്‌ലയ്ക്ക് മഞ്ഞ നിറമാണ്. ജൈന ഭാഷയിലെ ദുക്കിയ എന്ന വാക്കില് നിന്നാണ് ഡോക്‌ല വന്നതെന്ന് പറയപ്പെടുന്നു.\nപല തരത്തിലുള്ള ഡോക്‌ല പ്രചാരത്തിലുണ്ട്. കട്ട ഡോക്‌ല, രസിയ ഡോക്‌ല, മൂങ്ങ് ദാല് ഡോക്‌ല എന്നിവയെല്ലാം അവയില് ചിലതാണ്.\nഅരിയും ഉഴുന്ന് പരിപ്പും ചേര്‍ത്തുണ്ടാക്കുന്ന ഡോക്‌ലയാണ് ആദ്യകാലത്ത് ഉണ്ടായിരുന്നത്. എന്നാല് ചീസ് ഡോക്‌ല, സാന്‍വിച്ച് ഡോക്‌ല തുടങ്ങി നിരവധി വൈവിധ്യങ്ങള് ഇന്ന് ലഭ്യമാണ്.\nക്യത്യമായ അനുപാതത്തില് എടുക്കുന്ന അരിയും ഉഴുന്നും രാത്രി മുഴുവന് വെള്ളത്തില് കുതിരാന് വെയക്കുന്നു. പിറ്റേന്ന് ഇത് അരച്ചെടുത്ത് ആവശ്യമുള്ള കൂട്ടുകള് ചേര്‍ക്കുന്നു. എരിവ് വേണ്ടവര്‍ക്ക് അത് ചേര്‍ക്കാം മധുരമാണെങ്കില് പഞ്ചസാരയോ ശര്‍ക്കരയോ ചേര്‍ക്കാം. ഈ മാവ് പ്ലേറ്റില് ഒഴിച്ച് ആവിയില് വേവിച്ച് ശേഷം ചതുരത്തില് മുറിച്ചെടുക്കുന്നു. കടുക് കായം, മല്ലിയില എന്നിവയെല്ലാം ചേര്‍ത്ത് താളിച്ച് ഈ കഷ്ണങ്ങളിലേക്ക് ഒഴിക്കുന്നു. ഇങ്ങനെയാണ് ഈ വിഭവം തയ്യാറാക്കുന്നത്. കടുകിന് പകരം ജീരകവും ഉപയോഗിക്കാറുണ്ട്.\nമല്ലിയില ചേര്‍ത്ത മുളക് ചമ്മന്തിയാണ് ഇതിനോടൊപ്പം വിളമ്പുക. ടാമറിന്റ് സോസ് അഥവ പുളി കൊണ്ടുള്ള സോസും ഇതിനോടൊപ്പം ഉപയോഗിക്കാം.\nഇതിന്റെ വകഭേദമായ ഖാമനില് കടല പൊടി ഉപയോഗിച്ചാണ് മാവ് തയ്യാറാക്കുന്നത്.ഇന്ത്യയുടെ കിഴക്കന് മേഖലകളില് ഈ വിഭവം സജീവമാണ്. വിവാഹ ചടങ്ങുകളില് ഇതിന്റെ പല വെറൈറ്റികളും വിളമ്പാറുണ്ട്..\nഅരിക്ക് പകരം കടലമാവ്, സേമിയ എന്നിവ ഉപയോഗിച്ചും ഇത് തയ്യാറാക്കാം. രൂചിക്ക് അനുസരിച്ച് എരിവും പുളിയും ചേര്‍ക്കാം\nനടനും സംവിധായകനുമായ ആര്യന് കൃഷ്ണ മേനോന് ഡോക്‌ല കഴിച്ച അനുഭവത്തെ കുറിച്ച് പറഞ്ഞത് നോക്കാം\nബാംഗ്ലൂര് എത്തിയാല് ഞാനും സൗമ്യയും കൂടി മിക്കവാറും ദിവസങ്ങള് കുഞ്ഞുങ്ങളേ ബംഗ്ലൂര് അമ്മയേ ഏല്‍പ്പിച്ച് ഞങ്ങള് പുതുരുചികള് തേടി ഇറങ്ങും.. അതില് സ്‌നാക്ക്‌സില് എനിക്ക് ഏറ്റവും ഇഷ്ടപ്പെട്ട ഒന്നാണ് ഡോക്‌ല. സോഫ്റ്റ്‌നെസില് സ്‌പോഞ്ച് പോലും തോറ്റ് പോകും. അത്ര നിര്‍മ്മല കോമള വിഭവം ആണ് ഈ സ്വാദിന്റെ റാണി. നോട്ടത്തില് പ്രകൃതത്തില് നമ്മുടെ വട്ടയപ്പം/കള്ളപ്പത്തിന്റെ അമ്മായിയുടെ മകള് ആയി വരും സ്വാദില് ഒരു ബന്ധം ഇല്ല.രുചി വാക്കുകളാല് രേഖപ്പെടുത്താല് കഴിയുന്നതല്ല. കൂടെ കിട്ടുന്ന ടാമറിന്റെ സോസ് പിന്നെ പുതിന ചട്ണിയും ഓരോന്നിലും മുക്കി എടുത്ത് അങ്ങ് വായിലാക്കുമ്പോള് സ്വര്‍ഗ്ഗം ആണ്. കലോറി കുറവായതിനാല് ഡയറ്റ് ചെയ്യുന്നവര്‍ക്ക് നല്ലതാണ് ആണ് ഡോക്‌ല.\nകടലമാവ് ഉപയോഗിച്ചുള്ള ഡോക്‌ല തയ്യാറാക്കുന്നത് എങ്ങനെയെന്ന് നോക്കാം\nകടല മാവ് - ഒന്നരകപ്പ്\nഉപ്പ് - അരടിസ്പൂണ്\nപഞ്ചസാര - അരടിസ്പൂണ്\nമഞ്ഞള് പൊടി - അര ടിസ്പൂണ്\nസോഡ പൊടി - ഒരു നുള്ള്\nഡോക്‌ലയിലേക്ക് ഒഴിക്കാനുള്ള പാനിയത്തിനായി\nഎണ്ണ (കുക്കിങ്ങ് ഓയില് എന്തും ഉപയോഗിക്കാം) - ആവശ്യത്തിന്\nഉപ്പ് - അര ടിസ്പൂണ്\nപഞ്ചസാര -2ടിസ്പൂണ്\nമല്ലിയില അരിഞ്ഞത് -2ടിസ്പൂണ്\nതേങ്ങ ചിരവിയത് -2ടിസ്പൂണ്\nഡോക്ല തയ്യാറാക്കാനുള്ള മാവിന് വേണ്ടിയുള്ളവ എല്ലാം ഒരു പാത്രത്തിലാക്കി വെള്ളം ചേര്‍ത്ത് കലക്കിയെടുക്കുക. ഇഡ്ഡലി മാവിന്റെ പരുവം ആകണം. 10 മിനിറ്റ് വെയ്ക്കാം. ഇത് പരന്ന ഒരു പാത്രത്തിലാക്കി 20 മിനിറ്റ് ആവിയില് വേവിക്കാം.\nപാനില് എണ്ണ ചൂടാവുമ്പോള് കടുക് പൊട്ടിക്കാം തുടര്‍ന്ന് അഞ്ച് പച്ചമുളക്ക് ഞെട്ടി പൊട്ടിക്കാതെ ഇതിലേക്ക് ഇടാം. കറി വേപ്പിലയും ചേര്‍ത്ത് മൂപ്പിക്കുക. ഇതിലേക്ക് അര കപ്പ് വെള്ളം ചേര്‍ക്കുക. അര ടിസ്പൂണ് ഉപ്പ് . രണ്ട് ടിസ്പൂണ് പഞ്ചസാര എന്നിവ ചേര്‍ക്കാം. നന്നായി മിക്‌സ് ചെയ്യുക. ഇതിലേക്ക് നാരങ്ങ നീര് ഒഴിക്കാം ഒപ്പം മല്ലിയിലയും ചേര്‍ക്കാം. ഡോക്‌ലയിലേക്ക് ചേര്‍ക്കാനുള്ള പാനിയം തയ്യാറായി\nതുടര്‍ന്ന് നേരത്തെ വേവിച്ചെടുത്ത് ഡോക്‌ല ചതുരത്തില് മുറിക്കാം. ഇതിലേക്ക് നേരത്തെ തയ്യാറാക്കിയ പാനിയം ഒഴിക്കാം. തേങ്ങ ചിരവിയതും മല്ലിയിലയും മേലെ തൂവി കൊടുക്കാം.\nContent Highlights: About dhokla


കുവൈത്തില് 22ാം നമ്പർ കുടുംബ വിസ ഭാര്യക്കും കുട്ടികൾക്കും മാത്രമായി പരിമിതപ്പെടുത്തി\n07 May, 2018 at 11:31 PM\nനിലവിൽ രക്ഷിതാക്കളും സഹോദരങ്ങളുമായി കുടുംബ വിസയിൽ കുവൈത്തിലുള്ള 11,500 പേർ ഈ നിയമത്തിന്റെ പരിധിയിൽവരും\nകുവൈത്തില് 22ാം നമ്പർ കുടുംബ വിസ അനുവദിക്കുന്നത് ഭാര്യക്കും കുട്ടികൾക്കും മാത്രമായി പരിമിതപ്പെടുത്തി. ആഭ്യന്തരമന്ത്രാലയത്തിലെ റസിഡൻഷ്യൻ-പാസ്പോർട്ട്കാര്യ അണ്ടർ സെക്രട്ടറി മേജർ ജനറൽ ശൈഖ് മാസിൻ അൽ ജർറാഹ് ആണ് ഇത് സംബന്ധിച്ച ഉത്തരവ് പുറപ്പെടുവിച്ചത്.\nപുതിയ തീരുമാനപ്രകാരം വിദേശികൾക്ക് മാതാപിതാക്കൾ, സഹോദരീ- സഹോദരന്മാർ തുടങ്ങിയ അടുത്ത ബന്ധുക്കളെ കുടുംബ വിസയിൽ കുവൈത്തിലേക്ക് കൊണ്ടുവരാൻ സാധിക്കാതെയായി. നിലവിൽ രക്ഷിതാക്കളും സഹോദരങ്ങളുമായി കുടുംബ വിസയിൽ കുവൈത്തിലുള്ള 11,500 പേർ ഈ നിയമത്തിന്റെ പരിധിയിൽവരും. ഇവർക്ക് കുടുംബ വിസ വീണ്ടും പുതുക്കിക്കൊടുക്കില്ല.\nഅതേസമയം ഇവരെ പ്രത്യേകം ബ്ലോക്കായി തിരിച്ച് പാസ്പോർട്ടുകളിൽ അടയാളപ്പെടുത്തും. ഈ വിഭാഗത്തിൽപ്പെട്ട കുടുംബ വിസയുടെ കാലാവധി തീരാറായവർ റസിഡൻഷ്യൽ ഡിപ്പാർട്ടുമെന്റ് മേധാവിയുടെ ഓഫിസുമായി ബന്ധപ്പെട്ട് തുടർനടപടി കൈക്കൊള്ളണം. ഇങ്ങനെ വിസ തീർന്നവർക്ക് നാട്ടിലേക്ക് മടങ്ങാനാവശ്യമായ നടപടികൾക്കായി മൂന്ന് മാസത്തെ താൽക്കാലിക ഇഖാമ അനുവദിക്കും. നിയമം പ്രാബല്യത്തിലായതോടെ ഇന്ത്യക്കാരുൾപ്പെടെ വിദേശികൾക്ക് ഭാര്യ, മക്കൾ എന്നിവരെ മാത്രമേ കുവൈത്തിലേക്ക് കുടുംബ വിസയിൽ കൊണ്ടുവരാൻ സാധിക്കൂ. അതോടൊപ്പം ഇപ്പോൾ ഈ ആനുകൂല്യത്തിൽ രാജ്യത്ത് താമസിക്കുന്ന മലയാളികളുൾപ്പെടെ വിദേശികൾക്ക് നാട്ടിലേക്ക് മടങ്ങേണ്ടതായും വരും.


Malayalam movie ‘Ottal’ shines at IFFK awards - Malayalam Filmibeat\n44 min ago പ്രിയതമന് പിറന്നാളാശംസയുമായി ഡിംപിള് റോസ്, ഇനിയും ഒരുപാട് കാലം ഒരുമിച്ചാവാന് ആഗ്രഹിക്കുന്നു\nഒറ്റാലിന് സുവര്‍ണ്ണ ചകോരം, മലയാള സിനിമയ്ക്ക് ഇത് സുവര്‍ണ്ണ നേട്ടം\n| Updated: Saturday, December 12, 2015, 10:40 [IST]\nഐഎഫ്എഫ്‌കെയുടെ ചരിത്രത്തില് ആദ്യമായി മലയാള സിനിമയ്ക്ക് സുവര്‍ണ ചകോരം. ജയരാജ് സംവിധാനം ചെയ്ത ഒറ്റാല് എന്ന ചിത്രത്തിലൂടെയാണ് മലയാള സിനിമ സുവര്‍ണ്ണ ചകോരം സ്വന്തമാക്കിയത്. കൂടാതെ ഫിപ്രസി, നെറ്റ്പാക് തുടങ്ങിയ പുരസ്‌കാരങ്ങളും ഒറ്റാല് സ്വന്തമാക്കി. 15 ലക്ഷം രൂപയും പ്രശ്‌സ്തി പത്രവും അടങ്ങുന്നതാണ് സുവര്‍ണ്ണ ചകോരം. കേരള ഗവര്‍ണ്ണര് പി സദാശിവം അവാര്‍ഡുകള് കൈമാറി.\nമികച്ച സംവിധായകനുള്ള രജത ചകോരം ഫിലിപ്പിന്‍സില് നിന്നുള്ള ജൂന് റോബള്‍സ് ലാനയ്ക്കാണ്. ഷാഡോ ബിഹൈന്‍ഡ്‌സ് ദി മൂണ് എന്ന ചിത്രത്തിനാണ് പുരസ്‌കാരം ലഭിച്ചത്.4ലക്ഷം രൂപയും പ്രശ്സ്തി പത്രവുമാണ് നല്‍കുന്നത്. മികച്ച നാവഗത സംവിധായകനുള്ള രജത ചകോരം ബംഗ്ലാദേശ് സ്വദേശിയായ ഷാഹിദ് എമോന് ലഭിച്ചു. ജലാല് സ്‌റ്റോറി എന്ന ചിത്രത്തിനായിരുന്നു പുരസ്‌കാരം.\nസാമൂഹിക പ്രസക്തിയുള്ള ചിത്രമാണ് ഒറ്റാല്. പരിസ്ഥിതിയ്ക്ക് പുറമേ ഏറെ കാലിക പ്രാധാന്യമുള്ള വിഷയങ്ങള് ഒത്തു ചേര്‍ന്നിട്ടുള്ള ഒരു ചിത്രമായിരുന്നു ജയരാജിന്റെ ഒറ്റാല്. അതില് ഏറെയും ചര്‍ച്ച ചെയ്തിരുന്നത് ബാലവേലയായിരുന്നു.\nദേശീയ അവാര്‍ഡ് ജേതാവായ ജയരാജാണ് ചിത്രം സവിധാനം ചെയ്തത്. ആന്റോണ് ചെക്കോവിന്റെ വാങ്കേ എന്ന ചെറുക്കഥയില് നിന്ന് പ്രചോദനമുള്‍ക്കൊണ്ടാണ് ജയരാജ് ഒറ്റാല് ഒരുക്കിയത്.\nസുവര്‍ണ്ണ ചകോരം അടക്കം നാല് അവാര്‍ഡുകളാണ് ഒറ്റാല് സ്വന്തമാക്കിയത്. പ്രേക്ഷക അവാര്‍ഡ്, ഫിപ്രസി,നെറ്റ്പാക് തുടങ്ങിയ അവാര്‍ഡുകളും ഒറ്റാലിന് ലഭിച്ചു.\nമേളയില് ഇത് ആദ്യമായാണ് മലയാള സിനിമയ്ക്ക് സുവര്‍ണ്ണ ചകോരം ലഭിക്കുന്നത്.\nRead more about: malayalam film news malayalam cinema malayalam movie ottal director jayaraj മലയാളം സിനിമ ഒറ്റാല് സംവിധാനം ജയരാജ്\nMalayalam movie ‘Ottal’ shines at IFFK awards.


school | എത്ര കുട്ടികൾ ഒരു ക്ലാസിൽ വേണം; ഒരു ബെഞ്ചിൽ എത്രപേർ വേണം; സ്‌കൂൾ ബസ് സജ്ജമാക്കുക; സ്‌കൂൾ ബസ് ഇല്ലാത്തിടങ്ങളിൽ കുട്ടികളെ എങ്ങനെ ക്ലാസിൽ എത്തിക്കും; കുട്ടികൾക്കുള്ള സുരക്ഷ എങ്ങനെ വർധിപ്പിക്കാം; മന്ത്രി ശിവൻകുട്ടിക്ക് മുമ്പിൽ വെല്ലുവിളികൾ ഏറെ; ക്ലാസുകളിലെ പഠിപ്പിക്കൽ ലൈവാക്കും - MarunadanMalayalee.com\nSeptember 21, 202108:59 AM IST Permalink\nതിരുവനന്തപുരം: കോവിഡ് ഭീതിയിൽ സ്‌കൂൾ തുറക്കുമ്പോൾ കുട്ടികളെല്ലാം ക്ലാസിൽ എത്തുമോ എന്ന് ആർക്കും ഉറപ്പില്ല. അതുകൊണ്ട് തന്നെ കേരളപ്പിറവിദിനത്തിൽ സ്‌കൂൾ തുറക്കുമെങ്കിലും ഓൺലൈൻ ക്ലാസ് പൂർണമായും ഉപേക്ഷിക്കില്ല. അദ്ധ്യാപകർ സ്‌കൂളിൽ എടുക്കുന്ന ക്ലാസുകൾ ലൈവായി വീട്ടിലിരിക്കുന്ന വിദ്യാർത്ഥികൾക്കും കാണാൻ സൗകര്യമൊരുക്കും. ഇതോടെ അദ്ധ്യാപകർക്ക് രണ്ട് ജോലി സാഹചര്യം ഒഴിവാകും.\nഎത്ര കുട്ടികൾ ഒരു ക്ലാസിൽ വേണം, ഒരു ബെഞ്ചിൽ എത്രപേർ വേണം, സ്‌കൂൾ ബസ് സജ്ജമാക്കുക, സ്‌കൂൾ ബസ് ഇല്ലാത്തിടങ്ങളിൽ കുട്ടികളെ എങ്ങനെ ക്ലാസിൽ എത്തിക്കും, കുട്ടികൾക്കുള്ള സുരക്ഷ എങ്ങനെ വർധിപ്പിക്കാം എന്നിവ സംബന്ധിച്ച് വിദ്യാഭ്യാസവകുപ്പ് ആലോചനയാരംഭിച്ചിട്ടുണ്ട്. 23-ാം തീയതി മുതൽ മറ്റുവകുപ്പുകളുമായി ചർച്ചകൾ ആരംഭിക്കും. ഇതിനൊപ്പമാണ് ഓൺലൈൻ ക്ലാസുകൾ തുടരുന്നതിനെ കുറിച്ചും ആലോചനകൾ. ഏതായാലും കടുത്ത വെല്ലുവളിയാണ് വിദ്യാഭ്യാസ വകുപ്പിന് മുന്നിലുള്ളത്.\nസ്‌കൂൾ തുറന്നാൽ ഓൺലൈൻ ക്ലാസ് നിർത്തില്ലെന്ന് സർക്കാർ അറിയിച്ചിരുന്നു. കുട്ടികളുടെ മാതാപിതാക്കളുടെ സത്യവാങ്മൂലവുമായി കുട്ടികളെ സ്‌കൂളിൽ എത്തിക്കാനാണ് നീക്കം. അങ്ങനെ വരുമ്പോൾ ഓഫ് ലൈൻ ക്ലാസുകൾക്ക് നിർബന്ധിത സ്വഭാവം വരില്ല. അതുകൊണ്ട് തന്നെ കുട്ടികളെ ഓൺലൈനായി പഠിപ്പിക്കേണ്ടി വരും. ഇതിനെതിരെ അദ്ധ്യാപകർ നിലപാട് എടുക്കാൻ സാധ്യത ഏറെയാണ്. ഈ സാഹചര്യത്തിലാണ് ക്ലാസ് മുറികൾ എല്ലാം ഓൺലൈനാക്കാനുള്ള ശ്രമം. നിലവിലുള്ള പ്ലാറ്റ്ഫോമായ ജി-സ്യൂട്ട് വഴി ഇതിനുള്ള ക്രമീകരണം ഒരുക്കാനാണ് വിദ്യാഭ്യാസവകുപ്പ് ആലോചിക്കുന്നത്.\nഷിഫ്റ്റ് അടിസ്ഥാനത്തിൽ വീട്ടിലിരിക്കുന്ന കുട്ടികൾ നേരിട്ട് ക്ലാസിൽ എത്തുമ്പോൾ സംശയനിവാരണത്തിനും മറ്റും അവസരമൊരുക്കും. സ്‌കൂൾ തുറക്കലിന്റെ ക്രമീകരണങ്ങൾ വിലയിരുത്താൻ മന്ത്രി വി. ശിവൻകുട്ടിയുടെ അധ്യക്ഷതയിൽ 23-ന് ഉന്നതതലയോഗം ചേരുന്നുണ്ട്. ആരോഗ്യ-തദ്ദേശവകുപ്പ് ഉന്നതോേദ്യാഗസ്ഥരടക്കം ഓൺലൈനായി നടക്കുന്ന യോഗത്തിൽ പങ്കെടുക്കും. ഈ യോഗത്തിൽ എല്ലാ വശങ്ങളും ചർച്ചയാക്കും. കോവിഡ് മൂന്നാംതരംഗസാധ്യത നിലനിൽക്കുന്നതിനാലാണ് ഓൺലൈൻ ക്ലാസ് പൂർണമായും ഉപേക്ഷിക്കേണ്ടതില്ലെന്ന തീരുമാനം.\nസർക്കാർ ആരേയും നിർബന്ധിച്ച് സ്‌കൂളുകളിൽ എത്തിക്കില്ല. രോഗപ്പകർച്ച കൂടുതൽ ശക്തമായാൽ വീണ്ടും ഓൺലൈൻ ക്ലാസിലേക്കുതന്നെ മടങ്ങേണ്ടിവരും. സ്‌കൂളിൽ നേരിട്ട് ക്ലാസുകൾ തുടങ്ങുമ്പോൾ ഡിജിറ്റൽ ഉപകരണം ഇല്ലാത്ത കുട്ടികൾക്ക് കൂടുതൽ പ്രാധാന്യം നൽകും. തദ്ദേശ സ്ഥാപങ്ങളുമായും രക്ഷിതാക്കളുമായും ചേർന്ന് ശുചീകരണ പ്രവർത്തനങ്ങൾ ഏകോപിപ്പിക്കും. ഭൂരിഭാഗം സ്‌കൂളുകളും സ്വന്തം നിലയിൽ ശുചീകരണം ആരംഭിച്ചുകഴിഞ്ഞു.\nകൂടാതെ ഐ.ടി.ക്ലാസ് മുറികളും സജ്ജമാക്കാൻ ആരംഭിച്ചു. വാക്‌സിൻ എടുത്ത അദ്ധ്യാപകരുടെയും ജീവനക്കാരുടെയും വിവരങ്ങളും ശേഖരിച്ചു.


2019 ജൂലായ് മുതല് കാറുകളില് സുരക്ഷ കര്‍ശനം; ഇടംപിടിക്കേണ്ട സുരക്ഷാ ഫീച്ചറുകള് ഇവ - Malayalam DriveSpark\n2019 ജൂലായ് മുതല് കാറുകളില് സുരക്ഷ കര്‍ശനം; ഇടംപിടിക്കേണ്ട സുരക്ഷാ ഫീച്ചറുകള് ഇവ\nPublished: Monday, October 30, 2017, 15:34 [IST]\nഇന്ത്യയില് റോഡപകടങ്ങള് നാള്‍ക്കുനാള് വര്‍ധിച്ച് വരികയാണ്. അമിത വേഗതയും തെറ്റായ ഡ്രൈവിംഗ് ശീലങ്ങളുമാണ് മിക്കപ്പോഴും ഇന്ത്യന് റോഡപകടങ്ങള്‍ക്ക് കാരണമാകാറുള്ളത്.\nകണക്കുകള് പ്രകാരം 1.51 ലക്ഷം റോഡപകടങ്ങള്‍ക്കാണ് കഴിഞ്ഞ വര്‍ഷം ഇന്ത്യ സാക്ഷ്യം വഹിച്ചത്. 74,000 പേരാണ് ഈ അപകടങ്ങളില് കൊല്ലപ്പെട്ടതും.\nസ്ഥിതിഗതികള് ഗുരുതരമാകുന്നതിന്റെ പശ്ചാത്തലത്തില് കാറുകളില് സുരക്ഷാ സജ്ജീകരണങ്ങള് നിര്‍ബന്ധമാക്കാന് കേന്ദ്ര സര്‍ക്കാര് തീരുമാനിച്ചിരിക്കുകയാണ്.\n2019 ജൂലായ് ഒന്നിന് ശേഷം ഉത്പാദിപ്പിക്കപ്പെടുന്ന കാറുകളില് എയര്‍ബാഗുകളും സീറ്റ് ബെല്‍റ്റ് റിമൈന്‍ഡറുകളും, 80 കിലോമീറ്റര് വേഗത പിന്നിടുമ്പോള് പ്രവര്‍ത്തിക്കുന്ന മുന്നറിയിപ്പ് സംവിധാനവും, റിവേഴ്‌സ് പാര്‍ക്കിംഗ് സെന്‍സറുകളും നിര്‍ബന്ധമാക്കാനാണ് കേന്ദ്ര റോഡ് ഗതാഗത മന്ത്രാലയത്തിന്റെ തീരുമാനം.\nമണിക്കൂറില് 80 കിലോമീറ്റര് പിന്നിടുന്ന വേളയില് തന്നെ ഡ്രൈവര്‍ക്ക് മുന്നറിയിപ്പ് നല്‍കുന്ന ശബ്ദ സംവിധാനമാണ് കാറുകളില് ഇടംപിടിക്കുക.\n100 കിലോമീറ്റര് വേഗത പിന്നിടുന്ന പക്ഷം മുന്നറിയിപ്പ് ശബ്ദം ശക്തമായി ഉയരും. മണിക്കൂറില് 120 കിലോമീറ്ററിന് മേലെയാണ് കാര് സഞ്ചരിക്കുന്നതെങ്കില് മുന്നറിയിപ്പ് സംവിധാനം തുടരെ ശബ്ദിച്ച് കൊണ്ടേയിരിക്കും.\nകാര് പിന്നോട്ടെടുക്കുമ്പോള് പ്രതിബന്ധങ്ങളുണ്ടെങ്കില് ഡ്രൈവര്‍ക്ക് മുന്നറിയിപ്പ് നല്‍കുന്ന സംവിധാനമാണ് പാര്‍ക്കിംഗ് സെന്‍സറുകള്.\nസുരക്ഷാ സജ്ജീകരണങ്ങള്‍ക്ക് പുറമെ കാറിന്റെ ഫ്രണ്ടല്, സൈഡ് ക്രാഷ് ടെസ്റ്റ് ഫലങ്ങള് കൂടി വിപണിയില് അവതരിക്കും മുമ്പ് പരിശോധിക്കാന് വ്യവസ്ഥ ഒരുക്കുമെന്നും കേന്ദ്രം വ്യക്തമാക്കി.\nആദ്യ ഘട്ടത്തില് നഗരമേഖകളിലുള്ള ചെറുകിട വ്യവസായ വാഹനങ്ങളിലും എയര്‍ബാഗുകളും റിവേഴ്‌സ് സെന്‍സറുകളും നിര്‍ബന്ധമാക്കിയേക്കുമെന്നും സൂചനയുണ്ട്.\nMandatory Car Safety Features In India From July 2019. Read in Malayalam.\nStory first published: Monday, October 30, 2017, 15:34 [IST]


രോഹിത് ശര്‍മ്മ-ദ്രാവിഡ് കൂട്ടുക്കെട്ട് ഇന്ത്യയ്ക്ക് ലോക കപ്പ് കിരീടം നേടി തരും: സച്ചിന് ടെണ്ടുല്‍ക്കര് | Indian team|rahul dravid|Sachin Tendulkar|rohit sharma\nമുംബൈ: രോഹിത് ശര്‍മ്മ-രാഹുല് ദ്രാവിഡ് കൂട്ടുക്കെട്ട് ഇന്ത്യയ്ക്ക് ലോക കപ്പ് കിരീടം നേടി തരുമെന്ന് ക്രിക്കറ്റ് ഇതിഹാസം സച്ചിന് ടെണ്ടുല്‍ക്കര്. ഇരുവരും ഇതിനായി തങ്ങളുടെ കഴിവിന്റെ പരമാവധി ശ്രമിക്കുമെന്ന് തനിക്ക് ഉറപ്പുണ്ടെന്നും ഒരുപാട് പിന്തുണ ടീമിന് ലഭിക്കുന്നുണ്ടെങ്കിലും ശരിയായ സമയത്ത് അത് അവര്‍ക്ക് ലഭിക്കുന്നുണ്ടോ എന്നതാണ് പ്രധാനമെന്നും സച്ചിന് വിലയിരുത്തി.\n‘ഈ വര്‍ഷം ഏപ്രിലില് നമ്മുടെ ഏകദിന ലോക കപ്പ് വിജയത്തിനു 11 വര്‍ഷം പൂര്‍ത്തിയാവുകയാണ്. ഇതു വലിയ കാത്തിരിപ്പ് തന്നെയാണ്. ബിസിസഐയുടെ ക്യാബിനറ്റില് വീണ്ടും ഈ ട്രോഫി ഇരിക്കുന്നതു കാണാന് ഞാനുള്‍പ്പെടെ എല്ലാവരും ആഗ്രഹിക്കുന്നുണ്ട്. ഈയൊരു ട്രോഫിക്കു വേണ്ടിയാണ് ഓരോ ക്രിക്കറ്ററും കളിക്കുന്നത്’.\n‘അതിനേക്കാള് വലുതായി ഒരു ക്രിക്കറ്റര്‍ക്കു ഗെയിമില് നിന്നും നേടാനുമില്ല. ഏകദിനമോ, ടി20യോ ആവട്ടെ ലോകകപ്പ് വിജയം വളരെ സ്പെഷ്യല് തന്നെയാണ്. രോഹിത്തും രാഹുലും മികച്ച ജോടികളാണ്. നമുക്ക് ലോകകപ്പ് നേടിത്തരാന് ഇരുവരും കഴിവിന്റെ പരമാവധി തന്നെ ശ്രമിക്കുമെന്നു എനിക്കറിയാം. നിങ്ങള്‍ക്കു ഒരുപാട് പേരുടെ പിന്തുണയുണ്ട്. ശരിയായ സമയത്ത് ഈ പിന്തുണ ലഭിക്കുകയെന്നതാണ് പ്രധാനം.’\nRead Also:- ചെറുപ്പം നില നിര്‍ത്താന് മികച്ചതാണ് ‘തേന് നെല്ലിക്ക’\n‘തീര്‍ച്ചയായിട്ടും എല്ലാവരും ഒരുപാട് ക്രിക്കറ്റ് കളിച്ചവരാണ്. മുന്നോട്ടുള്ള യാത്രയില് ഉയര്‍ച്ചകള്‍ക്കൊപ്പും താഴ്ചകളുമുണ്ടാവുമെന്നു ഒരുപാട് ക്രിക്കറ്റ് കളിച്ചിട്ടുള്ള രാഹുലിന് മനസ്സിലാവും. പ്രതീക്ഷ നഷ്ടപ്പെടാതിരിക്കുകയെന്നതാണ് വേണ്ടത്. ശ്രമിച്ചു കൊണ്ടേയിരിക്കൂ, നമ്മള് മുന്നോട്ടു തന്നെ പോവും’ സച്ചിന് പറഞ്ഞു.\nIndian team rahul dravid Sachin Tendulkar rohit sharma


കരിപ്പൂര് വിമാനത്താവളത്തിലെ റണ്‍വേയില് വിള്ളല് :: Janmabhumi Daily\nകരിപ്പൂര് വിമാനത്താവളത്തിലെ റണ്‍വേയില് വിള്ളല്\nSunday7July 2013 12:16 pm IST\nകരിപ്പൂര്: കരിപ്പൂര് വിമാനത്താവളത്തിലെ റണ്‍വേയില് വിള്ളല് കണ്ടെത്തി. വിമാനത്താവളത്തിന്റെ കിഴക്കു ഭാഗത്തുളള റണ്‍വേയിലാണ് വിള്ളല് കണ്ടെത്തിയിരിക്കുന്നത്. കനത്ത മഴയെത്തുടര്‍ന്നാണ് റണ്‍വേയില് വിള്ളലുണ്ടായതെന്നാണ് പ്രാഥമിക നിഗമനം. അറ്റകുറ്റപ്പണി നടക്കുന്നതിനാല് ജംബോ വിമാനങ്ങളുടെ സര്‍വീസ് തടസ്സപ്പെട്ടേക്കും. റണ്‍വേയിലെ മൂന്ന് മീറ്റര് ഭാഗം തല്‍ക്കാലം ഉപയോഗിക്കാന് സാധിക്കില്ലെന്നാണ് അധികൃതര് വ്യക്തമാക്കിയത്. സംഭവത്തെക്കുറിച്ച് അന്വേഷിക്കുമെന്ന് വിമാനത്താവള അധികൃതര് വ്യക്തമാക്കി. ഇപ്പോള് ജംബോ വിമാനങ്ങളുടെ സര്‍വ്വീസ് മാത്രമാണ് മുടങ്ങുകയെന്നാണ് സൂചന. ഒരു മാസം മുന്‍പും കരിപ്പൂര് വിമാനത്താവളത്തിലെ റണ്‍വേയില് വിള്ളല് കണ്ടെത്തിയിരുന്നു.\nചെന്നൈ വിമാനത്താവളത്തിലെ റണ്‍വേയില് തീപിടിത്തം\nകരിപ്പൂര് വിമാനത്താവളത്തിലെ കവര്‍ച്ച; നടപടി വേണമെന്ന്\nകരിപ്പൂര് വിള്ളല്: വ്യോമയാന മന്ത്രാലയ ഉദ്യോഗസ്ഥന് എത്തിയില്ല\nകൊല്‍ക്കത്ത റണ്‍വേയില് ബസ് വിമാനത്തിലിടിച്ചു


'ലാലേട്ടനുമായി ഇനിയൊരു പട്ടാളപ്പടം ചെയ്യുമോ'? ആരാധകന്‍റെ ചോദ്യത്തിന് മേജര് രവിയുടെ മറുപടി | planning to do another film with mohanlal says major ravi\n'ലാലേട്ടനുമായി ഇനിയൊരു പട്ടാളപ്പടം ചെയ്യുമോ'? ആരാധകന്‍റെ ചോദ്യത്തിന് മേജര് രവിയുടെ മറുപടി\nThiruvananthapuram, First Published 13, Jun 2020, 3:21 PM\nമോഹന്‍ലാല് മേജര് മഹാദേവന് എന്ന നായക കഥാപാത്രമായെത്തിയ കീര്‍ത്തിചക്രയിലൂടെയാണ് (2006) മേജര് രവി ഫീച്ചര് ഫിലിം സംവിധായകനായി അരങ്ങേറ്റം കുറിച്ചത്.\nസൈനിക പശ്ചാത്തലമുള്ള ഒരു സിനിമ ഇനിയും മോഹന്‍ലാലിനെ നായകനാക്കി ഒരുക്കുമോ എന്ന ചോദ്യത്തിന് മറുപടി നല്‍കി മേജര് രവി. തന്‍റെ പിറന്നാള് ദിനത്തില് നടത്തിയ ഫേസ്ബുക്ക് ലൈവിനിടെ ആരാധകന്‍റെ ചോദ്യത്തിനാണ് സംവിധായകന് മറുപടി പറഞ്ഞത്. 'ദൈവം അനുഗ്രഹിക്കട്ടെ. ഒന്ന് പ്ലാന് ചെയ്യുന്നുണ്ട്. നല്ല പണിയെടുത്തിട്ട് ചെയ്യുന്ന ഒരു ചിത്രം', ആരാധകന്‍റെ ചോദ്യത്തിന് മേജര് രവി മറുപടി പറഞ്ഞു.\nമോഹന്‍ലാല് മേജര് മഹാദേവന് എന്ന നായക കഥാപാത്രമായെത്തിയ കീര്‍ത്തിചക്രയിലൂടെയാണ് (2006) മേജര് രവി ഫീച്ചര് ഫിലിം സംവിധായകനായി അരങ്ങേറ്റം കുറിച്ചത്. പിന്നീട് കുരുക്ഷേത്ര (2008), കാണ്ഡഹാര് (2010), കര്‍മ്മയോദ്ധ (2012), 1971: ബിയോണ്ട് ബോര്‍ഡേഴ്‍സ് (2017) എന്നീ സിനിമകളും മോഹന്‍ലാലിനെ നായകനാക്കി മേജര് രവി സംവിധാനം ചെയ്‍തു. മമ്മൂട്ടിയെ നായകനാക്കി മിഷന് 90 ഡെയ്‍സ് എന്ന ചിത്രവും പൃഥ്വിരാജിനെ നായകനാക്കി പിക്കറ്റ് 43 എന്ന ചിത്രവും മേജര് രവി സംവിധാനം ചെയ്‍തിട്ടുണ്ട്.\nഅതേസമയം ബെന്നി പി നായരമ്പലത്തിന്‍റെ തിരക്കഥയില് ദിലീപിനെ നായകനാക്കി ഒരു സിനിമ പ്ലാന് ചെയ്യുന്നതായി കഴിഞ്ഞ വര്‍ഷം ഓഗസ്റ്റില് മേജര് രവി പറഞ്ഞിരുന്നു. നിയന്ത്രണരേഖയ്ക്ക് സമീപം ഡ്യൂട്ടിയിലുള്ള ഒരു സൈനികന്‍റെ വേഷത്തിലാണ് ദിലീപ് എത്തുകയെന്നും എന്നാല് അദ്ദേഹത്തിന്‍റെ പ്രണയജീവിതത്തിലേക്കാണ് സിനിമയുടെ ഫോക്കസ് എന്നും മേജര് രവി ഏഷ്യാനെറ്റ് ന്യൂസ് ഓണ്‍ലൈനിനോട് പറഞ്ഞിരുന്നു.\nതന്‍റെ പിറന്നാളിന് സമൂഹത്തിന് നല്‍കുന്ന സമ്മാനമായി ബസ് കണ്ടക്ടര്‍മാരുടെ ഉപയോഗത്തിനായി തെര്‍മല് സ്കാനറുകള് നല്‍കുമെന്നും ലൈവിനിടെ മേജര് രവി അറിയിച്ചു.\nLast Updated 13, Jun 2020, 3:21 PM\nമേജര് രവിയുടെ മോഹന്‍ലാല് ചിത്രം\nMajor Ravi Mohanlal


Former England Player against Virat Kohli 'യാതൊരു ബഹുമാനവുമില്ല, അംപയർമാരെ സമ്മർദത്തിലാക്കുന്നു'\nഇന്ത്യൻ നായകൻ വിരാട് കോഹ്‌ലി അംപയർമാരോട് മോശമായാണ് പെരുമാറിയതെന്ന് മുൻ ഇംഗ്ലണ്ട് ക്രിക്കറ്റർ ഡേവിഡ് ലോയ്‌ഡ് കുറ്റപ്പെടുത്തി\nUpdated: March 25, 2021 11:25:08 pm\nപെട്ടെന്ന് ദേഷ്യം വരികയും കളിക്കളത്തിൽ അത് പ്രകടിപ്പിക്കുകയും ചെയ്യുന്ന താരമാണ് വിരാട് കോഹ്‌ലി. ക്യാപ്‌റ്റൻ ആയതോടെ ആ സ്വഭാവം കൂടുതൽ ശ്രദ്ധിക്കപ്പെടാൻ തുടങ്ങി. ചിലപ്പോൾ അംപയർമാർക്കെതിരെ പോലും കോഹ്‌ലി ദേഷ്യപ്പെടാറുണ്ട്. ഇംഗ്ലണ്ടിനെതിരായ പരമ്പരയിൽ കോഹ്‌ലി അംപയർമാരോട് ക്ഷോഭിക്കുന്നത് പലപ്പോഴും കണ്ടതുമാണ്. ഇതിനെതിരെയാണ് ഇപ്പോൾ ക്രിക്കറ്റ് ലോകത്തെ പ്രമുഖർ അടക്കം രംഗത്തെത്തിയത്.\nഇന്ത്യൻ നായകൻ വിരാട് കോഹ്‌ലി അംപയർമാരോട് മോശമായാണ് പെരുമാറിയതെന്ന് മുൻ ഇംഗ്ലണ്ട് ക്രിക്കറ്റർ ഡേവിഡ് ലോയ്‌ഡ് കുറ്റപ്പെടുത്തി. അംപയർമാരെ സമ്മർദത്തിലാക്കുന്ന വിധമാണ് കോഹ്‌ലി പെരുമാറുന്നതെന്നും അർഹിക്കുന്ന ബഹുമാനം നൽകുന്നില്ലെന്നും ലോയ്‌ഡ് പറഞ്ഞു.\nRead Also: ഇന്ത്യയ്ക്ക് തിരിച്ചടി; ശ്രേയസ് അയ്യർ ഇംഗ്ലണ്ട് പരമ്പരയിൽ നിന്ന് പുറത്ത്, ഐപിഎല്ലും നഷ്‌ടമായേക്കും\n“സോഫ്റ്റ് സിഗ്നൽ ഔട്ട് വിളിക്കാൻ ഇംഗ്ലണ്ട് താരങ്ങൾ അംപയറോട് സമ്മർദം ചെലുത്തിയെന്നാണ് കോഹ്‌ലി പറയുന്നത്. ഇംഗ്ലണ്ട് താരങ്ങൾ അങ്ങനെയൊരു സമ്മർദം ചെലുത്തിയോയെന്ന് എനിക്കറിയില്ല. പക്ഷേ, കോഹ്‌ലി അംപയർമാരോട് ബഹുമാനമില്ലാതെ പെരുമാറുകയും സമ്മർദം ചെലുത്തുകയും ചെയ്യുന്നുണ്ട്,” ലോയ്‌ഡ് പറഞ്ഞു.\nഇംഗ്ലണ്ടിനെതിരായ നാലാം ടി 20 യിൽ ഇന്ത്യ ബാറ്റ് ചെയ്യുമ്പോൾ സോഫ്‌റ്റ് സിഗ്നൽ ഔട്ട് വിളിക്കാൻ ഇംഗ്ലണ്ട് താരങ്ങൾ അംപയർമാരെ സ്വാധീനിച്ചുവെന്നാണ് കോഹ്‌ലിയുടെ ആരോപണം.\nWeb Title: Former england player against virat kohli


ആദ്യകാല നടി കെ വി ശാന്തി അന്തരിച്ചു - Janayugom Online\nHome / News / Kerala / ആദ്യകാല നടി കെ വി ശാന്തി അന്തരിച്ചു\nആദ്യകാല നടി കെ വി ശാന്തി അന്തരിച്ചു\nPosted on September 21, 2020, 12:35 pm\nആദ്യകാല നടി കെ വി ശാന്തി (81) അന്തരിച്ചു. ഇന്ന് പുലർച്ചെ തമിഴ്‌നാട് കോടമ്ബാക്കത്തായിരുന്നു അന്ത്യം. ഏറ്റുമാനൂർ സ്വദേശിനിയായ ശാന്തി വർഷങ്ങളായി കോടമ്ബാക്കത്താണ് താമസം. വാർദ്ധക്യസഹജമായ അസുഖത്തെ തുടർന്നായിരുന്നു അന്ത്യം. സംസ്കാരം ഇന്ന് വൈകിട്ട് കോടമ്ബാക്കത്ത് നടത്തും.\nസത്യൻ, പ്രേംനസീർ, മധു, ഷീല, എസ്. പി പിള്ള എന്നിവരോടൊപ്പം അഭിനയിച്ചിട്ടുണ്ട്. 1953ൽ പുറത്തിറങ്ങിയ പൊൻകതിർ ആണ് ആദ്യ ചിത്രം. അൾത്താര, മായാവി, കറുത്തകൈ, കാട്ടുമല്ലിക, കാട്ടുമൈന,  ദേവി കന്യാകുമാരി,  നെല്ല്,  ലേഡി ഡോക്ടർ,  അദ്ധ്യാപിക തുടങ്ങി അറുപതിലധികം സിനിമകളിൽ അഭിനയിച്ചിട്ടുണ്ട്. മലയാളത്തിന് പുറമേ തമിഴ്,  തെലുങ്ക്,  കന്നട,  ഹിന്ദി ചിത്രങ്ങളിലും സാന്നിദ്ധ്യം അറിയിച്ചിട്ടുണ്ട്. 1975ൽ പുറത്തിറങ്ങിയ അക്കൽദാമ,  കാമം ക്രോധം മോഹം എന്നിവയാണ് അവസാനമായി പുറത്തിറങ്ങിയ ചിത്രങ്ങൾ. എസ്. പി പിള്ളയാണ് ശാന്തിയെ സിനിമാ രംഗത്ത് എത്തിച്ചത്. അറിയപ്പെടുന്ന നർത്തകി കൂടിയായ ശാന്തി മെരിലാന്റ് സ്റ്റുഡിയോ നിർമിച്ച ചിത്രങ്ങളിലൂടെയാണ് മലയാള സിനിമയിൽ സജീവമായത്.\nകോവിഡ്; ഐക്യരാഷ്ട്ര സഭക്ക് സൗദി അറേബ്യ പത്തുകോടി ഡോളര് നല്‍കി\nഡ്രിപ്പിന് കുത്തിയ സൂചിയിലൂടെ രക്തം തിരികെ കയറി: ചികിത്സയിലായിരുന്ന യുവാവ് മരിച്ചു\nV S / Nov 9


വിവാദപ്രസംഗം; സ്വാധി സരസ്വതിക്കെതിരായ തെളിവ് ഹാജരാക്കാന് പരാതിക്കാരനോട് പോലീസ് ആവശ്യപ്പെട്ടു - MALABAR FLASH\nHome Badiyadukka case Kasaragod News കാസര്‍കോട് കേരളം കേരള വാര്‍ത്ത വിവാദപ്രസംഗം; സ്വാധി സരസ്വതിക്കെതിരായ തെളിവ് ഹാജരാക്കാന് പരാതിക്കാരനോട് പോലീസ് ആവശ്യപ്പെട്ടു\nവിവാദപ്രസംഗം; സ്വാധി സരസ്വതിക്കെതിരായ തെളിവ് ഹാജരാക്കാന് പരാതിക്കാരനോട് പോലീസ് ആവശ്യപ്പെട്ടു\nകാസര്‍കോട്: വിഎച്ച്പി നേതാവ് സ്വാധി സരസ്വതിക്കെതിരായ കേസില് പരാതിക്കാരനോട് തെളിവ് ഹാജരാക്കാന് പോലീസ് ആവശ്യപ്പെട്ടു.വിവാദ പ്രസംഗത്തിന്റെ വീഡിയോ ദൃശ്യമടക്കമുള്ള തെളിവുകള് ഹാജരാക്കാനാണ് പരാതിക്കാരനായ മധൂരിലെ നൗഫല് ഉളിയത്തടുക്കയോട് ആവശ്യപ്പെട്ടിരിക്കുന്നത്.[www.malabarflash.com]\nമതവികാരം വ്രണപ്പെടുത്തിയതിനും മറ്റുമെതിരെയാണ് സ്വാധി സരസ്വതിക്കെതിരെ ജാമ്യമില്ലാ വകുപ്പ് പ്രകാരം ബദിയടുക്ക പോലീസ് കേസെടുത്തത്. തെളിവുകള് ശേഖരിച്ച ശേഷം തുടരന്വേഷണം ഊര്‍ജിതമാക്കുമെന്ന് ബദിയടുക്ക എസ് ഐ കെ. പ്രശാന്ത് പറഞ്ഞു.\nബദിയടുക്കയില് നടന്ന വിശ്വ ഹിന്ദു പരിഷത്ത് ഹിന്ദു സമാജോത്സവത്തില് മുഖ്യപ്രഭാഷണം നടത്തിയപ്പോഴാണ് മധ്യപ്രദേശ് സ്വദേശിനിയായ സ്വാധി സരസ്വതി വിദ്വേഷ പ്രസംഗം നടത്തിയത്.


പ്രളയത്തിൽ നിന്ന് കേരളമൊന്നും പഠിച്ചില്ല – Lirio's Wanderings\nപ്രളയത്തിൽ നിന്ന് കേരളമൊന്നും പഠിച്ചില്ല\nപ്രളയം നാശം വിതച്ച ദൈവത്തിന്റെ സ്വന്തം നാട് നടുനിവർത്തി തുടങ്ങിയിട്ടേയുള്ളൂ. പക്ഷെ പ്രളയം തുടച്ചിറക്കിയ വർഗീയതയുടെയും കക്ഷി രാഷ്ട്രീയത്തിന്റെയും നാമ്പുകൾ പിന്നെയും കേരളത്തിന്റെ മണ്ണിൽ മുളച്ചു തുടങ്ങി. ആർത്തവതിയായ സ്‌ത്രീയെ അമ്പലങ്ങളിൽ കേറ്റണ്ട എന്നു പറഞ്ഞു നിരത്തുകളിൽ ഇറങ്ങുന്ന, ഒരു മാസം ചുരുങ്ങിയത് നാല് ഹർത്താലിനെങ്കിലും വഴങ്ങി കൊടുക്കുന്ന സംസ്ഥാനമായി നമ്മുടെ കൊച്ചു കേരളം അധപതിച്ചു കഴിഞ്ഞു. കക്ഷിരാഷ്ട്രീയത്തിന്റെ ദംഷ്ട്രകളെ മനപൂർവം കണ്ടില്ല എന്നു നടിച്ചു,ചിരിക്കുന്ന മുഖങ്ങളെ വിശ്വസിക്കാൻ മടിക്കാത്ത ഒരു ജനതയായി മാറുകെയാണ് നാമിന്ന്. ഈ സാഹചര്യത്തിൽ ‘പ്രളയനാന്തര അനുഭവവും സാഹിത്യവും’ എന്ന വിഷയത്തെക്കുറിച്ചുള്ള ഒരു സംഭാഷണം കേരള സാഹിത്യോത്സാവത്തിന്റെ വേദികളിൽ ഒഴിച്ച് കൂടാൻ കഴിയാത്ത ഒന്നാണ്. അതിൽ പങ്കെടുക്കുന്നത് ഭീതിജനകമായ പ്രളയത്തെ മുഖാമുഖം കാണുകയും തരണം ചെയ്യുകെയും ചെയ്ത മൂന്ന് എഴുത്തുകാർ ആകുമ്പോൾ ഏറ്റവും ഉചിതവും.\nവെള്ളപ്പൊക്കത്തെ അതിജീവിച്ച സേതു, ബെന്യാമിൻ, മനോജ് കുറൂർ എന്നിവർ തങ്ങളുടെ അനുഭവങ്ങൾ പങ്കുവെക്കുകയുണ്ടായി. എൻ. പി. മുഹമ്മദ് ഹാഫിസിന്റെ അധ്യക്ഷണത്തിൽ. പ്രളയത്തിന്റെ ആന്തരിക വശങ്ങളിലേക്ക് കടക്കുന്നതിനു മുൻപ് അതിന്റെ ബാഹ്യമായ വശങ്ങളെ കുറിച്ചു സംസാരിക്കാതെ വയ്യ എന്ന അഭിപ്രായകർ ആയിരുന്നു മൂവരും.\nതന്റെ പിറന്ന നാടും വളർന്ന നാടും വെള്ളപ്പൊക്കത്തിൽ നശിച്ചതിന്റെ വേദന പങ്കുവെക്കുമ്പോളും; ജാതിയും മതവും നോക്കാതെ, നേതാക്കളെ കാത്തുനിൽക്കാതെ, വാട്സാപ്പ് ഗ്രൂപ്പുകളിലൂടെ സ്വയം സംഘടിക്കുകയും കേരളം ജനതയെ സഹായിക്കാൻ മുന്നിട്ടു ഇറങ്ങുകയും ചെയ്ത ചെറുപ്പക്കാരെ പ്രത്യേകമായി അഭിനന്ദിക്കുകയുണ്ടായി സേതു. പിടിപ്പില്ലാത്തവരുടെ കയ്യിൽ ഒരു നാട് കിട്ടിയാൽ ഉണ്ടാവുന്ന പ്രശ്നങ്ങളെ കുറിച്ചു പരാമർശിക്കാനും അദേഹം മടിച്ചില്ല.\nജാതി, മത, പാർട്ടി മതിലുകൾ താൽകാലികമായി പ്രളയ ദിവസങ്ങളിൽ തകർനെങ്കിലും, കൂണുകളെ പോലെ അവ പിന്നെയും പൊങ്ങി വന്നു എന്ന അഭിപ്രായം ആയിരുന്നു ബെന്യാമിന്. ബോണറ്റ് വരെ വെള്ളo പൊങ്ങിയ നിരത്തിലൂടെ കാർ ഓടിച്ച അപകടകരമായ അനുഭവത്തിനോടോപ്പം മണൽ ഖനനം കാരണം ചെളിയിൽ പൂണ്ട അച്ചന്കോവിലാറിനെയും അദേഹം ഓർത്തു. ഇരുപത്തിയഞ്ചു വർഷത്തെ നമ്മുടെ തെറ്റുകൾ തന്നെയാണ് പ്രളയതിൽ കലാശിച്ചത് എന്ന ബോധ്യമാണ് ആദ്യം വരേണ്ടത് എന്നദ്ദേഹം ആവർത്തിച്ചു. പ്രളയത്തിന്റെ പിന്നിലെ 90% കാരണങ്ങളും മനുഷ്യനിർമ്മിതമാണെന്നു മനോജ്ഉം അഭിപ്രായപ്പെട്ടു.\nഎന്നിരുന്നാലും പ്രളയം മൊത്തത്തിൽ നിരാശാജനകം അല്ലായിരുന്നു .ജയ്സൻ താനൂറിനെയും മത്സ്യത്തൊഴിലാളികളെയും അഭിനന്ദിക്കാൻ കേരളീയർ മറന്നില്ല. ചേക്കുട്ടി പാവകളിലൂടെ കേരളീയരുടെ ചെറുത്തുനിൽപ്പിന്റെ കരുത്തു ഇന്ന് ലോകം മുഴുവൻ അറിയുന്നു. ചേന്ദമംഗലം കൈത്തിരി തൊഴിലാളികളെ സഹായിക്കാൻ തുടങ്ങിയ ഈ സംരംഭം ഇന്ന് ലോകം മുഴുവൻ ഏറ്റെടുത്തിരിക്കുകയാണ്.\nപക്ഷെ നമ്മൾ തീർച്ചയായും ഇനിയും ഒരുപാട് നന്നാവാനുണ്ട്. നമ്മൾ നമ്മുടെ നാടിനെയും അതിന്റെ ഭൂപ്രകൃതിയെയും പുഴകളെയും കുറിച്ച് കൂടുതൽ അന്വേഷികണം,പഠിക്കണം.\nകുളങ്ങളും നെൽപ്പാടങ്ങളും നികത്തുന്നതും, കരിമണൽ ഖനനം ചെയ്യുന്നതും കണ്ടു വളർന്ന ഈ എഴുത്തുകാർക്ക് ഒരു അപേക്ഷയെ ഉണ്ടായിരിനുള്ളു – പരിസ്ഥിതിയുടെകാര്യത്തിൽ എങ്കിലും ജാതിയും മതവും രാഷ്ട്രീയവും മറക്കണം എന്നു. ഇല്ലെങ്കിൽ നാം അടുത്ത വർഷങ്ങളിലും ഇതു പോലെ പുതിയ പ്രളയങ്ങളെ കുറിച്ചും നാശനഷ്ടങ്ങളെ കുറിച്ചും സംസാരിക്കാനായി ഒത്തുചേരേണ്ടി വരും.\nബെന്യാമിൻ വേദനാജനകമായ ഒരു ഓർമ്മ പങ്ക് വെച്ചു. രണ്ട് മതങ്ങളിൽ പെട്ട ഒരു ദമ്പതികൾ പ്രളയത്തിൽ അകപ്പെട്ടു. ഭർത്താവിന്റെ കുടുംബ വീട്ടിൽ വെള്ളം കേറിയിരുന്നില്ല. പക്ഷെ അന്യ മതത്തിൽ പെട്ട ഭാര്യയ്ക്കു അവിടെ പ്രവേശനമില്ല. അതുകൊണ്ടു ഇരുവരും ക്യാമ്പിലേക്ക് വന്നു.മതം, ജാതി, പാർട്ടി – ഇവ നോക്കാതെ മനുഷ്യൻ മനുഷ്യനെ സ്നേഹിക്കുന്ന കാലം എന്ന് വരും ? മനുഷൻ തന്റെയുള്ളിലെ മനുഷ്യത്വത്തെ പുണരുന്ന കാലം എന്ന് വരും ? പ്രളയത്തിൽ നിന്നും നാം അധികമൊന്നും പഠിച്ചിട്ടില്ല എന്നു സാരം.\nപ്രളയം പോലെയുള്ള പ്രകൃതി ദുരന്തങ്ങൾ പലപ്പോഴും മനുഷ്യ മനസ്സുകളെ തൊട്ട് ഉണർത്താറുണ്ട്.ദുഃഖകരമെങ്കിലും കലയെയും സാഹിത്യത്തെയുമതു പുഷ്ടിപ്പെടുത്താറുമുണ്ട് . യുദ്ധാനന്തര സിനിമകളെ പോലെ.പക്ഷെ പ്രളയത്തിൽ നിന്ന് സാഹിത്യകൃതികൾ എഴുതാനുള്ള മാനസിക അവസ്ഥയിൽ ആണോ നമ്മൾ എന്നു ഈ എഴുത്തുകാർ സംശയിക്കുന്നു. കൈ താങ്ങു നൽകി കര കയറ്റേണ്ട മനുഷ്യ ജീവിതങ്ങളും പുനർ നിർമിക്കേണ്ട നാടുകളുമാണ് നമുക്ക് ചുറ്റും.\nപക്ഷെ ആദ്യം പ്രളയത്തിന്റെ വെള്ളം താഴ്ന്നത് പോലെ കേരളീയരുടെ മനസ്സിലെ മതിലുകളും താഴ്ന്ന് ഒലിച്ചു കേരള കര വിട്ട് പോകണം. സ്വാർത്ഥ താൽപര്യങ്ങൾക്കായി പാർട്ടികൾ ഹർത്താൽ ആഹ്വാനം ചെയുമ്പോൾ അലസരായി നാം അതിനു മൗന സമ്മതം നൽകരുത് എന്നും എഴുത്തുകാർ നമ്മളെ ഉപദേശിക്കുന്നു . എങ്കിൽ ചേക്കുട്ടി പാവകളെ പോലെ ഈ പ്രളയ ചേറിൽ നിന്നു നാം തിരിച്ചു വരിക തന്നെ ചെയ്യും എന്ന ശുഭാപ്തി വിശ്വാസത്തിലായിരുന്നു മൂവരും.\nOne response to “പ്രളയത്തിൽ നിന്ന് കേരളമൊന്നും പഠിച്ചില്ല”